cyanic-selkie/wikianc huggingface dataset:
ᱛᱤᱨᱞᱟᱹ
ᱞᱮᱠᱟᱱ ᱞᱮᱠᱟᱱ ᱞᱟᱠᱪᱟᱨ ᱨᱮ ᱛᱤᱨᱞᱟᱹ
ᱱᱟᱜᱟᱢᱮᱛ ᱞᱮᱠᱟᱛᱮ ᱵᱷᱟᱨᱚᱛᱤᱭᱟᱹ ᱛᱤᱨᱞᱟᱹ ᱠᱚᱣᱟᱜ ᱴᱷᱟᱶ ᱟᱢᱮᱴ ᱨᱮᱫᱚ ᱟᱹᱰᱤ ᱯᱷᱚᱨᱚᱠ ᱜᱮ ᱦᱮᱡ ᱟᱹᱜᱩ ᱟᱠᱟᱱᱟ ᱾ ᱯᱚᱨᱚᱢᱯᱚᱨᱟ ᱞᱮᱠᱟᱛᱮ ᱛᱟᱞᱟ ᱛᱷᱚᱠ ᱨᱤᱱ ᱛᱤᱨᱞᱟᱹ ᱦᱟᱜ ᱵᱷᱩᱢᱤᱠᱟ ᱫᱚ ᱚᱲᱟᱜ ᱠᱟᱹᱢᱤ ᱨᱮᱛᱮ ᱡᱩᱲᱟᱹᱭ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱫ ᱡᱮᱞᱮᱠᱟ ᱜᱤᱫᱽᱨᱟᱹᱠᱚ ᱧᱮᱞ ᱡᱚᱛᱚᱱ ᱠᱚ ᱟᱨ ᱵᱟᱹᱲᱛᱤ ᱠᱩᱲᱤ ᱦᱚᱯᱚᱱ ᱜᱮ ᱠᱟᱹᱣᱰᱤ ᱟᱨᱡᱟᱣ ᱞᱟᱹᱜᱤᱫ ᱫᱚ ᱵᱟᱦᱨᱮ ᱵᱟᱠᱚ ᱥᱮᱱᱚᱜ ᱠᱟᱱ ᱛᱟᱦᱮᱸᱫ ᱾ ᱨᱮᱸᱜᱮᱡ ᱱᱟᱪᱟᱨ ᱛᱤᱨᱞᱟᱹ ᱠᱚᱜᱮ ᱵᱟᱹᱲᱛᱤ ᱞᱮᱠᱟᱛᱮ ᱠᱷᱟᱹᱴᱟᱹᱲᱤ ᱛᱷᱚᱠ ᱨᱮ ᱠᱟᱹᱣᱰᱤ ᱨᱮᱭᱟᱜ ᱟᱱᱟᱴ ᱠᱷᱟᱹᱛᱤᱨ ᱜᱮ ᱛᱤᱨᱞᱟᱹ ᱫᱚ ᱠᱟᱹᱢᱤ ᱯᱟᱲᱟᱣ ᱟᱠᱚ ᱠᱟᱱ ᱛᱟᱦᱮᱸᱫ ᱾ ᱚᱱᱠᱟ ᱫᱚ ᱛᱤᱨᱞᱟᱹ ᱠᱚ ᱮᱢᱟ ᱟᱠᱚ ᱠᱟᱹᱢᱤ ᱫᱚ ᱥᱟᱨᱟ ᱵᱮᱲᱟ ᱜᱮ ᱠᱚᱲᱟ ᱦᱚᱯᱚᱱ ᱠᱚ ᱮᱢᱟ ᱟᱠᱚ ᱠᱟᱹᱢᱤ ᱠᱷᱚᱱ ᱦᱩᱰᱤᱧ ᱟᱨ ᱠᱟᱹᱡ ᱠᱟᱹᱣᱰᱤ ᱛᱟᱦᱮᱸᱱᱟᱜ ᱜᱮ ᱾ ᱵᱟᱹᱭ ᱵᱟᱹᱭ ᱛᱮ ᱚᱲᱟᱜ ᱨᱤᱱ ᱠᱩᱲᱤ ᱦᱚᱯᱚᱱ ᱠᱚ ᱵᱟᱝ ᱠᱟᱹᱢᱤ ᱫᱚ ᱚᱱᱟ ᱚᱲᱟᱜ ᱨᱮ ᱫᱷᱚᱱ ᱫᱩᱨᱤᱵᱽ ᱢᱮᱱᱟᱜ ᱟᱨ ᱢᱟᱹᱱ ᱢᱟᱱᱚᱛ ᱵᱟᱹᱲᱛᱤ ᱛᱟᱦᱮᱸᱱ ᱨᱮᱭᱟᱜ ᱩᱯᱨᱩᱢ ᱢᱮᱱᱛᱮ ᱠᱚ ᱢᱟᱱᱟᱣ ᱵᱟᱛᱟᱣ ᱠᱮᱜᱼᱟ ᱾ ᱡᱟᱦᱟᱸ ᱵᱮᱲᱟᱨᱮ ᱛᱤᱨᱞᱟᱹᱭ ᱠᱟᱹᱢᱤ ᱠᱟᱱᱟ ᱢᱮᱱᱮᱛ ᱚᱱᱟ ᱚᱲᱟᱜ ᱫᱚ ᱞᱟᱛᱟᱨ ᱛᱷᱚᱠ ᱨᱮᱠᱚ ᱞᱮᱠᱷᱟᱭᱮᱫ ᱛᱟᱦᱮᱸᱫ ᱾
ᱛᱤᱨᱞᱟᱹ ᱦᱟᱜ ᱩᱛᱱᱟᱹᱣ
ᱵᱷᱟᱨᱚᱛ ᱨᱮ ᱛᱤᱨᱞᱟᱹ ᱦᱟᱜ ᱴᱷᱟᱶ ᱫᱚ ᱯᱟᱹᱪᱷᱞᱟᱹ ᱛᱤᱱᱟᱹᱝ ᱥᱮᱨᱢᱟ ᱠᱷᱚᱱ ᱛᱤᱱᱟᱹᱝ ᱜᱟᱱ ᱟᱹᱰᱤ ᱢᱟᱨᱟᱝ ᱟᱹᱨᱩᱯᱷᱮᱨᱟᱣ ᱜᱮᱭ ᱥᱟᱢᱟᱝ ᱟᱠᱟᱜᱼᱟ ᱾ ᱥᱮᱫᱟᱭ ᱡᱩᱜᱽᱨᱮ ᱫᱚ ᱠᱚᱲᱟ ᱦᱚᱯᱚᱱ ᱥᱟᱶ ᱵᱟᱨᱟᱵᱟᱹᱨᱤ ᱚᱵᱚᱥᱛᱟ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱛᱟᱞᱟ ᱡᱩᱜᱽ ᱨᱮ ᱛᱤᱱᱟᱹᱜ ᱜᱟᱱ ᱥᱚᱞᱦᱮ ᱦᱚᱛᱮᱛᱮ ᱢᱤᱫ ᱞᱮᱠᱟᱱ ᱦᱚᱠ ᱮᱢ ᱫᱷᱟᱹᱵᱤᱡ, ᱵᱷᱟᱨᱚᱛ ᱨᱮ ᱛᱤᱨᱞᱟᱹ ᱠᱚᱣᱟᱜ ᱱᱟᱜᱟᱢ ᱨᱮᱭᱟᱜ ᱨᱤᱦᱤᱴ ᱫᱚ ᱟᱹᱰᱤ ᱵᱟᱹᱲᱛᱤ ᱜᱮᱭᱟ ᱾ ᱱᱤᱛᱚᱜᱟᱜ ᱵᱷᱟᱨᱚᱛ ᱨᱮᱫᱚ ᱛᱤᱨᱞᱟᱹ ᱠᱚ ᱫᱤᱥᱚᱢ ᱜᱚᱝᱠᱮ, ᱢᱟᱨᱟᱝ ᱢᱚᱱᱛᱨᱤ, ᱞᱚᱠ ᱥᱚᱵᱷᱟ ᱥᱯᱤᱠᱚᱨ, ᱵᱤᱨᱚᱫᱷᱤ ᱜᱟᱫᱮᱞ ᱱᱮᱛᱟ ᱥᱟᱶᱛᱮ ᱟᱹᱰᱤ ᱞᱮᱠᱟᱱ ᱪᱮᱛᱟᱱ ᱴᱷᱟᱶ ᱟᱢᱮᱴ ᱟᱠᱟᱫ ᱢᱮᱱᱟᱜ ᱠᱚᱣᱟ ᱾
ᱱᱟᱜᱟᱢ
ᱯᱚᱸᱰᱤᱛ ᱜᱮᱭᱟᱱ ᱠᱚᱣᱟᱜ ᱢᱟᱱᱟᱣ ᱵᱟᱛᱟᱣ ᱫᱚ ᱥᱮᱫᱟᱭ ᱵᱷᱟᱨᱚᱛ ᱨᱮᱫᱚ ᱛᱤᱨᱞᱟᱹ ᱠᱚᱣᱟᱜ ᱡᱤᱭᱚᱱ ᱨᱮᱫᱚ ᱡᱚᱛᱚ ᱴᱷᱟᱶ ᱨᱮᱜᱮ ᱠᱚᱲᱟ ᱦᱚᱯᱚᱱ ᱥᱚᱢᱟᱱ ᱵᱟᱨᱟᱵᱟᱹᱨᱤ ᱦᱚᱠ ᱛᱟᱦᱮᱸ ᱠᱟᱱ ᱛᱟᱠᱚᱣᱟ ᱾ ᱢᱮᱱᱠᱷᱟᱱ ᱛᱤᱱᱟᱹᱝ ᱜᱟᱱ ᱯᱚᱸᱰᱤᱛ ᱠᱚᱣᱟᱜ ᱱᱚᱡᱚᱨ ᱫᱚ ᱱᱚᱶᱟ ᱠᱷᱚᱱ ᱩᱞᱴᱟᱹ ᱾ ᱛᱤᱱᱟᱹᱜ ᱜᱟᱱ ᱯᱚᱸᱰᱤᱛ ᱫᱚ ᱱᱚᱶᱟ ᱦᱚᱸ ᱠᱚ ᱢᱮᱱᱟ ᱵᱚᱭᱫᱤᱠ ᱡᱩᱜᱽ ᱯᱩᱭᱞᱩ ᱨᱮᱫᱚ ᱛᱤᱨᱞᱟᱹ ᱠᱚ ᱥᱮᱪᱮᱫ ᱦᱚᱸᱠᱚ ᱟᱢᱮᱴ ᱫᱟᱲᱮᱭᱟᱜ ᱠᱟᱱ ᱛᱟᱦᱮᱸᱫ ᱾ ᱦᱟᱨᱟ ᱡᱩᱣᱟᱹᱱ ᱠᱟᱛᱮ ᱮᱱᱟᱝ ᱠᱚ ᱡᱟᱶᱟᱭ ᱮᱫ ᱠᱚ ᱛᱟᱦᱮᱸᱫ ᱾ ᱥᱟᱶᱛᱮ ᱡᱟᱶᱟᱭ ᱵᱟᱪᱷᱟᱣ ᱨᱮᱭᱟᱜ ᱛᱟᱠ ᱦᱚᱸᱠᱚ ᱧᱟᱢ ᱮᱫ ᱛᱟᱦᱮᱸᱫ ᱾
ᱥᱚᱢᱟᱡᱽ ᱨᱮ ᱵᱷᱟᱨᱚᱛᱤᱭᱟᱹ ᱛᱤᱨᱞᱟᱹ ᱠᱚᱣᱟᱜ ᱦᱟᱞᱚᱛ ᱫᱚ ᱛᱟᱞᱟ ᱡᱩᱜᱽ ᱨᱮ ᱟᱨ ᱦᱚᱸ ᱵᱟᱹᱲᱛᱤ ᱞᱤᱪᱟᱹᱲ ᱞᱮᱱ ᱛᱟᱦᱮᱸᱱ ᱾ ᱵᱷᱟᱨᱚᱛ ᱨᱮᱭᱟᱜ ᱛᱤᱱᱟᱹᱜ ᱴᱚᱴᱷᱟ ᱨᱮᱪᱚ ᱥᱚᱛᱤ ᱯᱨᱚᱛᱷᱟ ᱛᱟᱦᱮᱸ ᱠᱟᱱᱟ ᱾ ᱨᱮ ᱵᱟᱯᱞᱟ ᱟᱭᱵᱟᱝ ᱨᱟᱺᱰᱤ ᱠᱚ ᱫᱚᱦᱲᱟ ᱵᱟᱯᱞᱟ ᱵᱟᱝ ᱫᱚ ᱥᱟᱶᱛᱟᱨᱤ ᱡᱤᱭᱚᱱ ᱨᱮ ᱢᱤᱫ ᱦᱟᱹᱴᱤᱧ ᱜᱮ ᱵᱮᱱᱟᱣ ᱦᱩᱭ ᱟᱠᱟᱱ ᱛᱟᱦᱮᱸᱫ ᱾ ᱟᱹᱰᱤ ᱫᱷᱟᱣ ᱵᱟᱯᱞᱟᱜ ᱨᱮᱭᱟᱜ ᱨᱤᱛ ᱦᱚᱸ ᱵᱷᱟᱨᱚᱛ ᱨᱮ ᱟᱹᱰᱤ ᱵᱟᱹᱲᱛᱤ ᱜᱮ ᱛᱟᱦᱮᱸ ᱟᱹᱜᱩ ᱞᱮᱱᱟ ᱾
ᱱᱚᱝᱠᱟᱱ ᱯᱚᱨᱤᱥᱛᱷᱤᱛᱤ ᱛᱟᱦᱮᱸᱱ ᱛᱩᱞᱩᱡ ᱦᱚᱸ ᱛᱤᱱᱟᱹᱜ ᱜᱟᱱ ᱛᱤᱨᱞᱟᱹ ᱫᱚ ᱨᱟᱡᱽᱟᱹᱨᱤ, ᱥᱟᱶᱦᱮᱫ, ᱥᱮᱪᱮᱫ, ᱟᱨ ᱫᱷᱚᱨᱚᱢ ᱴᱷᱟᱶ ᱨᱮᱦᱚᱸ ᱡᱤᱛᱠᱟᱹᱨ ᱠᱚ ᱟᱢᱮᱴ ᱟᱠᱟᱜᱼᱟ ᱾
ᱯᱷᱩᱨᱜᱟᱹᱞ ᱵᱷᱟᱨᱚᱛ
ᱵᱷᱟᱨᱚᱛ ᱨᱮ ᱛᱤᱨᱞᱟᱹ ᱠᱚ ᱱᱤᱛᱚᱜ ᱜᱚᱴᱟᱯᱟᱲᱟ ᱠᱷᱚᱱ ᱡᱚᱛᱚᱨᱮ ᱟᱹᱰᱤ ᱢᱟᱬᱟᱝ ᱨᱮ ᱾ ᱡᱮᱞᱮᱠᱟᱺ- ᱥᱮᱪᱮᱫ, ᱨᱟᱡᱽᱟᱹᱨᱤ, ᱢᱤᱰᱤᱭᱟ, ᱵᱟᱰᱚᱦᱤ, ᱞᱟᱭ ᱞᱟᱠᱪᱟᱨ, ᱥᱮᱵᱟ ᱡᱚᱛᱚᱱ, ᱥᱟᱬᱮᱥ, ᱟᱨ ᱴᱮᱠᱱᱳᱞᱳᱡᱤ ᱡᱚᱛᱚ ᱨᱮ ᱥᱮᱞᱮᱫᱚᱜ ᱨᱮᱭᱟᱜ ᱫᱟᱣ ᱠᱚ ᱦᱟᱛᱟᱣᱮᱜᱼᱟ ᱾ ᱤᱸᱫᱽᱨᱟ ᱜᱟᱸᱫᱷᱤ ᱡᱟᱦᱟᱸᱭ ᱫᱚ ᱡᱚᱛᱚᱨᱮ ᱥᱮᱞᱮᱫ ᱠᱟᱛᱮ ᱑᱕ ᱵᱚᱨᱥᱚ ᱫᱷᱟᱹᱵᱤᱡ ᱵᱷᱟᱨᱚᱛ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱞᱮᱠᱟᱛᱮᱭ ᱵᱷᱟᱨᱚᱛ ᱮ ᱥᱮᱵᱟ ᱠᱮᱜᱼᱟ ᱾ ᱫᱩᱱᱤᱭᱟᱹ ᱨᱤᱱᱤᱡ ᱡᱚᱛᱚ ᱠᱷᱚᱱ ᱡᱤᱞᱤᱧ ᱚᱠᱛᱚ ᱥᱮᱵᱟ ᱠᱟᱹᱢᱤᱨᱮ ᱛᱟᱦᱮᱸᱱ ᱠᱩᱲᱤ ᱦᱚᱯᱚᱱ ᱠᱟᱱᱟᱭ ᱾
ᱥᱟᱱᱛᱟᱲ ᱥᱟᱶᱛᱟᱨᱮ ᱛᱤᱨᱞᱟᱹ
ᱥᱟᱱᱛᱟᱲ ᱥᱟᱶᱛᱟ ᱨᱤᱱ ᱛᱤᱨᱞᱟᱹ ᱜᱮ ᱡᱚᱛᱚ ᱠᱷᱚᱱ ᱯᱷᱩᱨᱜᱟᱹᱞ ᱡᱤᱭᱚᱱ ᱠᱷᱮᱢᱟᱣ ᱦᱚᱲ ᱫᱚ ᱾ ᱚᱠᱛᱚ ᱛᱟᱦᱮᱸ ᱠᱟᱱᱟ ᱠᱩᱲᱤ ᱜᱤᱫᱽᱨᱟᱹ ᱠᱚ ᱠᱟᱹᱴᱤᱡ ᱵᱚᱭᱚᱥ ᱨᱮᱠᱚ ᱡᱟᱶᱟᱭ ᱠᱟᱠᱚ ᱠᱟᱱ ᱛᱟᱦᱮᱸᱫ ᱾ ᱚᱞ ᱯᱟᱲᱦᱟᱣ ᱩᱱᱟᱹᱜ ᱵᱟᱝ ᱛᱟᱦᱮᱸ ᱠᱟᱱᱟ ᱾ ᱤᱠᱷᱟᱹᱱ ᱱᱤᱛᱚᱜ ᱞᱮᱠᱟᱱ ᱡᱩᱜᱽᱨᱮ ᱥᱟᱱᱛᱟᱲ ᱛᱤᱨᱞᱟᱹ ᱦᱚᱸ ᱞᱟᱯᱷᱟᱝ ᱞᱟᱯᱷᱟᱝ ᱥᱮᱪᱮᱫᱚᱜ ᱨᱮᱭᱟᱜ ᱫᱟᱣ ᱠᱚ ᱧᱟᱢ ᱟᱠᱟᱜᱼᱟ ᱾ ᱜᱤᱫᱽᱨᱟᱹ ᱵᱟᱯᱞᱟ ᱦᱟᱹᱨᱥᱩᱲ ᱤᱫᱤᱭᱮᱱᱟ ᱾ ᱥᱟᱶᱛᱟ, ᱥᱟᱶᱦᱮᱫ, ᱨᱟᱡᱽᱟᱹᱨᱤ ᱫᱷᱚᱨᱚᱢ ᱞᱮᱠᱟᱱ ᱠᱟᱢᱠᱟᱡᱽ ᱨᱮᱦᱚᱸ ᱜᱚᱴᱟ ᱜᱮ ᱫᱟᱣ ᱮ ᱟᱢᱮᱴ ᱫᱟᱲᱮᱭᱟᱜ ᱠᱟᱱᱟ ᱾ ᱨᱟᱡᱽᱟᱹᱨᱤ ᱨᱮ ᱞᱟᱯᱷᱟᱝ ᱴᱷᱟᱶ ᱮ ᱟᱢᱮᱴ ᱟᱠᱟᱫ ᱛᱤᱨᱞᱟᱹ ᱦᱚᱯᱚᱱ ᱫᱨᱚᱣᱯᱚᱫᱤ ᱢᱩᱨᱢᱩ ᱚᱠᱚᱭ ᱴᱷᱮᱱ ᱦᱚᱸ ᱩᱠᱩ ᱨᱮᱫᱚ ᱵᱟᱹᱱᱩᱜ ᱮᱭᱟ ᱾ ᱮᱱᱮᱡ ᱥᱮᱨᱮᱧ, ᱠᱷᱮᱞ, ᱠᱷᱮᱞᱚᱸᱰ ᱜᱚᱴᱟᱯᱟᱲᱟ ᱜᱮ ᱛᱤᱨᱞᱟᱹ ᱦᱟᱜ ᱴᱷᱟᱶ ᱠᱚᱲᱟ ᱦᱚᱯᱚᱱ ᱥᱟᱶ ᱵᱟᱨᱟᱵᱟᱹᱨᱤ ᱜᱮᱭᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱟᱹᱱᱢᱤ
ᱫᱚᱨᱚᱝ ᱦᱚᱱᱚᱛ
ᱫᱚᱨᱚᱝ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱟᱥᱟᱢ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱟᱥᱚᱱᱤᱭᱟᱹ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱚ ᱢᱚᱝᱜᱚᱞᱫᱚᱭ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱕᱘᱕ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾
ᱱᱟᱜᱟᱢ
᱑᱙᱘᱔ ᱥᱟᱞ ᱨᱮ ᱫᱚᱨᱚᱝ ᱨᱮᱱᱟᱜ ᱴᱷᱟᱶ ᱠᱷᱚᱱ ᱥᱚᱬᱤᱛᱯᱩᱨ ᱦᱚᱱᱚᱛ ᱛᱷᱟᱯᱚᱱ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱱᱚᱶᱟ ᱫᱚ ᱑᱔ ᱡᱩᱱ ᱒᱐᱐᱔ ᱥᱟᱞ ᱩᱫᱟᱹᱞᱜᱩᱲᱤ ᱦᱚᱱᱚᱛ ᱛᱮᱭᱟᱨ ᱥᱟᱶ ᱫᱚᱦᱲᱟ ᱞᱮᱱᱟ ᱛᱟᱦᱮᱸᱫ ᱾
ᱚᱛᱱᱚᱜ
ᱫᱚᱨᱚᱝ ᱦᱚᱱᱚᱛ ᱫᱚ ᱑,᱕᱘᱕ ᱜᱟᱺᱴ ᱠᱤᱞᱚᱢᱤᱴᱚᱨ (᱖᱑᱒ ᱜᱟᱺᱴ ᱢᱤᱞ) ᱴᱚᱴᱷᱟ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾
ᱯᱟᱹᱨᱥᱤ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱟᱥᱟᱢᱤ ᱨᱚᱲ ᱦᱚᱲᱟᱜ ᱮᱞ ᱫᱚ ᱔᱕᱗,᱖᱙᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱵᱟᱝᱞᱟ ᱨᱚᱲ ᱦᱚᱲᱟᱜ ᱮᱞ ᱫᱚ ᱔᱔᱙,᱒᱐᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱟᱥᱟᱢ ᱨᱮᱱᱟᱜ ᱦᱚᱱᱚᱛ ᱠᱚ
ᱵᱷᱚᱫᱽᱨᱟᱫᱽᱨᱤ ᱠᱚᱴᱷᱟᱜᱩᱰᱮᱢ ᱦᱚᱱᱚᱛ
ᱵᱷᱚᱫᱽᱨᱟᱫᱽᱨᱤ ᱠᱚᱴᱷᱟᱜᱩᱰᱮᱢ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱠᱚᱴᱷᱟᱜᱩᱰᱮᱢ ᱱᱟᱜᱽᱨᱟᱦᱟ ᱫᱚ ᱚᱱᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱶᱟ ᱫᱚ ᱞᱟᱦᱟ ᱛᱮ ᱠᱷᱟᱢᱟᱢ ᱦᱚᱱᱚᱛ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱵᱮᱱᱟᱣᱜ ᱞᱟᱦᱟ ᱨᱮ ᱾
ᱱᱚᱶᱟ ᱦᱚᱱᱚᱛ ᱨᱮ ᱒᱔ ᱜᱚᱴᱟᱝ ᱢᱚᱱᱰᱚᱞ (mandals) ᱟᱨ ᱒ ᱜᱚᱴᱟᱝ ᱠᱷᱟᱡᱽᱱᱟ ᱰᱤᱵᱤᱡᱚᱱ (revenue divisions) ᱢᱮᱱᱟᱜᱼᱟ, ᱠᱚᱴᱷᱟᱜᱩᱰᱮᱢ ᱟᱨ ᱵᱷᱚᱫᱽᱨᱚᱪᱟᱞᱟᱢ ᱾ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱠᱚᱴᱷᱟᱜᱩᱰᱮᱢ ᱱᱟᱜᱽᱨᱟᱦᱟ ᱨᱮ ᱢᱮᱱᱟᱜᱼᱟ ᱾ ᱠᱚᱴᱷᱟᱦᱩᱰᱮᱢ ᱦᱚᱱᱚᱛ ᱫᱚ ᱛᱤᱢᱤᱱ ᱜᱟᱱ ᱢᱟᱨᱟᱝ ᱠᱟᱹᱨᱜᱟᱲ ᱠᱚ ᱞᱟᱜᱤᱫ ᱛᱮ ᱜᱚᱨᱚᱵᱽ ᱮ ᱟᱹᱭᱠᱟᱹᱣ ᱮᱫᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱟᱹᱰᱤ ᱞᱮᱠᱟᱱ ᱚᱛ ᱞᱟᱛᱟᱨ ᱠᱷᱟᱫᱟᱱ ᱫᱩᱨᱤᱵᱽ ᱛᱮ ᱠᱤᱥᱟᱹᱬ ᱜᱮᱭᱟ ᱾ ᱱᱚᱶᱟ ᱦᱚᱱᱚᱛ ᱨᱮ ᱟᱭᱢᱟ ᱟᱭᱢᱟ ᱠᱚᱭᱞᱟ ᱢᱮᱱᱟᱜ ᱛᱮ ᱥᱤᱝᱜᱟᱨᱮᱱᱤ ᱠᱚᱞᱮᱨᱤᱡᱽ ᱠᱚᱢᱯᱟᱹᱱᱤ ᱞᱤᱢᱤᱴᱮᱰ (SCCL), ᱢᱤᱫ ᱥᱚᱨᱠᱟᱨᱤ ᱠᱚᱭᱞᱟ ᱠᱷᱟᱫᱟᱱ ᱠᱚᱢᱯᱟᱹᱱᱤ, ᱡᱟᱦᱟᱸ ᱫᱚ ᱛᱮᱞᱮᱝᱜᱟᱱᱟ ᱥᱚᱨᱠᱟᱨ ᱟᱨ ᱥᱤᱧᱚᱛ ᱥᱚᱨᱠᱟᱨ ᱢᱮᱥᱟ ᱠᱟᱛᱮ ᱠᱤᱱ ᱛᱩᱞᱟᱹᱣᱮᱫᱼᱟ ᱾ SCCL ᱫᱚ ᱱᱤᱛ ᱑᱖ ᱜᱚᱴᱟᱝ ᱫᱚ ᱪᱮᱛᱟᱱ ᱦᱟᱥᱟ ᱜᱟᱹᱨᱤ ᱠᱟᱛᱮ (opencast)ᱟᱨ ᱓᱐ ᱜᱚᱴᱟᱝ ᱨᱮ ᱚᱛᱞᱟᱛᱟᱨ ᱠᱷᱚᱱ ᱞᱟ ᱠᱷᱟᱫᱟᱱ ᱢᱮᱱᱟᱜᱼᱟ ᱛᱮᱞᱮᱝᱜᱟᱱᱟ ᱨᱮᱱᱟᱜ ᱔ᱭᱟ ᱦᱚᱱᱚᱛ ᱨᱮ, ᱡᱟᱦᱟᱸ ᱨᱮ ᱕᱘,᱘᱓᱗ ᱦᱚᱲ ᱜᱟᱱ ᱠᱚ ᱠᱟᱹᱢᱤ ᱠᱟᱱᱟ ᱾ ᱠᱚᱴᱷᱟᱜᱩᱰᱮᱢ ᱛᱷᱚᱨᱢᱟᱞ ᱯᱟᱣᱟᱨ ᱯᱞᱟᱸᱴ ᱥᱴᱮᱥᱚᱱ ᱫᱚ ᱚᱱᱟ ᱞᱚᱠᱟᱞ ᱨᱮ ᱢᱮᱱᱟᱜ ᱠᱚᱭᱞᱟ ᱛᱮ ᱫᱟᱲᱮ ᱵᱮᱱᱟᱣᱜ ᱠᱟᱱᱟ ᱯᱞᱟᱸᱴ ᱠᱟᱱᱟ, ᱡᱟᱦᱟᱸ ᱫᱚ ᱛᱮᱞᱮᱝᱜᱟᱱᱟ ᱯᱟᱣᱟᱨ ᱡᱮᱱᱮᱨᱮᱥᱚᱱ ᱠᱚᱨᱯᱚᱨᱮᱥᱚᱱ ᱞᱤᱢᱤᱴᱮᱰ (TSGENCO) ᱦᱚᱛᱮᱛᱮ ᱪᱟᱞᱟᱣᱜ ᱠᱟᱱᱟ ᱾ ᱠᱚᱴᱷᱟᱜᱩᱰᱮᱢ ᱦᱚᱱᱚᱛ ᱫᱚ ᱵᱤᱨ ᱝᱨᱟᱠᱷᱟ ᱛᱮ ᱦᱚᱸ ᱠᱤᱥᱟᱹᱬ ᱜᱮᱭᱟ ᱾
ᱚᱛᱱᱚ
ᱵᱷᱚᱫᱽᱨᱟᱫᱽᱨᱤ ᱠᱚᱴᱷᱟᱜᱩᱰᱮᱢ ᱫᱚ ᱛᱮᱞᱮᱝᱜᱟᱱᱟ ᱨᱮᱱᱟᱜ ᱥᱟᱢᱟᱝ ᱩᱛᱟᱹᱨ ᱨᱮ ᱢᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱟᱨ ᱗᱔᱘᱓ ᱜᱟᱺᱴ ᱠᱤᱞᱚᱢᱤᱴᱚᱨ ᱮᱨᱤᱭᱟ  ᱛᱮ ᱟᱴᱮᱫ ᱟᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮ ᱱᱟᱜ ᱮᱛᱚᱢ ᱥᱮᱦᱮᱫ ᱨᱮ ᱪᱷᱚᱛᱤᱥᱜᱚᱰ ᱨᱮᱱᱟᱜ ᱵᱤᱡᱟᱯᱩᱨ ᱦᱚᱱᱚᱛ ᱟᱨ ᱥᱡᱩᱠᱢᱟ ᱦᱚᱱᱚᱛ ᱢᱮᱱᱟᱜᱼᱟ,  ᱥᱟᱢᱟᱝ ᱥᱮᱦᱮᱫ ᱨᱮ ᱥᱟᱢᱟᱝ ᱜᱚᱫᱟᱵᱚᱨᱤ ᱦᱚᱱᱚᱛ, ᱠᱚᱧᱮ ᱟᱨ ᱠᱚᱧᱮ ᱥᱟᱢᱟᱝ ᱨᱮ ᱠᱷᱟᱢᱟᱢ ᱦᱚᱱᱚᱛ ᱟᱨ ᱯᱟᱪᱮ ᱜᱚᱫᱟᱵᱚᱨᱤ ᱦᱚᱱᱚᱛ, ᱯᱟᱪᱮ ᱥᱮᱦᱮᱫ ᱨᱮ ᱢᱮᱦᱵᱩᱵᱟ ᱦᱚᱱᱚᱛ ᱟᱨ ᱮᱛᱚᱢ-ᱯᱟᱪᱮ ᱥᱮᱦᱮᱫ ᱨᱮ ᱡᱚᱭᱥᱚᱝᱠᱚᱨᱟ ᱦᱚᱱᱚᱛ ᱢᱮᱱᱟᱜᱼᱟ ᱾
ᱰᱮᱢᱚᱜᱽᱨᱟᱯᱷᱤᱠᱥ
᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟ ᱞᱮᱠᱟᱛᱮ, ᱱᱚᱶᱟ ᱦᱚᱱᱚᱛ ᱨᱮ ᱑,᱐᱖᱙,᱒᱖᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮᱱᱟᱜ ᱦᱚᱱᱚᱛ ᱠᱚ
ᱚᱱᱤᱞ ᱠᱩᱢᱵᱽᱞᱮ
ᱚᱱᱤᱞ ᱨᱟᱫᱷᱟᱠᱨᱤᱥᱱᱟ ᱠᱩᱢᱵᱽᱞᱮ (ಅನಿಲ್ ಕುಂಬ್ಳೆ); (ᱡᱟᱱᱟᱢᱺ ᱑᱗ ᱚᱠᱴᱚᱵᱚᱨ ᱑᱙᱗᱐) ᱫᱚ ᱢᱤᱫᱴᱮᱱ ᱥᱤᱧᱚᱛᱤᱭᱟᱹ ᱠᱨᱤᱠᱮᱴᱟᱨ ᱠᱟᱱᱟᱭ ᱡᱟᱸᱦᱟᱸᱭ ᱫᱚ ᱢᱤᱫ ᱫᱤᱱ ᱨᱮᱭᱟᱜ ᱴᱮᱥᱴ ᱢᱮᱪ ᱨᱮ ᱵᱟᱹᱲᱛᱤ ᱩᱛᱟᱹᱨ ᱣᱤᱠᱮᱴ ᱦᱟᱢᱮᱴ ᱟᱠᱟᱫ ᱠᱷᱤᱞᱚᱰᱤᱭᱟᱹ ᱠᱟᱱᱟᱭ᱾
ᱨᱤᱠᱚᱨᱰ
ᱠᱩᱢᱵᱽᱞᱮ ᱫᱚ ᱫᱷᱟᱹᱨᱛᱤ ᱨᱮᱱ ᱛᱮᱥᱟᱨ ᱰᱷᱮᱨ ᱴᱮᱥᱴ ᱣᱤᱠᱮᱴ ᱦᱟᱢᱮᱴ ᱠᱷᱤᱞᱚᱰᱤᱭᱟᱹ ᱠᱟᱱᱟᱭ᱾ ᱤᱱᱤᱝᱥ ᱨᱮ ᱑᱐ ᱜᱚᱴᱟᱝ ᱣᱤᱠᱮᱴ ᱦᱟᱢᱮᱴ ᱨᱮᱭᱟᱜ ᱨᱤᱠᱚᱨᱰ ᱦᱚᱸ ᱢᱮᱱᱟᱜ ᱛᱟᱭᱟ ᱩᱱᱤ ᱧᱩᱛᱩᱢ ᱛᱮ᱾
ᱴᱮᱥᱴ
ᱴᱮᱥᱴ ᱢᱮᱪ ᱨᱮ ᱥᱤᱧᱚᱛᱤᱭᱟᱹ ᱠᱨᱤᱠᱮᱴᱟᱨ ᱠᱚ ᱢᱳᱫᱽ ᱨᱮ ᱤᱨᱟᱹᱞ ᱣᱤᱠᱮᱴ ᱦᱟᱢᱮᱴ ᱨᱮᱭᱟᱜ ᱨᱤᱠᱚᱨᱰ ᱢᱮᱱᱟᱜᱼᱟ ᱾
ᱥᱩᱢᱚᱱᱟ ᱪᱦᱚᱠᱨᱚᱵᱷᱚᱨᱛᱤ
ᱥᱩᱢᱚᱱᱟ ᱪᱦᱚᱠᱨᱚᱵᱷᱚᱨᱛᱤ ᱫᱚ ᱥᱤᱧᱚᱛ ᱫᱤᱥᱚᱢ ᱤᱡ ᱮᱠᱴᱨᱮᱥᱥ ᱠᱟᱱᱟᱭ ᱾ ᱩᱱᱤ ᱫᱚ "ᱴᱚ ᱠᱚᱯᱤᱞ ᱥᱚᱨᱢᱚ ᱥᱚᱣ" ᱞᱚᱜᱤᱫ ᱛᱮ ᱡᱚᱥᱛᱤ ᱵᱚᱥᱚᱭ ᱚᱜ ᱠᱚᱱᱚᱭ ᱾ ᱩᱱᱤ ᱫᱚ ᱟᱡᱟᱜ ᱮᱠᱴᱤᱝ ᱠᱚᱨᱤᱭᱚᱨ ᱑᱐ ᱵᱚᱨᱥᱚ ᱦᱩᱭᱮᱱᱟ ᱮ ᱠᱟᱢᱤ ᱮᱟᱭ ᱾ ᱩᱰᱤ ᱠᱚᱢ ᱥᱚᱢᱚᱭ ᱨᱮ ᱟᱡ ᱫᱚ ᱟᱡᱚᱜ ᱮᱠᱴᱤᱝ ᱠᱮᱨᱤᱭᱚᱨ ᱥᱴᱟᱨᱴ ᱠᱟᱛᱮ ᱱᱤᱛ ᱛᱮ ᱫᱚ ᱩᱱᱤ ᱡᱟᱜᱮᱛ ᱥᱚᱨᱚ ᱠᱚ ᱵᱟᱰᱚᱭ ᱠᱚᱫᱮᱭᱟ ᱾ ᱩᱱᱤ ᱫᱚ ᱟᱡᱟᱜ ᱯᱚᱨᱛᱷᱩᱢ ᱮᱠᱴᱤᱧ ᱠᱮᱨᱤᱭᱚᱨ ᱫᱚ ᱑᱙᱙᱙ ᱨᱮ ᱟᱢᱤᱨ ᱠᱷᱟᱱ ᱟᱨ ᱢᱟ.ᱱᱤᱥᱟ ᱠᱚᱤᱨᱟᱞᱟ ᱥᱟᱞᱟᱜ ᱛᱮ ᱠᱚᱨᱟᱣ ᱞᱮᱟᱭ ᱩᱱ ᱡᱚᱠᱦᱟᱜ ᱫᱚ ᱩᱱᱤ ᱫᱚᱥ ᱵᱚᱪᱦᱚᱨ ᱮ ᱛᱟᱦᱮ ᱟᱭ ᱾ ᱟᱡᱟᱜ ᱩᱰᱤ ᱢᱟᱨᱟᱝ ᱩᱯᱚᱞᱚᱵᱫᱤ ᱫᱚ ᱦᱟᱡᱩᱜ ᱠᱟ.ᱱᱟ ᱒᱐᱑᱑ ᱨᱮᱟᱜ ᱣᱮᱵ ᱥᱤᱨᱤᱡ (Web series) ᱵᱟᱰᱮ ᱟᱪᱦᱟ ᱞᱟᱜᱛᱮ ᱦᱮ (Bade Ache Lagte He) ᱩᱱᱤ ᱫᱚ ᱟᱸᱰᱮ ᱠᱷᱚᱱ ᱜᱮ ᱡᱟᱥᱛᱮ ᱦᱚᱰ ᱠᱚ ᱯᱚᱥᱚᱸᱫ ᱟᱟ ᱫᱮᱭᱟ ᱠᱚ ᱾ ᱚᱱᱟ ᱒᱐᱑᱑ ᱵᱚᱨᱥᱚ ᱨᱮ ᱜᱮ ᱠᱟᱷᱟᱱᱤ ᱠᱚᱢᱮᱰᱤ ᱥᱚᱨᱠᱚᱥ ᱠᱤ (Kahani Comedy Circus Ki) ᱨᱮ ᱠᱟᱯᱤᱞ ᱥᱟᱨᱢᱟ ᱥᱟᱞᱟᱜ ᱮ ᱠᱚᱢᱯᱤᱴᱤᱥᱚᱱ ᱨᱮ ᱡᱤᱛᱟᱣ ᱞᱮᱱᱟᱭ ᱾ ᱛᱟᱯᱚᱨᱮ ᱠᱷᱚᱱ ᱜᱮ ᱩᱱᱤ ᱫᱚ ᱠᱟ.ᱯᱤᱞ ᱥᱚᱨᱢᱚ ᱥᱟᱞᱟᱜ ᱛᱮ ᱠᱟᱢᱤ ᱥᱴᱟᱨᱛ ᱠᱮᱟᱭ, ᱩᱱᱤ ᱡᱩᱱ ᱒᱐᱑᱓ ᱠᱷᱚᱱ ᱡᱟᱱᱩᱟᱨᱤ ᱒᱐᱑᱖ ᱦᱟ.ᱵᱤᱡ ᱛᱮ ᱩᱱᱤ ᱥᱟᱞᱟᱜ ᱛᱮ ᱠᱟᱢᱤ ᱯᱮᱟᱭ ᱾ ᱩᱱᱤ ᱠᱟᱷᱟᱱᱤ ᱠᱚᱢᱮᱰᱤ ᱥᱚᱨᱠᱚᱥ ᱠᱤ (Kahani Comedy Circus Ki) ᱥᱷᱚ ᱨᱮ ᱢᱟᱱᱡᱩ ᱥᱚᱨᱢᱟ ᱨᱮᱜᱟ ᱴᱚᱞ ᱮ ᱠᱚᱨᱟᱣ ᱮᱫ ᱛᱟᱦᱮᱡ, ᱩᱱᱤ ᱫᱚ ᱚᱱᱟ ᱥᱷᱚ ᱨᱮ ᱠᱚᱯᱤᱞ ᱥᱚᱨᱢᱟ ᱟᱜ ᱮᱨᱟ ᱮ ᱛᱮᱟᱨ ᱞᱮᱱᱟᱭ ᱾
ᱠᱚᱞᱚᱨᱥ ᱪᱚᱱᱮᱮᱞ ᱨᱮᱟᱜᱠᱚᱢᱮᱰᱤ ᱱᱚᱤᱥ ᱣᱤᱛᱷ ᱠᱚᱯᱤᱞ (Comedy Nights with Kapil) ᱴᱤ.ᱟᱨ.ᱯᱤ ᱠᱚᱢ ᱦᱮᱡ ᱮᱱ ᱠᱟᱛᱮ ᱛᱮ ᱟᱡᱟᱜ ᱥᱚ ᱠᱚ ᱠᱚᱸᱫ ᱠᱮᱟ ᱾ ᱛᱟᱯᱚᱨᱮ ᱥᱩᱢᱚᱱᱟ ᱟᱨᱦᱚ, ᱮᱯᱨᱤᱞ ᱒᱐᱑᱖ ᱨᱮ ᱥᱚᱱᱤ ᱪᱮᱱᱮᱞ ᱛᱮ ᱩᱪᱟ.ᱰᱟᱠᱟᱱ ᱴᱤ ᱠᱟ.ᱯᱤᱞ ᱥᱟᱨᱢᱟ ᱥᱚ (The Kapil Sharma Show) ᱨᱮ ᱟᱨᱦᱚ ᱢᱮᱥᱟᱭ ᱮᱱᱟᱭ ᱚᱱᱟ ᱨᱮ ᱟᱡ ᱫᱚ ᱥᱟᱨᱞᱟ ᱜᱩᱞᱟᱴᱤ ᱨᱮᱟᱜ ᱨᱚᱞ ᱠᱚ ᱮᱢᱟ ᱞᱮᱫᱚᱭᱟ ᱠᱚ ᱾
ᱟᱡᱟᱜ ᱵᱟᱨᱮᱭᱟ ᱴᱨᱟᱵᱦᱮᱞ ᱥᱚ ᱫᱩᱵᱟᱤ ᱰᱟᱭᱨᱤᱥ ᱟᱨ ᱥᱣᱤᱥ ᱢᱮᱰ ᱮᱲᱵᱦᱮᱱᱪᱩᱨ ᱨᱮ ᱷᱚ ᱟᱡ ᱫᱚ ᱩᱥᱤ ᱵᱮᱥ ᱨᱚᱞ ᱮ ᱠᱚᱨᱟᱣ ᱞᱮᱟᱭ ᱾ ᱫᱩᱵᱟᱤ ᱰᱟᱭᱨᱤᱥ ᱨᱮ ᱟᱡ ᱫᱚ ᱦᱚᱥᱛ ᱮ ᱛᱮᱟᱨ ᱞᱮᱱᱟᱭ ᱟᱨ ᱩᱱᱤ ᱫᱚ ᱥᱣᱤᱥ ᱢᱮᱰ ᱮᱲᱵᱦᱮᱱᱪᱩᱨ ᱨᱮ ᱵᱷᱟᱜ ᱮ ᱮᱫᱤ ᱞᱮᱱᱟᱭ ᱾
ᱭᱚᱥ ᱵᱦᱟᱨᱛᱤ ᱮᱣᱟᱨᱰᱥ
ᱥᱩᱢᱚᱱᱟ ᱪᱦᱚᱠᱨᱚᱵᱷᱚᱨᱛᱤ ᱫᱚ ᱩᱛᱚᱨ ᱯᱨᱚᱫᱮᱥ ᱥᱚᱨᱠᱟᱨ ᱒᱗ ᱚᱠᱴᱚᱵᱚᱨ ᱒᱐᱑᱖ ᱨᱮ ᱭᱚᱥ ᱵᱷᱟᱨᱛᱤ ᱮᱣᱟᱨᱥᱰᱥ ᱠᱚ ᱮᱢᱟ ᱰᱚᱭᱟ ᱠᱚ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙
ᱥᱤᱢᱟ ᱨᱟᱣ
ᱥᱤᱢᱟ ᱨᱟᱣ ᱫᱚ ᱥᱤᱧᱚᱛ ᱨᱤᱱᱤᱡ ᱯᱩᱭᱞᱩ ᱛᱤᱨᱞᱟ ᱠᱳᱢᱟᱸᱰᱳ ᱢᱟᱪᱮᱛ ᱠᱟᱱᱟᱭ ᱾ ᱩᱱᱤ ᱫᱚ ᱯᱩᱭᱞᱩ ᱛᱤᱨᱞᱟ ᱠᱳᱢᱟᱸᱰᱳ ᱨᱤᱱᱤᱡ ᱪᱮᱫᱚᱜᱤᱡ ᱠᱟᱱᱟᱭ ᱾                ᱥᱤᱧᱚᱛ ᱨᱮᱱ ᱯᱟᱨᱩᱠᱷᱤᱭᱟ ᱠᱳᱢᱟᱸᱰᱳ ᱥᱟᱶ ᱮ ᱵᱤᱱᱟ ᱯᱚᱨᱤᱥᱨᱚᱢ ᱛᱮ ᱪᱮᱫ ᱮᱫ ᱠᱚᱣᱟᱭ ᱾ ᱩᱱᱤ ᱫᱚ ᱥᱩᱨ ᱠᱷᱚᱱ ᱛᱟᱯᱟᱢ ᱠᱷᱮᱞ 'ᱠᱞᱳᱡ ᱠᱣᱟᱴᱚᱨ ᱵᱭᱟᱴᱮᱞ'ᱨᱮ ᱟ.ᱰᱤ ᱛᱮᱫ ᱜᱮ ᱯᱟᱨᱩᱠᱷᱤᱭᱟ ᱠᱟᱱᱟᱭ ᱟᱨ ᱥᱤᱧᱚᱛ ᱨᱮᱱ ᱡᱟᱦᱟᱸᱭ ᱠᱚ ᱱᱚᱣᱟ ᱠᱷᱮᱞ ᱨᱮ ᱯᱟᱨᱩᱠᱷᱤᱭᱟ ᱠᱟᱱᱟ ᱠᱚ ᱩᱱᱠᱩ ᱪᱮᱫ ᱟᱠᱚ ᱠᱟᱱᱟᱭ ᱾  ᱱᱚᱣᱟ ᱠᱟ.ᱢᱤᱦᱚᱨᱟ ᱨᱮ ᱟᱡᱤᱡ ᱡᱤᱭᱚᱱ ᱡᱩᱨᱤ ᱢᱮᱡᱚᱨ ᱫᱤᱯᱚᱠ ᱨᱟᱣ ᱦᱚᱸᱭ 'ᱠᱞᱳᱡ ᱠᱣᱟᱴᱚᱨ ᱵᱭᱟᱴᱮ' ᱨᱮ ᱵᱷᱟ.ᱜᱤ ᱵᱟᱰᱟᱭ ᱠᱟᱜ ᱟᱭ ᱟᱨ ᱱᱚᱣᱟ ᱞᱟ.ᱜᱤᱫ ᱫᱤᱥᱚᱢ ᱯᱚᱫᱚᱠ ᱦᱚᱸᱭ ᱧᱟᱢ ᱟᱠᱟᱫᱟᱭ ᱾
ᱠᱨᱤᱥᱱᱟ ᱦᱚᱱᱚᱛ
ᱪᱷᱟᱹᱴᱭᱟᱹᱨ
ᱠᱨᱤᱥᱱᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱢᱟᱪᱷᱞᱤᱯᱟᱴᱱᱟᱢ ᱨᱮ ᱢᱮᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱞᱟᱦᱟ ᱛᱮ ᱢᱟᱪᱷᱞᱤᱯᱟᱴᱱᱟᱢ ᱦᱚᱱᱚᱛ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱛᱟᱭᱚᱢ ᱛᱮ ᱱᱚᱶᱟ ᱫᱚ ᱑᱘᱕᱙ ᱥᱟᱞᱮ ᱨᱮ ᱠᱨᱩᱥᱱᱟ ᱦᱚᱱᱚᱛ ᱢᱮᱱᱛᱮ ᱠᱚ ᱪᱷᱟᱹᱴᱭᱟᱹᱨ ᱠᱮᱫᱼᱟ ᱟᱨ ᱢᱟᱪᱷᱞᱤᱯᱟᱴᱱᱟᱢ ᱫᱚ ᱦᱮᱰᱠᱩᱣᱟᱴᱚᱨ ᱠᱚ ᱵᱮᱱᱟᱣ ᱠᱮᱫᱼᱟ ᱾ ᱱᱚᱶᱟ ᱫᱚ ᱠᱨᱤᱥᱱᱟ ᱜᱟᱰᱟ ᱞᱮᱠᱟᱛᱮ ᱠᱚ ᱧᱩᱢ ᱟᱠᱟᱫᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱱᱟᱜ ᱛᱮᱥᱟᱨ ᱡᱤᱞᱤᱧ ᱜᱟᱰᱟ ᱠᱟᱱᱟ ᱾ ᱱᱚᱶᱟ ᱜᱟᱰᱟ ᱫᱚ ᱵᱚᱝᱜᱚ ᱫᱚᱨᱭᱟ ᱨᱮ ᱧᱩᱨᱩᱜ ᱞᱟᱦᱟ ᱨᱮ ᱠᱨᱤᱥᱱᱟ ᱦᱚᱱᱚᱛ ᱨᱮᱱᱟᱜ ᱦᱟᱢᱥᱟᱞᱟᱫᱮᱵᱤ ᱟᱹᱛᱩ ᱫᱷᱟᱨᱮ ᱛᱮ ᱞᱤᱸᱡᱤ ᱟᱬᱜᱚ ᱟᱠᱟᱱᱟ ᱾
ᱞᱟᱠᱪᱟᱨ
ᱠᱨᱤᱥᱱᱟ ᱦᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱟᱹᱨᱤ ᱞᱟᱠᱪᱟᱨ ᱟᱱᱟᱜ ᱦᱚᱱᱚᱛ ᱠᱟᱱᱟ ᱟᱨ ᱵᱤᱡᱚᱭᱣᱟᱰᱟ ᱜᱮ ᱱᱟᱥᱮ ᱢᱚᱰᱚᱨᱱ ᱧᱚᱜ ᱜᱮᱭᱟ ᱾ ᱱᱚᱶᱟ ᱦᱚᱱᱚᱛ ᱠᱷᱚᱱ ᱜᱮ ᱥᱟᱶᱛᱟ ᱟᱹᱨᱤ ᱮᱱᱮᱡ ᱠᱩᱪᱤᱯᱩᱰᱤ ᱨᱮᱱᱟᱜ ᱡᱟᱱᱟᱢ ᱦᱩᱭ ᱞᱮᱱ ᱛᱟᱦᱮᱸᱫ, ᱚᱱᱟᱛᱮ ᱱᱚᱶᱟ ᱦᱚᱱᱚᱛ ᱫᱚ ᱧᱩᱢ ᱟᱱ ᱜᱮᱭᱟ ᱾ ᱱᱚᱶᱟ ᱦᱚᱱᱚᱛ ᱨᱮ ᱠᱚ ᱨᱚᱲ ᱠᱟᱱ ᱯᱟᱹᱨᱥᱤ ᱛᱮ ᱚᱥᱚᱞ ᱛᱮᱞᱩᱜᱩ ᱯᱟᱹᱨᱥᱤ ᱠᱚ ᱢᱮᱛᱟᱜ ᱠᱟᱱᱟ ᱾
ᱠᱷᱮᱞ
ᱠᱚᱵᱟᱰᱤ ᱮᱱᱮᱡ ᱫᱚ ᱟᱹᱰᱤ ᱧᱩᱢ ᱟᱱᱟ ᱱᱚᱸᱰᱮ ᱫᱚ, ᱚᱱᱟ ᱛᱟᱭᱚᱢ ᱛᱮ ᱠᱨᱤᱠᱮᱴ, ᱵᱷᱚᱞᱤᱵᱚᱞ, ᱵᱮᱰᱢᱤᱱᱴᱚᱱ, ᱵᱟᱥᱠᱮᱴᱵᱚᱞ ᱟᱨ ᱴᱮᱱᱤᱡ ᱠᱷᱮᱞ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱨᱤᱥᱱᱟ ᱦᱚᱱᱚᱛ ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ
ᱫᱤᱥᱯᱩᱨ
ᱫᱤᱥᱯᱩᱨ ᱫᱚ ᱟᱥᱟᱢ ᱯᱚᱱᱚᱛ ᱨᱟᱡᱽᱜᱟᱲ ᱨᱮᱭᱟᱜ ᱧᱩᱛᱩᱢ ᱠᱟᱱᱟ ᱾
ᱫᱤᱥᱯᱩᱨ ᱨᱮᱭᱟᱜ ᱫᱩᱠᱷᱤᱱ ᱯᱟᱦᱴᱟ ᱨᱮᱫᱚ ᱵᱚᱥᱤᱥᱴᱷ ᱟᱥᱨᱚᱢ ᱟᱨ ᱥᱚᱝᱠᱚᱨ ᱫᱮᱵᱽ ᱠᱚᱲᱟᱠᱷᱮᱛᱨᱚ ᱢᱮᱱᱟᱜᱼᱟ ᱾ ᱥᱚᱝᱠᱚᱨ ᱫᱮᱵᱽ ᱠᱚᱲᱟᱠᱷᱮᱛᱨᱚ ᱫᱚ ᱥᱟᱞ ᱑᱙᱙᱐ ᱨᱮ ᱛᱷᱟᱯᱚᱱ ᱞᱮᱱᱟ ᱪᱮᱫᱟᱜ ᱥᱮ ᱚᱱᱟ ᱴᱚᱴᱷᱟ ᱨᱮ ᱢᱤᱫ ᱵᱟᱰᱚᱦᱤ ᱛᱟᱞᱢᱟ ᱨᱮᱭᱟᱜ ᱟᱱᱟᱴ ᱯᱟᱹᱪᱷᱞᱟᱹ ᱛᱤᱱᱟᱹᱜ ᱥᱮᱨᱢᱟ ᱠᱷᱚᱱ ᱟᱹᱭᱠᱟᱹᱣ ᱛᱟᱦᱮᱸ ᱠᱟᱱᱟ ᱾
ᱫᱤᱥᱯᱩᱨ ᱫᱚ ᱥᱤᱧᱚᱛ ᱨᱮᱭᱟᱜ ᱯᱩᱨᱩᱵᱽ ᱱᱟᱠᱷᱟ ᱨᱮ ᱢᱮᱱᱟᱜ ᱢᱟᱨᱟᱝ ᱯᱚᱱᱚᱛ ᱟᱥᱟᱢ ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱣᱟ ᱫᱚ ᱟᱥᱟᱢ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱵᱟᱡᱟᱨ ᱜᱩᱣᱟᱦᱟᱴᱤ ᱨᱮᱭᱟᱜ ᱢᱤᱫ ᱢᱩᱪᱟᱹᱫ ᱨᱮ ᱵᱚᱥᱠᱚᱫ ᱟᱠᱟᱱ ᱢᱤᱫ ᱱᱟᱜᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱥᱟᱞ ᱑᱙᱗᱓ ᱨᱮ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱞᱮᱠᱟᱛᱮ ᱦᱚᱠ ᱮ ᱧᱟᱢ ᱠᱮᱫᱼᱟ ᱪᱮᱫᱟᱜ ᱥᱮ ᱱᱚᱣᱟ ᱠᱷᱚᱱ ᱢᱟᱬᱟᱝ ᱨᱮᱫᱚ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱥᱤᱞᱚᱝ ᱛᱟᱦᱮᱸ ᱠᱟᱱᱟ ᱾ ᱤᱠᱷᱟᱹᱱ ᱢᱮᱜᱷᱟᱞᱚᱭ ᱛᱷᱟᱯᱚᱱ ᱮᱱ ᱛᱟᱭᱚᱢ ᱥᱤᱞᱳᱝ ᱫᱚ ᱢᱮᱜᱷᱟᱞᱚᱭ ᱥᱟᱶ ᱥᱮᱞᱮᱫ ᱮᱱᱟ ᱾ ᱫᱤᱥᱯᱩᱨ ᱫᱷᱟᱨᱮ ᱨᱮ ᱢᱤᱫ ᱢᱟᱨᱮ ᱱᱟᱜᱟᱨ ᱡᱚᱛᱤᱭᱟ ᱢᱮᱱᱟᱜᱼᱟ ᱡᱟᱦᱟᱸ ᱨᱮᱫᱚ ᱯᱚᱱᱚᱛ ᱨᱮᱭᱟᱜ ᱥᱮᱠᱨᱮᱴᱮᱨᱤᱮᱴ ᱢᱮᱱᱟᱜᱼᱟ ᱾
ᱦᱮᱸᱥᱟᱜ ᱫᱟᱨᱮ
ᱦᱮᱸᱥᱟᱜ (ᱤᱝᱞᱤᱥ ᱺ ᱥᱮᱠᱨᱮᱰ ᱯᱷᱤᱜᱽ, ᱥᱟᱸᱥᱠᱨᱤᱛ ᱺ ᱟᱥᱷᱣᱛᱷ) ᱥᱤᱧᱚᱛ, ᱱᱮᱯᱟᱞ,ᱥᱨᱤᱞᱟᱸᱠᱟ,ᱪᱤᱱ ᱟᱨ ᱤᱸᱰᱚᱱᱮᱥᱤᱭᱟ ᱨᱮ ᱧᱟᱢᱚᱜ ᱟᱱ ᱵᱟᱲᱮ ᱫᱟᱨᱮ, ᱥᱮ ᱜᱩᱞᱟᱨ ᱨᱮᱱᱟᱜ ᱡᱟᱹᱛᱤ ᱭᱟᱜ ᱢᱤᱫ ᱟᱹᱰᱤ ᱢᱟᱨᱟᱝ ᱫᱟᱨᱮ ᱠᱟᱱᱟ ᱡᱟᱦᱟᱸ ᱫᱚ ᱥᱤᱧᱚᱛ ᱟᱹᱨᱤᱪᱟᱹᱞᱤ ᱨᱮ ᱢᱟᱹᱱ ᱡᱟᱭᱜᱟ ᱮᱢ ᱦᱩᱭ ᱟᱠᱟᱱᱟ ᱟᱨ ᱟᱭᱢᱟ ᱜᱟᱱ ᱯᱚᱨᱚᱵ ᱯᱩᱱᱟᱭ ᱨᱮ ᱱᱚᱶᱟ ᱨᱮᱱᱟᱜ ᱵᱚᱸᱜᱟ ᱵᱩᱨᱩ ᱦᱩᱭᱩᱜ ᱠᱟᱱᱟ᱾ ᱟᱨ ᱜᱩᱞᱟᱨ ᱫᱟᱨᱮ ᱞᱮᱠᱟ ᱜᱮ ᱱᱚᱶᱟ ᱨᱮᱱᱟᱜ ᱵᱟᱦᱟ ᱩᱠᱩ ᱜᱮ ᱛᱟᱦᱮᱱᱟ ᱚᱱᱟᱛᱮ ᱱᱚᱶᱟ ᱫᱚ ᱦᱤᱸᱫᱤ ᱟᱹᱲᱟᱹ ᱛᱮᱫᱚ 'ᱜᱩᱭᱚᱦᱯᱩᱥᱯᱚᱠ' ᱦᱚᱸ ᱢᱮᱛᱟᱣᱟᱜ-ᱟ᱾  ᱟᱨ ᱮᱴᱟᱜ ᱪᱷᱤᱨᱤ (ᱛᱚᱣᱟ ᱞᱮᱠᱟᱱ) ᱫᱟᱨᱮ ᱞᱮᱠᱟ ᱦᱮᱸᱥᱟᱜ ᱫᱟᱨᱮ ᱦᱚᱸ ᱟᱭᱢᱟ ᱥᱮᱨᱢᱟ ᱦᱟᱹᱵᱤᱡ ᱛᱟᱦᱮᱱᱟ᱾ ᱱᱚᱶᱟ ᱨᱮᱱᱟᱜ ᱡᱚ ᱵᱟᱲᱮ ᱫᱟᱨᱮ-ᱜᱩᱞᱟᱨ ᱫᱟᱨᱮ ᱞᱮᱠᱟ ᱜᱮ ᱡᱟᱝ ᱛᱮ ᱯᱮᱨᱮᱡ ᱟᱨ ᱡᱚᱠᱷᱟ ᱨᱮ ᱵᱟᱫᱚᱢ ᱨᱮᱱᱟᱜ ᱠᱟᱹᱴᱤᱡ ᱫᱟᱱᱟ ᱠᱚ ᱞᱮᱠᱟ ᱢᱮᱱᱟᱜ -ᱟ᱾ ᱡᱚ ᱨᱮᱱᱟᱜ ᱡᱟᱝ ᱨᱟᱭᱤ ᱨᱮᱱᱟᱜ ᱫᱟᱱᱟ ᱨᱮᱱᱟᱜ ᱟᱫᱷᱟ ᱡᱚᱠᱷᱟ ᱨᱮ ᱛᱟᱦᱮᱱᱟ᱾  ᱢᱮᱱᱠᱷᱟᱱ ᱱᱚᱶᱟ ᱠᱷᱚᱱ ᱚᱰᱚᱜ ᱫᱟᱨᱮ ᱟᱹᱰᱤ ᱢᱟᱨᱟᱝ ᱞᱮᱠᱟᱜᱮ ᱦᱟᱨᱟ ᱟᱠᱟᱱ ᱜᱮᱥᱟᱭ ᱥᱮᱨᱢᱟ ᱦᱟᱹᱵᱤᱡ ᱛᱤᱸᱜᱩ ᱛᱟᱦᱮᱱ ᱠᱟᱱᱟ᱾ ᱦᱮᱸᱥᱟᱜ ᱫᱟᱨᱮ ᱨᱮᱱᱟᱜ ᱩᱢᱩᱞ ᱵᱟᱲᱮ ᱫᱟᱨᱮ ᱨᱮᱱᱟᱜ ᱩᱢᱩᱞ ᱠᱷᱚᱱ ᱫᱚ ᱠᱚᱢ ᱛᱟᱦᱮᱱᱟ, ᱮᱱᱛᱮᱜ ᱨᱮᱦᱚᱸ ᱱᱚᱶᱟ ᱨᱮᱱᱟᱜ ᱥᱟᱠᱟᱢ ᱟᱹᱰᱤ ᱱᱟᱯᱟᱭ, ᱞᱩᱢᱩᱝ,ᱟᱨ ᱪᱟᱸᱪᱟᱞ ᱜᱮ ᱛᱟᱦᱮᱱᱟ᱾ ᱱᱤᱨᱚᱱ ᱨᱤᱛᱩ ᱨᱮ ᱱᱚᱶᱟ ᱫᱷᱟᱹᱱᱤᱭᱟ ᱨᱚᱝ ᱞᱮᱠᱟ ᱱᱟᱶᱟ ᱜᱮ ᱥᱟᱠᱟᱢ ᱨᱮᱱᱟᱜ ᱠᱚᱯᱚᱠ ᱦᱤᱡᱩᱜ ᱛᱮᱜᱮ ᱛᱟᱦᱮᱱᱟ᱾ ᱛᱟᱭᱚᱢ ᱛᱮ, ᱱᱚᱶᱟ ᱦᱟᱹᱨᱭᱟᱹᱲ ᱟᱨ ᱟᱨᱦᱚᱸ ᱜᱟᱹᱦᱤᱨ ᱦᱟᱹᱨᱭᱟᱹᱲ ᱨᱚᱝ ᱜᱚᱫᱚᱜ-ᱟ᱾ ᱦᱮᱸᱥᱟᱜ ᱥᱟᱠᱟᱢ ᱡᱟᱱᱣᱟᱨᱠᱚ ᱞᱟᱹᱜᱤᱫ ᱪᱟᱨᱟ ᱞᱮᱠᱟᱛᱮ ᱡᱚᱢᱟᱜ ᱠᱚ ᱮᱢᱟᱠᱚ ᱠᱟᱱᱟ,  ᱟᱥᱚᱞ ᱛᱮᱫᱚ ᱦᱟᱹᱛᱤ ᱠᱚ ᱞᱟᱹᱜᱤ ᱱᱚᱶᱟ ᱪᱟᱨᱟ ᱫᱚ ᱟᱹᱰᱤ ᱜᱮ ᱥᱚᱨᱮᱥᱟ᱾ ᱥᱮᱸᱥᱟᱜ ᱫᱟᱨᱮ ᱨᱮᱱᱟᱜ ᱠᱟᱴ ᱥᱟᱦᱟᱱ ᱠᱚ ᱨᱮᱱᱟᱜ ᱠᱟᱹᱢᱤ ᱨᱮ ᱦᱤᱡᱩᱜ ᱠᱟᱱᱟ ᱢᱮᱱᱠᱷᱟᱱ ᱱᱚᱶᱟ ᱡᱟᱦᱟᱱ ᱱᱚᱶᱟ ᱫᱚ ᱵᱷᱤᱛ ᱞᱮᱠᱟᱱ ᱠᱟᱹᱢᱤ ᱥᱮ ᱠᱟᱴ ᱠᱚ ᱞᱟᱹᱜᱤᱫ ᱵᱟᱝ ᱡᱩᱛᱩᱜ-ᱟ᱾ ᱦᱚᱲᱢᱚ ᱥᱚᱨᱮᱥ ᱞᱟᱹᱜᱤᱫ ᱦᱮᱸᱥᱟᱜ ᱟᱹᱰᱤ ᱜᱮ ᱫᱚᱨᱠᱟᱨ ᱢᱟᱱᱟᱜ-ᱟ᱾ ᱯᱤᱞᱤᱭᱟ, ᱨᱟᱛᱚᱸᱫᱷᱤ, ᱢᱟᱞᱮᱨᱤᱭᱟ, ᱠᱷᱩᱜ-ᱠᱷᱟᱸᱥᱤ ᱟᱨ ᱫᱟᱢᱟ ᱥᱮ ᱥᱟᱨᱫᱤ ᱟᱨ ᱵᱚᱦᱚᱜ ᱦᱟᱹᱥᱩ ᱨᱮ ᱦᱮᱸᱥᱟᱜ ᱨᱮᱱᱟᱜ ᱴᱟᱦᱱᱤ(ᱠᱟᱴᱮᱡ),ᱪᱟᱨᱮᱡᱽ, ᱥᱟᱠᱟᱢ ᱠᱚ, ᱠᱚᱯᱟᱞ ᱠᱚ ᱟᱨ ᱥᱤᱠᱚ ᱨᱮᱱᱟᱜ ᱠᱟᱹᱢᱤ ᱨᱮ ᱯᱟᱲᱷᱟᱣ ᱚᱞ ᱧᱟᱢᱚᱜᱟ᱾
ᱦᱮᱸᱥᱟᱜ ᱫᱟᱨᱮ ᱵᱚᱸᱜᱟ
ᱥᱤᱧᱚᱛ ᱟᱹᱨᱤᱪᱟᱹᱞᱤ ᱨᱮ ᱦᱮᱸᱥᱟᱜ ᱵᱚᱸᱜᱟ ᱨᱮᱱᱟᱜ ᱟᱹᱨᱤᱪᱟᱹᱞᱤ ᱢᱮᱱᱟᱜ-ᱟ᱾ ᱟᱵᱚ ᱠᱷᱮᱨᱣᱟᱞ ᱠᱚᱣᱟᱜ ᱵᱟᱯᱞᱟ ᱮᱢᱟᱱ ᱠᱟᱹᱢᱤ ᱠᱚᱨᱮ ᱦᱚᱸ ᱞᱟᱜᱟᱜ-ᱟ᱾
ᱵᱚᱸᱜᱟ ᱵᱩᱨᱩ ᱟᱨ ᱣᱨᱚᱛ
Somvati Amavasya Vrat (ᱥᱚᱢᱣᱚᱛᱤ ᱟᱢᱵᱚᱥ ᱣᱨᱚᱛ ) ᱡᱚᱠᱷᱚᱱ ᱟᱢᱵᱚᱥ (ᱦᱤᱸᱫᱩ ᱠᱟᱞᱮᱸᱰᱚᱨ ᱨᱮᱱᱟᱜ ᱜᱮᱢᱚᱬ ᱢᱟᱦᱟᱸ ) ᱦᱤᱸᱫᱩ ᱠᱟᱞᱮᱸᱰᱚᱨ ᱥᱮᱨᱢᱟ ᱨᱮ ᱚᱛᱮ ᱢᱟᱦᱟᱸ ᱨᱮ ᱯᱟᱲᱟᱜ ᱠᱟᱱᱟ᱾ ᱚᱱᱟ ᱢᱟᱦᱟᱸ ᱨᱮ ᱥᱨᱚᱮᱥ ᱜᱮ ᱦᱮᱸᱥᱟᱜ ᱫᱟᱨᱮ ᱨᱮᱱᱟᱜ ᱑᱐᱘ ᱫᱷᱟᱣ ᱯᱚᱨᱤᱠᱨᱚᱢᱟ ᱠᱟᱛᱮᱜ ᱟᱭᱚ ᱠᱚᱠᱚ ᱣᱨᱚᱛ ᱫᱚᱦᱚ ᱠᱟᱛᱮᱜ ᱠᱚ ᱵᱚᱸᱜᱟ ᱟ᱾
ᱱᱚᱸᱰᱮ ᱦᱚᱸ ᱧᱮᱞᱢᱮ
•ᱵᱟᱲᱮ ᱫᱟᱨᱮ •ᱵᱚᱫᱷᱤ ᱫᱟᱨᱮ
ᱠᱟᱥᱟᱨᱤ ᱨᱟᱡᱚᱥᱴᱷᱤ
'ᱰᱤᱢᱟᱥᱟ ᱠᱟᱥᱟᱨᱤ ᱨᱟᱡᱚᱥᱴᱷᱤ ᱫᱚ ᱥᱤᱧᱚᱛ ᱫᱤᱥᱚᱢ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱢᱤᱫᱴᱮᱱ ᱟᱹᱫᱤᱵᱟᱹᱥᱤ ᱨᱟᱡᱚᱥᱴᱷᱤ ᱛᱟᱦᱮᱸᱠᱟᱱᱟ| ᱱᱤᱭᱟᱹ ᱨᱟᱡᱚᱥᱴᱷᱤ ᱨᱮᱱ ᱥᱟᱥᱚᱱᱤᱭᱟᱹ ᱠᱚ ᱫᱚᱠᱚ ᱛᱟᱦᱮᱸᱠᱟᱱᱟ ᱰᱤᱢᱟᱥᱟ ᱜᱟᱛᱟᱠ ᱨᱮᱱ ᱦᱚᱲᱠᱚ| ᱴᱚᱴᱷᱟᱠᱤᱭᱟᱹ ᱟᱹᱫᱤᱵᱟᱹᱥᱤ ᱡᱟᱹᱛᱠᱚ ᱥᱟᱥᱚᱱᱮᱫ ᱠᱟᱱ ᱛᱟᱦᱮᱱ ᱠᱟᱥᱟᱨᱤ ᱨᱟᱡᱚᱥᱴᱷᱤ ᱟᱨ ᱮᱴᱟᱜ ᱨᱟᱡᱚᱥᱴᱷᱤ ᱠᱚ (ᱠᱚᱢᱚᱛᱟ, ᱪᱩᱛᱤᱭᱟ, ᱠᱟᱢᱨᱩᱯ) ᱛᱟᱭᱚᱢ ᱛᱟᱞᱱᱟ ᱡᱩᱜᱽ ᱨᱮᱱᱟᱜ ᱟᱥᱟᱢ  ᱨᱮ ᱵᱟᱱᱫᱷᱟᱣ ᱞᱮᱱᱟ| ᱠᱟᱥᱟᱨᱤ ᱨᱟᱡᱚᱥᱴᱷᱤ ᱫᱚ ᱵᱽᱨᱤᱴᱤᱥ ᱦᱤᱡᱩᱜ ᱦᱟᱹᱵᱤᱡ ᱛᱟᱦᱮᱸᱠᱟᱱᱟ| ᱱᱤᱭᱟᱹ ᱨᱟᱡᱚᱥᱴᱷᱤ ᱧᱩᱛᱩᱢ ᱛᱮ [[ᱟᱥᱟᱢ] ᱨᱮ ᱵᱟᱨᱭᱟ ᱦᱚᱱᱚᱛ ᱢᱮᱱᱟᱜ-ᱟ ᱠᱟᱥᱟᱨ ᱟᱨ ᱩᱛᱛᱚᱨ ᱠᱟᱥᱟᱨ  (ᱰᱤᱢᱟ ᱦᱟᱥᱟᱣ)|
ᱠᱟᱥᱟᱨᱤ ᱨᱟᱡᱚᱥᱴᱷᱤ ᱨᱮᱭᱟᱜ ᱮᱛᱚᱦᱚᱵ ᱱᱟᱜᱟᱢ ᱫᱚ ᱵᱟᱝ ᱯᱩᱥᱴᱟᱹᱣᱟ | ᱞᱟᱹᱭ ᱪᱟᱞ ᱟᱹᱜᱩ ᱠᱟᱛᱷᱟ ᱞᱮᱠᱟ ᱛᱮ ᱫᱤᱥᱟᱹᱢ ᱰᱟᱢᱟᱰᱩᱞᱞ ᱠᱷᱟᱹᱛᱤᱨ ᱛᱮ ᱠᱟᱥᱟᱨᱤ ᱰᱤᱢᱟᱥᱤ ᱠᱚᱫᱚ ᱠᱟᱢᱨᱩ ᱨᱟᱡᱚᱥᱴᱷᱤ ᱠᱚ ᱵᱟᱹᱜᱤᱭᱟᱫ ᱛᱟᱦᱮᱸᱠᱟᱱᱟ| ᱟᱭᱢᱟ ᱦᱚᱲ ᱜᱮ ᱵᱽᱨᱚᱦᱢᱚ ᱯᱩᱛᱨᱚ ᱵᱟᱠᱚ ᱯᱟᱨᱚᱢ ᱫᱟᱲᱮᱭᱟᱜ ᱛᱮ ᱚᱱᱰᱮ ᱜᱮᱠᱚ ᱛᱟᱦᱮᱸᱭᱮᱱᱟ ᱟᱨ ᱩᱱᱠᱩ ᱜᱮ ᱛᱟᱭᱚᱢ ᱛᱮᱫᱚᱚ ᱵᱚᱰᱚ ᱢᱮᱛᱮᱠᱚ ᱵᱤᱠᱟᱹᱣᱮᱱᱟ| ᱵᱽᱨᱚᱦᱢᱚ ᱯᱩᱛᱨᱚ ᱞᱨᱮᱭᱟᱜ ᱠᱟᱥᱟᱨᱤ ᱜᱦᱟᱴ ᱫᱚ ᱱᱚᱣᱟ ᱨᱮᱭᱟᱜ ᱯᱨᱚᱢᱟᱱᱮ ᱩᱫᱩᱜ ᱮᱫᱟ| ᱰᱤᱢᱟᱥᱟ ᱠᱚᱫᱚ ᱥᱚᱫᱤᱭᱟ ᱨᱮᱱ ᱫᱮᱵᱤ ᱠᱮᱥᱟᱭ ᱠᱷᱟᱭᱴᱤ ᱠᱚ ᱯᱩᱡᱟᱹᱣᱟᱭ ᱠᱟᱱ ᱛᱟᱦᱮᱸᱠᱟᱱᱟ | ᱠᱟᱥᱟᱨᱤ ᱠᱚᱫᱚ ᱟᱠᱚ ᱢᱚᱦᱟ ᱵᱷᱟᱨᱚᱛ ᱨᱮᱱ ᱵᱷᱤᱢ ᱟᱨ ᱰᱤᱢᱟᱥᱟ ᱨᱟᱡᱽ ᱦᱚᱯᱚᱱ ᱮᱨᱟ ᱦᱤᱲᱤᱢᱵᱟ ᱨᱮᱱ ᱦᱚᱯᱚᱱ ᱜᱷᱚᱴᱚᱛᱠᱚᱪ ᱨᱮᱱ ᱵᱚᱸᱥᱵᱩᱫᱟᱹ ᱠᱟᱱᱟ ᱠᱚ ᱢᱮᱱᱛᱮ ᱠᱚ ᱞᱟᱹᱭᱚᱜ-ᱟ| ᱛᱟᱭᱚᱢ ᱛᱮ ᱩᱱᱠᱩ ᱫᱚ ᱢᱟᱭᱵᱚᱝ ᱨᱮ ᱦᱤᱱᱫᱩ ᱫᱷᱚᱨᱚᱢ ᱠᱚ ᱦᱟᱛᱟᱣ ᱞᱮᱫᱟ|
ᱠᱟᱥᱢᱟᱨᱤ
ᱟᱥᱟᱢ ᱨᱮᱭᱟᱜ ᱜᱚᱞᱟᱜᱷᱟᱴ ᱦᱚᱱᱚᱛ ᱨᱮᱭᱟᱜ ᱫᱚᱭᱭᱟᱝ ᱜᱟᱰᱟ ᱯᱟᱨᱚᱢ ᱨᱮ ᱢᱮᱱᱟᱜ ᱠᱟᱥᱢᱟᱨᱤ ᱜᱮ ᱯᱟᱥᱮᱡ ᱰᱤᱢᱟᱯᱩᱨ ᱞᱟᱦᱟ ᱠᱟᱥᱟᱨᱤ ᱠᱚᱣᱟᱜ ᱨᱟᱡᱽ ᱫᱷᱟᱱᱤ ᱛᱟᱦᱮᱸᱠᱟᱱᱟ| ।
ᱰᱤᱢᱟᱯᱩᱨ
ᱦᱤᱲᱤᱢᱵᱟ ᱧᱩᱛᱩᱢ ᱠᱷᱚᱱ ᱜᱮ ᱰᱤᱢᱟᱯᱩᱨ ᱧᱩᱛᱩᱢ ᱫᱚ ᱦᱮᱡ ᱟᱠᱟᱱᱟ| ᱱᱤᱭᱟᱹ ᱨᱮᱭᱟᱜ ᱥᱮᱫᱟᱭ ᱧᱩᱛᱩᱢ ᱫᱚ ᱦᱤᱲᱤᱢᱵᱟᱯᱩᱨ ᱛᱟᱦᱮᱸᱠᱟᱱᱟ| ᱵᱮᱲᱵᱟᱜ ᱦᱮᱡ ᱠᱟᱛᱮ ᱰᱤᱢᱵᱟᱯᱩᱨ ᱟᱨ ᱢᱩᱪᱟᱹᱫ ᱨᱮ ᱰᱤᱢᱟᱯᱩᱨ ᱦᱚᱭᱮᱱᱟ| ᱟᱨ ᱢᱤᱫᱴᱮᱱ ᱯᱟᱹᱛᱤᱭᱟᱹᱣ ᱞᱮᱠᱟ ᱛᱮ ᱰᱤᱢᱟᱥᱟ ᱟᱨ ᱯᱩᱨ (ᱱᱟᱝᱜᱽᱨᱟᱦᱟ) ᱧᱩᱛᱩᱢ ᱠᱷᱚᱱ ᱜᱮ ᱰᱤᱢᱟᱯᱩᱨ ᱧᱩᱛᱩᱢ ᱫᱚ ᱦᱮᱡ ᱟᱠᱟᱱ ᱢᱮᱱᱭᱛᱮ ᱠᱚ ᱞᱟᱹᱭᱟ| ᱟᱦᱩᱢ ᱠᱚᱣᱟᱜ ᱱᱟᱜᱟᱢ ᱨᱮ ᱰᱤᱢᱟᱯᱩᱨ ᱫᱚ "ᱥᱮ-ᱰᱤᱢᱟ" ᱟᱨᱵᱟᱝ ᱰᱤᱢᱟᱥᱟ ᱱᱟᱝᱜᱽᱨᱟᱦᱟ ᱢᱮᱱᱛᱮ ᱥᱚᱫᱚᱨ ᱟᱠᱟᱱᱟ। ᱑᱓ ᱥᱟᱭᱟᱱᱟᱜ ᱥᱮᱨᱢᱟ ᱨᱮ ᱵᱽᱨᱚᱦᱢᱚᱯᱩᱛᱨᱚ ᱨᱮᱭᱟᱜ ᱮᱛᱚᱢ ᱯᱟᱨᱚᱢ ᱨᱮᱵᱫᱤᱠᱷᱳᱣ ᱨᱮᱭᱟᱜ ᱯᱟᱨᱚᱢ ᱨᱮ ᱠᱚᱞᱚᱝ ᱜᱟᱰᱟ ᱦᱟᱹᱵᱤᱡ ᱱᱟᱦᱟᱜ ᱫᱷᱚᱱᱥᱤᱨᱤ ᱱᱟᱹᱭ ᱨᱮᱭᱟᱜ ᱵᱮᱰᱟ ᱟᱨ ᱰᱤᱢᱟ ᱦᱟᱥᱟᱣ ᱦᱚᱱᱚᱛ ᱯᱩᱨᱟᱹᱣ ᱠᱟᱥᱟᱨᱤ ᱨᱟᱡᱚᱥᱴᱴᱷᱤ ᱫᱚ ᱯᱟᱥᱱᱟᱣ ᱛᱟᱦᱮᱸᱠᱟᱱᱟ|
ᱟᱦᱩᱢ ᱥᱟᱶ ᱵᱤᱵᱟᱹᱫᱽ
ᱟᱦᱩᱢ ᱠᱚᱫᱚ ᱥᱩᱛᱤᱭᱟ ᱟᱨ ᱠᱟᱥᱟᱨᱤ ᱨᱟᱡᱚᱥᱴᱷᱤ ᱛᱟᱞᱟ ᱨᱮ ᱵᱚᱨᱟᱟᱦᱤ ᱟᱨ ᱢᱚᱴᱚᱠ ᱦᱚᱲᱠᱚ ᱛᱟᱦᱮᱱ ᱴᱚᱴᱷᱟ ᱨᱮ ᱨᱟᱡᱚᱥᱴᱷᱤ ᱠᱚ ᱵᱟᱱᱫᱷᱟᱣ ᱞᱮᱫᱟ| ᱑᱔᱙᱐ ᱥᱮᱨᱢᱟ ᱯᱟᱹᱦᱤᱞ ᱫᱷᱟᱣ ᱞᱟᱹᱜᱤᱫ ᱟᱦᱩᱢ ᱠᱟᱥᱟᱨᱤ ᱠᱚ ᱛᱟᱞᱟ ᱨᱮ ᱵᱤᱵᱟᱹᱫᱽ ᱦᱚᱭ ᱞᱮᱱᱟ ᱟᱨ ᱟᱦᱩᱢᱠᱚ ᱦᱟᱨᱟᱣ ᱚᱪᱚᱞᱮᱱᱟ| ᱥᱩᱞᱩᱠ ᱵᱟᱱᱫᱷᱟᱣ ᱞᱟᱹᱜᱤᱫ ᱢᱤᱫᱴᱮᱱ ᱟᱦᱩᱢ ᱨᱟᱡᱽ ᱦᱚᱯᱚᱱᱮᱨᱟ ᱠᱟᱥᱟᱨᱤ ᱨᱟᱡᱟ ᱠᱚ ᱮᱢᱟᱣᱟᱫᱮ ᱛᱟᱦᱮᱸᱠᱟᱱᱟ ᱟᱨ ᱠᱟᱥᱟᱨᱤ ᱠᱚᱫᱚ ᱫᱷᱚᱱᱥᱤᱨᱤ ᱦᱟᱱᱟᱥᱟ ᱨᱮᱭᱟᱜ ᱴᱚᱴᱷᱟ ᱦᱚᱸ ᱟᱠᱚᱣᱟᱜ ᱛᱤ ᱨᱮᱠᱚ ᱟᱹᱜᱩ ᱞᱮᱫᱟ| ᱢᱮᱱᱠᱷᱟᱱ ᱟᱦᱩᱢ ᱠᱚᱣᱟᱜ ᱵᱟᱹᱲᱛᱤ ᱤᱫᱤᱭᱮᱱ ᱥᱟᱶ ᱥᱟᱶᱛᱮ ᱠᱟᱥᱟᱨᱤ ᱠᱚᱫᱚ ᱯᱟᱪᱷᱮ ᱱᱟᱠᱷᱟ ᱥᱮᱡ ᱠᱚ ᱞᱟᱜᱟ ᱯᱟᱹᱪ ᱚᱪᱚᱭᱮᱱᱟ| ᱑᱕᱒᱖ ᱥᱮᱨᱢᱟ ᱨᱮ ᱰᱤᱢᱟᱥᱟ ᱠᱟᱥᱟᱨᱤ ᱠᱚᱫᱚ ᱟᱦᱩᱢ ᱥᱟᱶ ᱢᱤᱫᱴᱮᱱ ᱞᱟᱹᱲᱦᱟᱹᱭ ᱨᱮᱠᱚ ᱫᱟᱲᱮ ᱞᱮᱱ ᱨᱮᱦᱚᱸ ᱤᱱᱟᱹ ᱥᱮᱨᱢᱟ ᱜᱮ ᱟᱨᱢᱤᱫ ᱴᱮᱱ ᱞᱟᱹᱲᱦᱟᱹᱭ ᱨᱮᱫᱚ ᱠᱚ ᱦᱟᱨᱟᱣ ᱚᱪᱚᱞᱮᱱᱟ| ᱑᱕᱓᱑ ᱥᱮᱨᱢᱟ ᱨᱮ ᱟᱦᱩᱢ ᱠᱚᱫᱚ ᱰᱤᱢᱟᱯᱩᱨ ᱟᱠᱨᱚᱢ ᱠᱟᱛᱮ ᱠᱟᱥᱟᱨᱤ ᱠᱩᱶᱟᱹᱨ ᱰᱮᱴᱥᱩᱝ ᱫᱚ ᱜᱩᱱᱰᱤ ᱮᱢᱚᱜ ᱨᱟᱡᱟ ᱠᱚ ᱵᱮᱱᱟᱣ ᱠᱮᱫᱮᱭᱟ ᱟᱨ ᱥᱮᱨᱢᱟ ᱨᱮ ᱒᱐ ᱜᱚᱴᱟᱝ ᱦᱟᱹᱛᱤ ᱟᱨ ᱢᱤᱫ ᱞᱟᱠᱷ ᱴᱟᱠᱟ ᱜᱩᱱᱰᱤ ᱮᱢᱚᱜ ᱞᱟᱹᱜᱤᱫ ᱠᱚ ᱪᱩᱠᱛᱤ ᱞᱮᱫᱟ| ᱢᱚᱬᱮ ᱥᱮᱨᱢᱟ ᱩᱱᱠᱩ ᱛᱟᱵᱮ ᱨᱮᱱ ᱨᱟᱡᱟ ᱛᱟᱦᱮᱸ ᱠᱟᱛᱮ ᱰᱮᱴᱥᱩᱝ ᱫᱚ ᱟᱦᱩᱢ ᱵᱤᱨᱩᱫᱽ ᱨᱮᱭᱮ ᱦᱩᱞ ᱞᱮᱫᱟ ᱑᱕᱓᱖ ᱥᱮᱨᱢᱟ ᱨᱮ ᱟᱨᱦᱚᱸ ᱟᱦᱩᱢ ᱠᱚᱫᱚ ᱰᱤᱢᱟᱯᱩᱨ ᱟᱠᱨᱚᱢᱚᱱ ᱠᱟᱛᱮ ᱰᱮᱴᱥᱩᱝ ᱫᱚᱠᱚ ᱜᱚᱡ ᱞᱞᱮᱫᱮᱭᱟ| ᱰᱤᱢᱟᱥᱟ ᱠᱚᱫᱚ ᱰᱤᱢᱟᱯᱩᱨ ᱵᱟᱹᱜᱤ ᱠᱟᱛᱮ ᱮᱛᱚᱢ ᱱᱟᱠᱷᱟ ᱥᱮᱡ ᱢᱟᱭᱵᱚᱝ ᱨᱮ ᱨᱟᱡᱽ ᱫᱷᱟᱹᱱᱤ ᱠᱚ ᱵᱮᱱᱟᱣ ᱠᱮᱫᱟ| ᱰᱤᱢᱟᱥᱟ ᱯᱟᱹᱨᱥᱤ ᱛᱮ "ᱢᱟᱭ" ᱢᱟᱱᱮ "ᱦᱩᱲᱩ" ᱟᱨ "ᱵᱚᱝ" ᱢᱟᱱᱮ "ᱟᱭᱢᱟ"|
ᱢᱟᱭᱵᱚᱝ
ᱢᱟᱭᱵᱚᱝ ᱨᱮ ᱰᱤᱢᱟᱥᱟ ᱠᱟᱥᱟᱨᱤ ᱠᱚ ᱪᱮᱛᱟᱱ ᱨᱮ ᱵᱟᱢᱩᱱ ᱠᱚᱣᱟᱜ ᱮᱞᱟᱝ ᱚᱨᱥᱚᱝ ᱯᱟᱲᱟᱣ ᱮᱱᱟ| ᱰᱮᱴᱥᱩᱝ ᱨᱮᱱ ᱦᱚᱯᱚᱱ ᱱᱤᱨᱵᱷᱚᱭ ᱱᱟᱨᱟᱭᱚᱱ ᱫᱚ ᱟᱡ ᱛᱮᱫ ᱦᱤᱱᱫᱩ ᱢᱮᱱᱛᱮᱭᱮ ᱞᱟᱹᱭ ᱡᱟᱹᱦᱤᱨ ᱮᱱᱟ ᱟᱨ ᱩᱱᱤ ᱫᱚ ᱵᱟᱟᱢᱩᱱ ᱜᱩᱨᱩ ᱢᱤᱫᱴᱮᱱ ᱫᱷᱚᱨᱢᱟᱫᱤ ᱯᱟᱹᱨᱤᱥᱮ ᱮᱢᱟᱫᱮᱭᱟ| ᱦᱤᱲᱤᱢᱵᱟ ᱧᱩᱛᱩᱢ ᱠᱷᱚᱱ ᱨᱟᱡᱚᱥᱴᱷ᱾ ᱨᱮᱭᱟᱜ ᱧᱩᱛᱩᱢ ᱫᱚ ᱦᱮᱨᱮᱢ ᱟᱨ ᱥᱟᱥᱚᱠ ᱠᱠᱚᱫᱚ ᱦᱮᱨᱮᱢᱵᱮᱥᱚᱨ ᱢᱮᱱᱛᱮ ᱠᱚ ᱵᱤᱠᱟᱹᱣᱮᱱᱟ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ|
ᱥᱟᱹᱠᱷᱭᱟᱹᱛ
ᱛᱷᱚᱠ:ᱚᱛᱱᱚᱛ
ᱛᱥᱳᱣᱟᱱᱟ ᱯᱟᱹᱨᱥᱤ
ᱛᱥᱳᱣᱟᱱᱟ ᱫᱚ ᱟᱯᱷᱨᱤᱠᱟ ᱨᱮᱭᱟᱜ ᱮᱛᱚᱢ ᱴᱚᱴᱷᱟ ᱨᱮᱠᱚ ᱨᱚᱲᱼᱮᱫ ᱠᱟᱱ ᱢᱤᱫ ᱵᱟᱱᱴᱩ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱫᱚ ᱟᱢᱫᱟᱡᱽ ᱘.᱒ ᱢᱤᱞᱤᱭᱚᱱ ᱜᱟᱱ ᱦᱚᱲ ᱠᱚ ᱨᱚᱲᱼᱟ ᱾ ᱱᱟᱭᱡᱟᱨᱼᱠᱚᱝᱜᱳ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱥᱳᱛᱷᱳᱼᱛᱥᱳᱣᱟᱱᱟ ᱜᱩᱥᱴᱤ ᱨᱮᱭᱟᱜ ᱱᱚᱣᱟ ᱯᱟᱹᱨᱥᱤ ᱫᱚ ᱵᱳᱛᱥᱳᱣᱟᱱᱟ ᱟᱨ ᱮᱛᱚᱢ ᱟᱯᱷᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱱᱟᱭᱡᱟᱨᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱵᱷᱳᱞᱴᱟᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱵᱮᱱᱩᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱵᱟᱱᱴᱳᱭᱮᱰ ᱯᱟᱹᱨᱥᱤ ᱛᱷᱚᱠ: ᱵᱟᱱᱴᱩ ᱯᱟᱹᱨᱥᱤ ᱛᱷᱚᱠ: ᱵᱳᱛᱥᱳᱣᱟᱱᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱮᱛᱚᱢ ᱟᱯᱷᱨᱤᱠᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱱᱟᱢᱤᱵᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱡᱤᱢᱵᱟᱵᱩᱭᱮ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱟᱯᱷᱨᱤᱠᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱞᱟᱛᱤᱱ ᱦᱚᱨᱚᱯ
ᱢᱳᱱ ᱯᱚᱱᱚᱛ
ᱢᱳᱱ ᱯᱚᱱᱚᱛ (ᱵᱚᱨᱢᱤᱥ ᱺ မွန်ပြည်နယ်, ᱢᱳᱱ ᱺ တွဵုရးဍုၚ်မန်၊ ရာမညဒေသ) ᱢᱤᱭᱟᱱᱢᱟᱨ ᱨᱮᱱᱟᱜ ᱢᱤᱫ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱟᱱᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱥᱮᱫ ᱠᱟᱭᱤᱱ ᱯᱚᱱᱚᱛ, ᱯᱟᱪᱮ ᱥᱮᱫ ᱟᱱᱫᱟᱢᱟᱱ ᱫᱚᱨᱭᱟ, ᱮᱛᱚᱢ ᱥᱮᱫ ᱵᱟᱜᱳ ᱴᱚᱴᱷᱟ ᱟᱨ ᱠᱚᱧᱮ ᱥᱮᱫ ᱛᱟᱱᱤᱱᱛᱷᱟᱭᱨᱤ ᱴᱚᱴᱷᱟ ᱢᱮᱱᱟᱜᱼᱟ ᱾ ᱟᱨᱦᱚᱸ ᱥᱟᱢᱟᱝᱼᱠᱚᱧᱮ ᱥᱮᱫ ᱛᱷᱟᱭᱞᱮᱱᱰ ᱨᱮᱱᱟᱜ ᱠᱟᱱᱪᱟᱱᱟᱵᱩᱲᱤ ᱯᱨᱚᱫᱮᱥ ᱱᱟᱥᱮ ᱜᱟᱱ ᱥᱤᱢᱟᱹᱱᱟ ᱢᱮᱱᱟᱜᱼᱟ ᱾ ᱢᱳᱱ ᱯᱚᱱᱚᱛ ᱑᱒,᱑᱕᱕ ᱪᱟᱹᱣᱠᱟᱹ ᱠᱤᱢᱤ ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ ᱾ ᱢᱳᱱ ᱯᱚᱱᱚᱛ ᱨᱮᱱᱟᱜ ᱕᱖᱖ ᱠᱤᱢᱤ (᱓᱕᱒ ᱢᱟᱭᱤᱞ) ᱞᱤᱡᱤᱝ ᱫᱚᱨᱭᱟ ᱟᱨᱮ ᱨᱮ ᱠᱟᱹᱴᱤᱡᱽ ᱫᱤᱯ ᱠᱚ ᱦᱩᱭᱩᱜ ᱠᱟᱱᱟ ᱺ ᱠᱟᱞᱮᱜᱟᱭᱩᱠ, ᱣᱟ ᱠᱮᱩᱱ ᱟᱨ ᱠᱮᱭᱩᱱᱜᱤ ᱫᱤᱯ ᱾ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱦᱩᱭᱩᱜ ᱠᱟᱱᱟ ᱢᱟᱣᱞᱟᱢᱭᱤᱱ ᱥᱚᱦᱚᱨ ᱾
ᱰᱮᱢᱚᱜᱽᱨᱟᱯᱷᱤ
᱒᱐᱑᱔ ᱥᱮᱨᱢᱟ ᱦᱚᱲᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱯᱚᱱᱚᱛ ᱨᱮ ᱒,᱐᱕᱔,᱓᱙᱓ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱯᱚᱱᱚᱛ ᱨᱮ ᱡᱟᱹᱥᱛᱤ ᱢᱳᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱛᱚᱵᱮ ᱱᱚᱸᱰᱮ ᱟᱭᱢᱟ ᱜᱟᱱ ᱵᱚᱨᱢᱤᱥ ᱡᱟᱹᱛᱤ ᱜᱷᱟᱨᱚᱧᱡᱽ ᱦᱚᱸ ᱢᱮᱱᱟᱜ ᱠᱚᱣᱟ, ᱚᱱᱟ ᱥᱟᱶ ᱠᱟᱭᱤᱱ, ᱯᱟᱼᱳ ᱟᱨ ᱮᱝᱞᱳ-ᱵᱚᱨᱢᱤ ᱡᱟᱹᱛᱤ ᱜᱷᱟᱨᱚᱧᱡᱽ ᱨᱮᱱ ᱦᱚᱲ ᱦᱚᱸ ᱛᱷᱚᱨᱟ ᱜᱟᱱ ᱢᱮᱱᱟᱜ ᱠᱚᱣᱟ ᱾ ᱟᱭᱢᱟ ᱜᱟᱱ ᱜᱮ ᱮᱴᱟᱜ ᱜᱮᱭᱟ ᱠᱚ ᱟᱨ ᱵᱟᱝ ᱠᱷᱟᱱ ᱵᱚᱨᱢᱤᱥ ᱵᱟᱝᱠᱚ ᱨᱚᱲ ᱟᱨ ᱵᱩᱡᱷᱟᱹᱶ ᱫᱟᱨᱮᱭᱟᱜᱼᱟ ᱾ ᱠᱭᱟᱤᱠᱠᱟᱹᱢᱤ ᱨᱮ ᱛᱷᱚᱨᱟ ᱛᱷᱟᱭ ᱥᱟᱶᱛᱟ ᱢᱮᱱᱟᱜ ᱠᱚᱣᱟ ᱾
ᱚᱛᱱᱚᱜ
ᱢᱳᱱ ᱯᱚᱱᱚᱛ ᱑᱔°᱕᱒' ᱮᱛᱚᱢ ᱠᱷᱚᱱ ᱑᱗°᱓᱒' ᱮᱛᱚᱢ ᱟᱨ ᱙᱖°᱕᱑' ᱥᱟᱢᱟᱝ ᱠᱷᱚᱱ ᱙᱘°᱑᱓' ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾
ᱦᱚᱭᱦᱤᱥᱤᱫ
ᱢᱳᱱ ᱯᱚᱱᱚᱛ ᱨᱮ ᱠᱨᱟᱱᱛᱤᱭᱚ (ᱴᱨᱚᱯᱤᱠᱟᱞ) ᱦᱚᱭᱦᱤᱥᱤᱫ ᱢᱮᱱᱟᱜᱼᱟ ᱾ ᱯᱚᱱᱚᱛ ᱨᱮᱱᱟᱜ ᱦᱚᱭᱦᱤᱥᱤᱫ ᱱᱟᱥᱮ ᱜᱮ ᱵᱚᱫᱚᱞᱚᱜᱼᱟ ᱾ ᱢᱟᱣᱞᱟᱢᱭᱤᱱ ᱨᱮᱱᱟᱜ ᱮᱵᱷᱟᱨᱮᱡᱽ ᱞᱚᱞᱚ ᱡᱟᱱᱩᱣᱟᱨᱤ ᱪᱟᱸᱫᱚ ᱨᱮ ᱗᱘° ᱯᱷᱟᱨᱮᱱᱦᱟᱭᱤᱴ (᱒᱖° ᱥᱮᱞᱥᱤᱟᱹᱥ) ᱟᱨᱮ ᱮᱯᱨᱤᱞ ᱪᱟᱸᱫᱚ ᱨᱮ᱘᱕° ᱯᱷᱟᱨᱮᱱᱦᱟᱭᱤᱴ (᱒᱙° ᱥᱮᱞᱥᱤᱟᱹᱥ) ᱾ ᱢᱟᱣᱞᱟᱢᱭᱤᱱ ᱨᱮᱱᱟᱜ ᱥᱮᱨᱢᱟ ᱯᱩᱨᱟᱹᱣ ᱫᱟᱜᱼᱡᱟᱹᱨᱤ ᱑᱙᱐ ᱤᱱᱪᱤ (᱔.᱘ ᱢᱤᱴᱟᱨ) ᱟᱨ ᱛᱷᱟᱴᱳᱱ ᱨᱮ ᱒᱑᱗ ᱤᱱᱪᱤ (᱕.᱕ ᱢᱤᱴᱟᱨ) ᱡᱩᱞᱟᱭ ᱠᱷᱚᱱ ᱟᱜᱚᱴᱥ ᱪᱟᱸᱫᱚ ᱨᱮ ᱟᱹᱰᱤ ᱟᱭᱢᱟ ᱫᱟᱜᱼᱡᱟᱹᱨᱤ ᱦᱩᱭᱩᱜᱼᱟ ᱾
ᱦᱮᱡᱽᱥᱮᱱ
ᱯᱚᱱᱚᱛ ᱨᱮᱱᱟᱜ ᱵᱟᱨᱭᱟ ᱩᱰᱟᱹᱱ ᱰᱟᱹᱦᱤ ᱦᱩᱭᱩᱜ ᱠᱟᱱᱟ ᱺ
ᱥᱟᱥᱚᱱᱤᱭᱟᱹ ᱴᱚᱴᱷᱟ
ᱢᱳᱱ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱢᱟᱣᱞᱟᱢᱭᱤᱱ ᱢᱤᱭᱟᱱᱢᱟᱨ ᱨᱮᱱᱟᱜ ᱯᱩᱱᱟᱜ ᱢᱟᱨᱟᱝ ᱯᱚᱱᱚᱛ ᱠᱟᱱᱟ ᱾ ᱱᱚᱣᱟ ᱫᱚ ᱞᱟᱦᱟ ᱑᱙᱘᱐ ᱦᱟᱹᱵᱤᱫ ᱵᱨᱤᱴᱤᱥ ᱨᱟᱡᱽ ᱨᱮ ᱢᱳᱭᱩᱞᱢᱮᱤᱱ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱱᱟ ᱾ ᱢᱟᱣᱞᱟᱢᱭᱤᱱ ᱨᱮᱜᱮ ᱢᱤᱭᱟᱱᱢᱟᱨ ᱟᱨᱢᱤ ᱨᱮᱱᱟᱜ ᱥᱟᱢᱟᱝᱼᱠᱚᱧᱮ ᱴᱚᱴᱷᱟ ᱠᱚᱢᱟᱱᱰ ᱟᱨ ᱢᱟᱣᱞᱟᱢᱭᱤᱱ ᱱᱮᱵᱷᱤ ᱠᱚᱢᱟᱱᱰ ᱪᱟᱪᱞᱟᱣ ᱫᱚᱨᱭᱟ ᱟᱨᱮ ᱥᱮᱠᱩᱨᱤᱴᱤ ᱴᱚᱴᱷᱟᱠᱤᱭᱟᱹ ᱛᱟᱞᱢᱟ ᱢᱮᱱᱟᱜᱼᱟ ᱾
ᱥᱮᱪᱮᱫ
᱒᱐᱐᱒ᱼ᱒᱐᱐᱓ ᱥᱮᱪᱮᱫ ᱥᱮᱨᱢᱟ ᱨᱮ ᱯᱚᱱᱚᱛ ᱨᱮᱱᱜᱟ ᱥᱮᱪᱮᱫ ᱧᱮᱞ
ᱥᱟᱢᱟᱱ ᱜᱟᱱ ᱵᱤᱨᱫᱟᱹᱜᱟᱲ ᱜᱮ ᱯᱚᱱᱚᱛ ᱨᱟᱡᱽᱜᱟᱲ ᱢᱟᱣᱞᱟᱢᱭᱤᱱ ᱨᱮᱜᱮ ᱢᱮᱱᱟᱜ ᱟᱠᱟᱫᱟ ᱾ ᱢᱟᱣᱞᱟᱢᱭᱤᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱯᱚᱱᱚᱛ ᱨᱮᱱᱟᱜ ᱢᱩᱬᱩᱛ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:AWB
ᱥᱟᱞᱤᱜᱨᱟᱢ ᱨᱟᱢᱱᱟᱨᱟᱭᱚᱱᱯᱩᱨ ᱵᱚᱱᱚᱛ
ᱪᱷᱟᱹᱴᱭᱟᱹᱨ
ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱫᱚ ᱥᱟᱞᱤᱜᱨᱟᱢ ᱥᱤᱝ ᱟᱨ ᱨᱟᱢ ᱱᱟᱨᱟᱭᱚᱱ ᱥᱤᱝ ᱛᱤᱠᱤᱱᱟᱜ ᱧᱩᱛᱩᱢ ᱨᱮ ᱫᱚᱦᱚ ᱮᱱᱟ, ᱱᱩᱠᱤᱱ ᱫᱚ ᱪᱟᱛᱨᱟ ᱦᱚᱱᱚᱛ ᱨᱤᱱ ᱵᱟᱨᱭᱟ ᱧᱩᱛᱩᱢᱟᱱ ᱯᱷᱩᱨᱜᱟᱹᱨᱤᱭᱟᱹ ᱵᱤᱨ ᱠᱤᱱ ᱛᱟᱦᱮᱸ ᱠᱟᱱᱟ ᱾
ᱚᱛᱱᱚᱜ
ᱦᱚᱱᱴᱚᱨᱜᱚᱸᱡᱽ (ᱥᱟᱞᱤᱜᱨᱟᱢ ᱨᱟᱢᱱᱟᱨᱟᱭᱚᱱᱯᱩᱨ) is located at 24.4341°N, 84.8149°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱒᱕᱒ ᱢᱤᱴᱚᱨ (᱘᱓᱐ ᱯᱷᱤᱴ) ᱢᱮᱱᱟᱜᱼᱟ ᱾
ᱥᱟᱞᱤᱜᱨᱟᱢ ᱨᱟᱢᱱᱟᱨᱟᱭᱚᱱᱯᱩᱨ (ᱦᱚᱱᱴᱚᱨᱜᱚᱸᱡᱽ) ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱵᱤᱦᱟᱨ ᱨᱮᱱᱟᱜ ᱜᱟᱭᱟ ᱦᱚᱱᱚᱛ ᱨᱮ ᱵᱟᱸᱠᱮ ᱵᱟᱡᱟᱨ, ᱥᱮᱨᱜᱷᱟᱹᱴᱤ ᱟᱨ ᱰᱚᱵᱷᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱠᱟᱱᱦᱟᱪᱚᱴᱴᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱪᱟᱛᱨᱟ ᱟᱨ ᱠᱩᱸᱫᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱯᱨᱚᱛᱟᱯᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱥᱟᱞᱤᱜᱨᱟᱢ ᱨᱟᱢᱱᱟᱨᱟᱭᱚᱱᱯᱩᱨ (ᱦᱚᱱᱴᱚᱨᱜᱚᱸᱡᱽ) ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱕᱑᱓.᱑᱘ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱦᱚᱱᱴᱚᱨᱜᱚᱸᱡᱽ ᱟᱨ ᱵᱚᱥᱤᱥᱴᱱᱚᱜᱚᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱥᱟᱞᱤᱜᱨᱟᱢ ᱨᱟᱢᱱᱟᱨᱟᱭᱚᱱᱯᱩᱨ (ᱦᱚᱱᱴᱚᱨᱜᱚᱸᱡᱽ) ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱦᱚᱱᱴᱚᱨᱜᱚᱸᱡᱽ ᱨᱮ ᱢᱮᱱᱟᱜᱼᱟ ᱾
ᱦᱚᱱᱴᱚᱨᱜᱚᱸᱡᱽ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱒᱘ ᱜᱚᱴᱟᱝ ᱯᱟᱸᱪᱟᱭᱟᱛ ᱟᱨ ᱒᱗᱐ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱷᱟ ᱞᱮᱠᱷᱟ ᱞᱮᱠᱟᱛᱮ, ᱥᱟᱞᱤᱜᱨᱟᱢ ᱨᱟᱢᱱᱟᱨᱟᱭᱚᱱᱯᱩᱨ (ᱦᱚᱱᱴᱚᱨᱜᱚᱸᱡᱽ) ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱘᱗,᱕᱙᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱙᱖,᱓᱒᱘ (᱕᱑%) ᱠᱚᱲᱟ ᱟᱨ ᱙᱑,᱒᱖᱒ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱮᱨ ᱠᱚᱫᱚ ᱓᱖,᱖᱐᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱖᱙,᱙᱔᱔ (᱓᱗.᱒᱙%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱖᱒᱘ (᱐.᱓᱓%) ᱢᱮᱱᱟᱜ ᱠᱚᱣᱟ ᱾.
ᱥᱤᱠᱷᱱᱟᱹᱛ
᱓᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱞᱤᱜᱨᱟᱢ ᱨᱟᱢᱱᱟᱨᱟᱭᱚᱱᱯᱩᱨ (ᱦᱚᱱᱴᱚᱨᱜᱚᱸᱡᱽ) ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱘᱒,᱗᱘᱗ ᱜᱚᱴᱟᱝ (᱕᱔.᱘᱓%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱕᱐,᱑᱐᱕ (᱖᱔ᱹ᱔᱘) ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱓᱒,᱖᱘᱒ (᱔᱕.᱘᱒%) ᱢᱮᱱᱟᱜᱼᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱒᱘.᱖᱗% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱟᱛᱨᱟ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱖᱐.᱑᱘% ᱛᱟᱦᱮᱸ ᱠᱟᱱᱟ ᱾ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱒᱐᱑᱑ ᱥᱟᱞ ᱨᱮ ᱖᱖.᱔᱑% ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮ ᱒᱐᱑᱑ ᱥᱟᱞ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱥᱮᱪᱮᱫ
ᱦᱚᱱᱚᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱦᱩᱰᱤᱧ ᱯᱚᱛᱚᱵ, ᱪᱟᱛᱨᱟ, ᱒᱐᱑᱑ ᱥᱟᱞ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱞᱤᱜᱨᱟᱢ ᱨᱟᱢᱱᱟᱨᱟᱭᱚᱱᱯᱩᱨ (ᱦᱚᱱᱴᱚᱨᱜᱚᱸᱡᱽ) ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱔᱒ ᱜᱚᱴᱟᱝ ᱟᱹᱛᱩ ᱨᱮ ᱯᱨᱤ-ᱯᱨᱟᱭᱢᱟᱨᱤ ᱤᱥᱠᱩᱞ, ᱒᱐᱙ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱤᱥᱠᱩᱞ, ᱑᱐᱕ ᱜᱚᱴᱟᱝ ᱟᱹᱛᱩ ᱨᱮ ᱛᱟᱱᱟᱞᱟ ᱟᱥᱲᱟ, ᱑᱙ ᱜᱚᱴᱟᱝ ᱟᱹᱛᱩ ᱨᱮ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱙ ᱜᱚᱴᱟᱝ ᱟᱹᱛᱩ ᱨᱮ ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱔᱑ ᱜᱚᱴᱟᱝ ᱟᱹᱛᱩ ᱨᱮ ᱥᱮᱪᱮᱫ ᱨᱮᱱᱟᱜ ᱥᱩᱵᱤᱫᱷᱟ ᱵᱟᱹᱱᱩᱜᱼᱟ ᱾ *ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱠᱚᱫᱚ ᱡᱷᱟᱨᱠᱷᱚᱸᱰ ᱨᱮ ᱤᱱᱴᱟᱨ ᱠᱚᱞᱮᱡᱽ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾
ᱦᱚᱱᱴᱚᱨᱜᱚᱸᱡᱽ ᱨᱮ ᱢᱮᱱᱟᱜ ᱟᱨ.ᱮᱱ.ᱮᱢ. ᱠᱚᱞᱮᱡᱽ ᱫᱚ ᱵᱤᱱᱚᱵᱟ ᱵᱷᱟᱵᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱞᱟᱜ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱪᱟᱛᱨᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱨᱟᱡᱽᱦᱚᱨᱟ
ᱨᱟᱡᱽᱦᱚᱨᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱯᱟᱞᱟᱢᱩ ᱦᱚᱱᱚᱛ ᱨᱮᱱᱟᱜ ᱢᱤᱫ ᱱᱚᱜᱚᱨ ᱠᱟᱱᱟ ᱾ ᱱᱚᱣᱟ ᱟᱡᱟᱜ ᱛᱟᱞᱩᱠᱟ (ᱟᱯᱚᱫᱽᱣᱟ ᱵᱚᱱᱚᱛ) ᱦᱮᱰᱠᱩᱣᱟᱴᱚᱨ ᱠᱷᱚᱱ ᱓ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱟᱨ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱢᱮᱫᱤᱱᱤᱱᱚᱜᱚᱨ ᱠᱷᱚᱱ ᱑᱘ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱴᱷᱟᱶ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱓᱙ (ᱥᱤᱧᱚᱛ) ᱞᱟᱹᱜᱤᱫ ᱛᱮ ᱯᱷᱮᱢᱚᱥ ᱟᱠᱟᱱᱟ ᱾ ᱡᱚᱵᱽᱡᱤ ᱧᱩᱛᱩᱢᱟᱜ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱨᱟᱡᱽᱦᱚᱨᱟ 24.18°N, 84.03°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱒᱐᱑ ᱢᱤᱴᱚᱨ (᱖᱕᱙ ᱯᱷᱤᱴ) ᱢᱮᱱᱟᱜᱼᱟ ᱾
ᱠᱷᱩᱞᱱᱟ ᱠᱷᱚᱸᱰ
ᱠᱷᱩᱞᱱᱟ ᱠᱷᱚᱸᱰ ᱵᱟᱝᱞᱟᱫᱤᱥᱟᱹᱢ ᱨᱮᱭᱟᱜ ᱤᱨᱟᱹᱞ(᱘) ᱜᱚᱴᱮᱝ ᱠᱷᱚᱸᱰ ᱨᱮᱭᱟᱜ ᱢᱤᱴᱴᱟᱝ ᱠᱟᱱᱟ ᱟᱨ ᱱᱤᱭᱟᱹ ᱫᱚ ᱫᱤᱥᱟᱹᱢ ᱨᱮᱭᱟᱜ ᱫᱟᱹᱠᱷᱤᱱ-ᱯᱟᱹᱪᱷᱤᱢ ᱱᱟᱠᱷᱟ ᱨᱮ ᱢᱮᱱᱟᱜ-ᱟ ᱾ ᱒᱐᱑᱑ ᱥᱮᱨᱢᱟᱨᱮ ᱞᱮᱠᱷᱟ ᱥᱩᱢᱩᱝ(ᱟᱫᱚᱢᱥᱩᱢᱟᱨᱤ) ᱠᱟᱛᱮᱜᱮ ᱧᱟᱢ ᱮᱱᱟ ᱱᱚ-ᱳᱭᱟ ᱠᱷᱚᱸᱰ ᱨᱮᱭᱟᱜ ᱡᱚᱠᱷᱟ ᱒᱒,᱒᱘᱕ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ ᱟᱨ ᱑᱕,᱕᱖᱓,᱐᱐ ᱦᱚᱲ ᱢᱮᱱᱟᱜ ᱠᱚ-ᱳᱭᱟ ᱾ ᱠᱷᱩᱞᱱᱟ ᱠᱷᱚᱸᱰ ᱨᱮᱭᱟᱜ ᱥᱚᱫᱚᱨ ᱦᱚᱸ ᱠᱷᱩᱞᱱᱟ ᱜᱮ ᱾  ᱵᱷᱟᱠᱟ ᱟᱨ ᱪᱚᱴᱴᱚᱜᱮᱨᱟᱢ ᱛᱟᱭᱚᱢ ᱵᱟᱝᱞᱟᱫᱤᱥᱟᱹᱢ ᱨᱮᱭᱟᱜ ᱯᱮ ᱡᱚᱠᱷᱟ ᱞᱟᱹᱴᱩ ᱵᱟᱡᱟᱨ ᱠᱟᱱᱟ ᱾  ᱠᱷᱩᱞᱱᱟ ᱵᱟᱝᱞᱟᱫᱤᱥᱟᱹᱢ ᱨᱮᱭᱟᱜ ᱫᱟᱹᱠᱷᱤᱱ-ᱯᱟᱹᱪᱷᱤᱢ ᱱᱟᱠᱷᱟ ᱨᱩᱯᱚᱥᱤ ᱜᱟᱰᱟ ᱟᱨ ᱵᱷᱚᱹᱭᱨᱚᱹᱵᱽ ᱜᱟᱰᱟ ᱢᱮᱱᱟᱜ-ᱟ ᱾ ᱢᱟᱨᱮ ᱜᱟᱰᱟ ᱠᱚ ᱞᱟᱹᱜᱤᱫᱽ ᱛᱮ ᱠᱷᱩᱞᱱᱟ ᱨᱮᱭᱟᱜ ᱟᱰᱤ ᱧᱩᱛᱩᱢ ᱢᱮᱱᱟᱜ-ᱟ ᱾ ᱠᱷᱩᱞᱱᱟ ᱵᱟᱝᱞᱟᱫᱤᱥᱟᱹᱢ ᱨᱮᱭᱟᱜ ᱛᱩᱢᱟᱹᱞ ᱟᱨ ᱠᱟᱹᱨᱤ ᱡᱟᱹᱥᱛᱤ ᱛᱮ ᱢᱮᱱᱟᱜ ᱠᱷᱟᱹᱛᱤᱨ ᱠᱷᱩᱞᱱᱟ ᱫᱚ ᱠᱟᱹᱨᱤ(ᱥᱤᱞᱯᱚ)ᱫᱤᱥᱟᱹᱢ ᱦᱚᱸ ᱠᱚ ᱢᱮᱛᱟᱜ ᱜᱮᱭᱟ ᱾ ᱠᱷᱩᱞᱱᱟ ᱵᱟᱡᱟᱨ ᱠᱷᱚᱡᱽ ᱔᱘ ᱠᱤᱞᱚᱢᱤᱴᱟᱹᱨ ᱥᱟᱶᱜᱤᱧ ᱨᱮ ᱵᱟᱝᱞᱟᱫᱤᱥᱟᱹᱢ ᱨᱮᱭᱟᱜ ᱵᱟᱨ ᱡᱚᱠᱷᱟ ᱢᱟᱨᱟᱝ ᱜᱟᱰᱟ ᱚᱝᱞᱟ ᱜᱟᱰᱟ ᱢᱮᱱᱟᱜ-ᱟ ᱾ ᱫᱷᱟᱹᱛᱤ ᱨᱮᱭᱟᱜ ᱢᱟᱨᱟᱝ ᱞᱟᱹᱴᱩ ᱵᱤᱨ ᱜᱟᱴᱟᱲ ᱥᱩᱱᱫᱚᱨᱵᱚᱱ ᱫᱚ ᱠᱷᱩᱞᱱᱟ ᱠᱷᱚᱸᱰ ᱨᱮᱭᱟᱜ ᱫᱟᱹᱡᱷᱤᱱ ᱨᱮᱜᱮ ᱢᱮᱱᱟᱜ-ᱟ᱾  ᱠᱷᱩᱞᱱᱟ ᱠᱷᱚᱸᱰ ᱨᱮᱭᱟᱜ ᱠᱷᱩᱞᱱᱟ,ᱵᱟᱜᱮᱨᱦᱟᱴ,ᱥᱟᱛᱠᱷᱤᱨᱟ ᱡᱮᱞᱟ ᱠᱚᱨᱮ ᱥᱩᱱᱫᱚᱨᱵᱚᱱ ᱫᱚ ᱯᱟᱥᱱᱟᱣ ᱟᱠᱟᱱᱟ ᱾ ᱠᱷᱩᱞᱱᱟ ᱫᱚ ᱥᱩᱱᱫᱚᱨᱵᱚᱱ ᱵᱚᱞᱚᱜ ᱰᱟᱦᱟᱨ ᱦᱚᱸ ᱠᱚ ᱢᱮᱛᱟᱼᱳᱭᱟᱜ ᱜᱮᱭᱟ ᱾ ᱠᱷᱚᱸᱰ ᱰᱷᱟᱠᱟ ᱠᱷᱚᱱ ᱠᱷᱩᱞᱱᱟ ᱵᱟᱡᱟᱨ ᱓᱓᱓ ᱠᱤᱞᱚᱢᱤᱴᱟᱹᱨ ᱥᱚᱲᱚᱠ ᱰᱟᱦᱟᱨ ᱛᱮ ᱾ ᱟᱨᱦᱚᱸ ᱥᱚᱲᱚᱠ ᱰᱟᱦᱟᱨ,ᱥᱮᱨᱢᱟ ᱰᱟᱦᱟᱨ,ᱫᱟᱜ ᱰᱟᱦᱟᱨ ᱠᱚ ᱦᱚᱸ ᱢᱮᱱᱟᱜ ᱜᱮᱭᱟ ᱾ ᱑᱙᱑᱒ ᱥᱮᱨᱢᱟ ᱠᱷᱚᱱ ᱜᱮ ᱚᱱᱟ ᱱᱟᱠᱷᱟ ᱫᱟᱜ ᱰᱟᱦᱟᱨ ᱛᱮ ᱞᱟᱹᱣᱠᱟᱹ ᱮᱥᱴᱤᱢᱟᱨ ᱠᱚ ᱥᱮᱱᱚᱜ ᱜᱮᱭᱟ ᱾
ᱨᱟᱡᱽᱦᱚᱨᱟ
ᱦᱚᱨ ᱰᱟᱦᱟᱨ
ᱨᱟᱡᱽᱦᱚᱨᱟ NH 98 ᱨᱮᱱᱟᱜ ᱴᱟᱨᱢᱤᱱᱟᱞ ᱴᱩᱸᱰᱟᱹᱜ ᱢᱮᱱᱟᱜᱼᱟ ᱟᱨ ᱰᱟᱞᱴᱮᱱᱜᱚᱸᱡᱽ ᱠᱷᱚᱱ ᱮᱛᱚᱢ ᱨᱮ ᱑᱗ ᱠᱤᱞᱚᱢᱤᱴᱚᱨ (᱑᱑ ᱢᱤᱞ) ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱨᱟᱺᱪᱤ ᱫᱚ ᱨᱟᱡᱽᱦᱚᱨᱟ ᱠᱷᱚᱱ ᱫᱚ ᱑᱗᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾
ᱠᱷᱩᱞᱱᱟ ᱠᱷᱚᱸᱰ
ᱥᱤᱨᱡᱚᱱ ᱢᱟᱦᱟ
᱑᱙᱔᱗ ᱥᱮᱨᱢᱟ ᱫᱤᱥᱟᱹᱢ ᱦᱟᱹᱴᱤᱧᱟ ᱛᱟᱭᱚᱢ ᱚᱱᱟ ᱚᱠᱛᱚ ᱨᱮᱱᱟᱜ ᱯᱩᱨᱩᱵᱽ ᱯᱟᱠᱤᱥᱛᱟᱱ, ᱰᱷᱟᱠᱟ, ᱪᱚᱴᱴᱚᱜᱨᱟᱢ ᱟᱨ ᱨᱟᱡᱽᱥᱟᱦᱤ ᱠᱷᱚᱸᱰ ᱦᱩᱭᱟᱠᱟᱱᱟ᱾ ᱱᱤᱛᱚᱜ ᱨᱮᱱᱟᱜ ᱠᱷᱩᱞᱱᱟ ᱠᱷᱚᱸᱰ ᱫᱚ ᱚᱱᱟ ᱚᱠᱛᱚ ᱨᱮ ᱨᱟᱡᱽᱥᱟᱦᱤ ᱠᱷᱚᱸᱰ ᱨᱮ ᱛᱟᱦᱮᱱ ᱠᱟᱱᱟ᱾ ᱟᱨ ᱵᱚᱨᱤᱥᱟᱞ ᱫᱚ ᱛᱟᱦᱮᱱ ᱠᱟᱱᱟ ᱰᱷᱟᱠᱟ ᱠᱷᱚᱸᱰ ᱨᱮ᱾ ᱚᱱᱟ ᱛᱟᱭᱚᱢ ᱠᱩᱥᱴᱤᱭᱟ, ᱡᱚᱥᱚᱨ, ᱠᱷᱩᱞᱱᱟ ᱟᱨ ᱵᱟᱜᱷᱮᱨᱜᱚᱸᱡᱽ ᱦᱚᱱᱚᱛ ᱠᱚ ᱱᱤᱭᱟᱸᱛᱮ ᱠᱷᱩᱞᱱᱟ ᱠᱷᱚᱸᱰ ᱦᱩᱭᱟᱠᱟᱱᱟ᱾
ᱨᱟᱡᱽᱦᱚᱨᱟ
ᱠᱟᱹᱣᱰᱤ ᱟᱹᱨᱤ
ᱱᱚᱣᱟ ᱴᱚᱴᱷᱟ ᱫᱚ ᱠᱚᱭᱞᱟ ᱠᱷᱟᱫᱟᱱ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱯᱟᱞᱟᱢᱩ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱠᱷᱩᱞᱱᱟ ᱠᱷᱚᱸᱰ
ᱯᱚᱨᱥᱟᱥᱚᱱᱤᱠ ᱦᱚᱱᱚᱛᱠᱚ
ᱱᱤᱭᱟᱸ ᱠᱷᱩᱞᱱᱟ ᱠᱷᱚᱸᱰ ᱨᱮ ᱕᱙ ᱜᱚᱴᱟᱝ ᱩᱯᱚᱡᱮᱞᱟ ᱟᱨ ᱞᱟᱛᱟᱨᱨᱮ ᱚᱞᱟᱠᱟᱱ ᱑᱐ ᱜᱚᱴᱟᱝ ᱦᱚᱱᱚᱛ ᱢᱮᱱᱟᱜ-ᱟ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱡᱚᱞᱯᱟᱭᱜᱩᱲᱤ ᱠᱷᱚᱸᱰ
ᱡᱚᱞᱯᱟᱭᱜᱩᱲᱤ ᱠᱷᱚᱸᱰ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱢᱚᱬᱮ ᱜᱚᱴᱟᱱ ᱠᱷᱚᱸᱰ ᱢᱩᱸᱫᱽ ᱨᱮ ᱢᱤᱫ ᱠᱷᱚᱸᱰ ᱠᱟᱱᱟ ᱾ ᱱᱚᱣᱟ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱠᱚᱸᱭᱮ ᱥᱮᱱᱟᱜ ᱠᱷᱚᱸᱰ ᱠᱟᱱᱟ ᱾ ᱠᱷᱚᱸᱰ ᱨᱮᱭᱟᱜ ᱯᱟᱪᱮ ᱥᱮᱫ ᱱᱮᱯᱟᱞ, ᱮᱛᱚᱢᱼᱯᱟᱪᱮ ᱥᱮᱫ ᱵᱤᱦᱟᱨ, ᱠᱚᱸᱭᱮ ᱥᱮᱫ ᱵᱷᱩᱴᱟᱱ ᱟᱨ ᱥᱤᱠᱠᱤᱢ ᱟᱨ ᱮᱛᱚᱢ ᱥᱮᱫ ᱵᱟᱝᱞᱟᱫᱮᱥ ᱢᱮᱱᱟᱜᱼᱟ ᱾ ᱥᱨᱤ ᱵᱚᱨᱩᱱ ᱠᱩᱢᱟᱨ ᱨᱟᱭ ᱫᱚ ᱱᱚᱣᱟ ᱠᱷᱚᱸᱰ ᱨᱮ ᱰᱤᱵᱷᱤᱥᱚᱱᱟᱞ ᱠᱚᱢᱤᱥᱚᱱᱟᱨ ᱠᱟᱱᱟᱭ ᱾
ᱦᱚᱱᱚᱛ ᱠᱚ
ᱱᱚᱣᱟ ᱫᱚ ᱢᱚᱬᱮ ᱜᱚᱴᱟᱱ ᱦᱚᱱᱚᱛ ᱤᱫᱤ ᱠᱟᱛᱮ ᱵᱮᱱᱟᱣ ᱟᱠᱟᱱᱟ :
ᱥᱟᱹᱠᱷᱭᱟᱹᱛ
ᱛᱷᱚᱠ: ᱥᱤᱧᱚᱛ ᱨᱮᱭᱟᱜ ᱠᱷᱚᱸᱰ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱠᱷᱚᱸᱰ
ᱰᱟᱦᱟᱨ
ᱵᱚᱸᱜᱟ ᱫᱮᱣᱟ ᱥᱮᱣᱟ ᱥᱟᱹᱛ ᱛᱟᱭᱚᱢ, ᱵᱚᱸᱜᱟ ᱥᱟᱨᱮᱡ ᱥᱚᱲᱮ ᱠᱚ ᱡᱚᱢᱟ,ᱢᱤᱢᱤᱫ ᱪᱩᱠᱛᱤ ᱦᱟᱺᱰᱤ ᱠᱚ ᱧᱩᱭᱟ᱾ ᱚᱱᱟ ᱛᱟᱭᱚᱢ ᱟᱹᱛᱩ ᱫᱤᱥᱚᱢ ᱨᱮᱭᱟᱜ ᱵᱮᱥ ᱵᱟᱹᱲᱤᱡ ᱠᱟᱛᱷᱟ ᱠᱚ ᱜᱟᱞᱢᱟᱨᱟᱣᱟ᱾ ᱟᱨ ᱟᱹᱛᱩ ᱴᱚᱞᱟ ᱨᱮᱱ ᱠᱩᱲᱤ ᱜᱤᱫᱽᱨᱟᱹ ᱠᱚ ᱦᱚᱸ ᱰᱟᱦᱟᱨ ᱮᱱᱮᱡ ᱥᱮᱨᱮᱧ ᱠᱚ ᱢᱮᱛᱟ ᱠᱚᱣᱟ᱾ ᱚᱱᱟ ᱰᱟᱦᱟᱨ ᱥᱮᱨᱮᱧ ᱠᱚ ᱜᱤ ᱯᱤᱲᱦᱤ ᱪᱮᱛᱟᱱ ᱯᱤᱲᱦᱤ ᱟᱸᱡᱚᱢ ᱦᱤᱡᱩᱜ ᱠᱟᱱᱟ᱾ ᱰᱟᱦᱟᱨ ᱮᱱᱮᱡ ᱥᱮᱨᱮᱧ ᱫᱚ ᱠᱩᱲᱤ ᱜᱤᱫᱽᱨᱟᱹ ᱦᱚᱛᱮᱛᱮ ᱟᱹᱛᱩ ᱟᱠᱷᱲᱟ ᱨᱮ, ᱰᱟᱦᱟᱨ ᱨᱮᱜᱮ ᱠᱚ ᱥᱮᱨᱮᱧᱟ᱾
ᱚᱱᱚᱞᱤᱭᱟᱹ ᱰᱨ.ᱠᱨᱤᱥᱬ ᱪᱟᱱᱫᱨᱟ ᱴᱩᱰᱩ(ᱯᱨᱚᱯᱷᱮᱥᱟᱨ)
ᱵᱟᱜᱽᱢᱚᱛᱤ ᱚᱧᱪᱚᱞ
ᱵᱟᱜᱽᱢᱚᱛᱤ ᱚᱧᱪᱚᱞ Bagmati Zone}}  ᱱᱮᱯᱟᱞ ᱨᱮᱱᱟᱜ ᱑᱔ ᱚᱧᱪᱚᱞ ᱢᱩᱫ ᱨᱮ ᱢᱤᱫᱴᱮᱱ ᱚᱧᱪᱚᱞ ᱠᱟᱱᱟ । ᱱᱩᱣᱟ ᱚᱧᱪᱚᱞ ᱯᱩᱨᱩᱵ ᱱᱟᱠᱷᱟ ᱡᱚᱱᱚᱠᱯᱩᱨ ᱚᱧᱪᱚᱞ, ᱯᱟ.ᱪᱷᱤᱢ ᱱᱟᱠᱷᱟ ᱨᱮ ᱜᱚᱬᱰᱚᱠᱤ ᱚᱧᱪᱚᱞ, ᱠᱚᱭᱮᱞ ᱱᱟᱠᱷᱟ ᱨᱮ ᱪᱤᱱ ᱨᱮᱱᱟᱜ ᱛᱤᱵᱵᱚᱛ ᱟᱨ ᱮᱛᱚᱢ ᱱᱟᱠᱷᱟ ᱨᱮ ᱱᱟᱨᱟᱭᱚᱬᱤ ᱚᱧᱪᱚᱞ ᱢᱮᱱᱟᱜ-ᱟ।
ᱚᱡᱩᱫᱷᱤᱭᱟ ᱱᱟᱛᱷ ᱠᱷᱳᱥᱞᱟ
ᱚᱡᱩᱫᱷᱤᱭᱟ ᱱᱟᱛᱷ ᱠᱷᱳᱥᱞᱟ (᱑᱑ ᱰᱤᱥᱳᱢᱵᱚᱨ ᱑᱘᱙᱒ – ᱑᱙᱘᱔) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱤᱸᱡᱤᱱᱤᱭᱚᱨ ᱟᱨ ᱨᱟᱡᱽᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱥᱤᱧᱚᱛ ᱨᱤᱱᱤᱡ ᱛᱟᱞᱢᱟ ᱫᱟᱜᱦᱚᱨ ᱯᱟᱴᱟᱱ ᱟᱨ ᱱᱮᱵᱤᱜᱮᱥᱚᱱ ᱚᱨᱜᱟᱱᱟᱭᱤᱡᱮᱥᱚᱱ ᱨᱤᱱᱤᱡ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟ ᱾
ᱡᱟᱱᱟᱢ
ᱠᱷᱳᱥᱞᱟ ᱟᱜ ᱡᱟᱱᱟᱢ ᱫᱚ ᱱᱟᱶᱟ ᱫᱤᱞᱞᱤ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱨ ᱩᱱᱤ ᱫᱚ ᱑᱙᱕᱔ ᱠᱷᱚᱱ ᱑᱙᱕᱙ ᱫᱷᱟᱹᱵᱤᱡ ᱨᱩᱰᱠᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱤᱱᱤᱡ ᱠᱩᱞᱯᱚᱛᱤ ᱞᱮᱠᱟᱛᱮᱭ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱑᱙᱕᱔ ᱨᱮ ᱯᱚᱫᱽᱢᱚ ᱵᱷᱩᱥᱚᱬ ᱟᱨ ᱑᱙᱗᱗ ᱨᱮ ᱯᱚᱫᱽᱢᱚ ᱵᱤᱵᱷᱩᱥᱚᱬ ᱛᱮᱭ ᱢᱟᱹᱱ ᱦᱟᱞᱟᱝ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱑᱙᱕᱘ ᱨᱮ ᱨᱟᱡᱽᱡᱚ ᱥᱚᱵᱷᱟ ᱨᱤᱱᱤᱡ ᱥᱤᱧᱚᱛᱤᱭᱟᱹ ᱥᱚᱝᱥᱚᱫᱽ ᱨᱮ ᱪᱮᱛᱟᱱ ᱵᱟᱹᱠᱷᱳᱞ ᱨᱤᱱᱤᱡ ᱥᱚᱦᱮᱫ ᱞᱮᱠᱟᱛᱮᱭ ᱧᱩᱢ ᱦᱟᱞᱟᱝ ᱞᱮᱱ ᱛᱟᱦᱮᱸᱫ ᱾ ᱤᱠᱷᱟᱹᱱ ᱑᱙᱕᱙ ᱨᱮ ᱠᱟᱹᱢᱤᱭ ᱵᱟᱹᱜᱤᱭᱟᱫ-ᱟ ᱟᱨ ᱥᱤᱧᱚᱛ ᱨᱮᱱᱟᱜ ᱯᱞᱟᱱᱤᱝ ᱠᱚᱢᱤᱥᱳᱱ ᱨᱮᱭ ᱥᱮᱞᱮᱫ ᱮᱱᱟ ᱾  ᱩᱱᱤ ᱫᱚ ᱥᱮᱯᱴᱮᱢᱵᱚᱨ ᱑᱙᱖᱒ ᱠᱷᱚᱱ ᱚᱜᱚᱥᱴ ᱑᱙᱖᱖ ᱫᱷᱟᱹᱵᱤᱡ ᱟᱨ ᱦᱚᱸ ᱥᱮᱯᱴᱮᱢᱵᱚᱨ ᱑᱙᱖᱖ ᱠᱷᱚᱱ ᱡᱟᱱᱩᱣᱟᱨᱤ ᱑᱙᱖᱘ ᱫᱷᱟᱹᱵᱤᱡ ᱳᱰᱤᱥᱟ ᱨᱤᱱᱤᱡ ᱨᱟᱡᱽᱡᱚᱯᱟᱞ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱜᱚ ᱑᱙᱖᱑ - ᱖᱒ ᱫᱷᱟᱹᱵᱤᱡ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱥᱟᱬᱮᱥ ᱮᱠᱟᱰᱮᱢᱤ ᱨᱤᱱᱤᱡ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟ ᱾
ᱥᱮᱪᱮᱫ
ᱯᱚᱧᱡᱟᱵᱽ ᱨᱮᱱᱟᱜ ᱡᱚᱞᱚᱱᱫᱷᱚᱨ ᱦᱚᱱᱚᱛ ᱨᱮᱭ ᱡᱟᱱᱟᱢ ᱟᱠᱟᱱ, ᱩᱱᱤ ᱟᱡᱟᱜ ᱮᱛᱚᱦᱚᱵ ᱥᱮᱪᱮᱫ ᱫᱚ ᱚᱸᱰᱮ ᱜᱮᱭ ᱦᱟᱛᱟᱣ ᱠᱮᱫ-ᱟ ᱾ ᱑᱙᱐᱘ ᱨᱮ ᱢᱮᱴᱨᱤᱠ ᱮ ᱯᱟᱥ ᱠᱮᱫ ᱛᱟᱭᱚᱢ ᱩᱱᱤ ᱫᱚ ᱰᱤ. ᱮ. ᱵᱤ. ᱛᱮᱠᱚ ᱥᱚᱱᱢᱟᱱ ᱠᱮᱫᱮ ᱥᱟᱶᱛᱮ ᱵᱤ. ᱮ. ᱑᱙᱑᱒ ᱨᱮ ᱞᱟᱦᱚᱨ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱠᱷᱚᱱ ᱮ ᱥᱟᱹᱛ ᱞᱮᱫ-ᱟ ᱾ ᱩᱱᱤ ᱫᱚ ᱩᱱ ᱡᱚᱦᱚᱜ ᱑᱙᱑᱓ ᱨᱮ ᱛᱷᱟᱢᱥᱚᱱ ᱠᱚᱞᱮᱡᱽ ᱚᱯᱷ ᱥᱤᱵᱤᱞ ᱤᱸᱡᱚᱱᱤᱭᱚᱨᱤᱝ (ᱱᱤᱛᱚᱜ IIT ᱨᱩᱰᱠᱤ ) ᱨᱮ ᱥᱮᱞᱮᱫ ᱮᱱᱟ ᱟᱨ ᱑᱙᱑᱖ ᱨᱮ ᱢᱤᱫ ᱥᱤᱵᱤᱞ ᱤᱸᱡᱤᱱᱤᱭᱚᱨ ᱞᱮᱠᱟᱛᱮᱭ ᱯᱟᱥ ᱠᱮᱫ-ᱟ ᱾
ᱦᱚᱵᱤᱜᱚᱸᱡᱽ ᱦᱚᱱᱚᱛ
ᱦᱚᱵᱤᱜᱚᱧᱡᱽ ᱦᱚᱱᱚᱛ (ᱥᱤᱞᱮᱴᱤ:ꠢꠛꠤꠉꠘ꠆ꠎ) ᱵᱟᱝᱞᱟᱫᱮᱥ ᱨᱮᱭᱟᱜ ᱩᱛᱟᱹᱨ-ᱯᱩᱨᱩᱵᱽ ᱚᱱᱪᱚᱞ ᱥᱤᱞᱮᱴ ᱯᱚᱱᱚᱛ ᱨᱮᱭᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱚᱱᱪᱚᱞ ᱠᱟᱱᱟ᱾ ᱒᱙᱘᱔ ᱥᱮᱨᱢᱟ ᱨᱮ ᱦᱚᱵᱤᱜᱚᱧᱡᱽ ᱫᱚ ᱦᱚᱱᱚᱛ ᱨᱮᱠᱚ ᱜᱟᱱ ᱟᱠᱟᱫᱤᱭᱟ᱾ ᱚᱱᱟ ᱞᱟᱦᱟ ᱫᱚ ᱑᱘᱗᱔ ᱥᱮᱨᱢᱟ ᱠᱷᱚᱱ ᱦᱚᱵᱤᱜᱚᱧᱡᱽ ᱢᱚᱦᱟᱠᱩᱢᱟ ᱥᱤᱞᱮᱴ ᱦᱚᱱᱚᱛ ᱨᱮ ᱛᱟᱦᱮᱸ ᱠᱟᱱᱟ᱾ =ᱱᱟᱜᱟᱢ= ᱦᱚᱵᱤᱜᱚᱧᱡᱽ ᱦᱚᱱᱚᱛ ᱨᱮᱭᱟᱜ ᱩᱛᱟᱹᱨ ᱫᱚ ᱥᱩᱱᱟᱢᱜᱚᱧᱡᱽ ᱟᱨ ᱥᱤᱞᱮᱴ ᱦᱚᱱᱚᱛ, ᱫᱟᱹᱠᱷᱤᱱ ᱫᱚ ᱵᱷᱚᱨᱚᱛ ᱨᱮᱭᱟᱜ ᱛᱤᱨᱤᱯᱩᱨᱟ ᱯᱚᱱᱚᱛ, ᱯᱩᱨᱩᱵᱽ ᱫᱚ ᱢᱚᱣᱞᱚᱵᱷᱤᱵᱟᱡᱟᱨ ᱦᱚᱱᱚᱛ, ᱟᱨ ᱯᱟᱹᱪᱷᱤᱢ ᱫᱚ ᱵᱟᱨᱢᱚᱱᱵᱟᱲᱤᱭᱟ ᱟᱨ ᱠᱤᱥᱚᱨᱜᱚᱧᱡᱽ ᱦᱚᱱᱚᱛ᱾ =ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱚ= ᱦᱚᱵᱤᱜᱚᱧᱡᱽ ᱦᱚᱱᱚᱛ ᱨᱮ ᱢᱮᱱᱟᱜ-ᱟ ᱙ ᱜᱚᱴᱟᱝ ᱩᱯᱚᱡᱮᱞᱟ, ᱙ ᱜᱚᱴᱟᱝ ᱛᱷᱟᱱᱟ, ᱖ ᱜᱚᱴᱟᱝ ᱯᱚᱣᱨᱚᱥᱚᱵᱷᱟ, ᱕᱙᱓ ᱜᱚᱴᱟᱝ ᱳᱭᱟᱰ, ᱗᱗ ᱜᱚᱴᱟᱝ ᱤᱣᱱᱤᱭᱚᱱ ᱯᱚᱨᱤᱥᱚᱫ,᱑᱒᱔᱑ ᱜᱚᱴᱟᱝ ᱢᱚᱣᱡᱟ ᱟᱨ ᱒᱐᱙᱓ ᱜᱚᱴᱟᱝ ᱟᱛᱚ᱾ ᱦᱚᱵᱤᱜᱚᱧᱡᱽ ᱦᱚᱱᱚᱛ ᱨᱮᱭᱟᱜ ᱩᱯᱚᱡᱮᱞᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ =ᱯᱟᱹᱦᱤᱞ=
ᱯᱟᱭᱤᱠᱜᱟᱪᱷᱟ ᱩᱯᱚᱡᱮᱞᱟ
ᱯᱟᱭᱤᱠᱜᱟᱪᱷᱟ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱠᱷᱩᱞᱱᱟ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱩᱯᱚᱡᱮᱞᱟ ᱠᱟᱱᱟ ᱾
ᱧᱩᱛᱩᱢ ᱠᱟᱛᱷᱟ
ᱥᱚᱨᱚᱞ ᱠᱷᱟᱱ ᱡᱟᱦᱟᱸ ᱮᱞᱟᱠᱟ ᱨᱮᱜᱮᱭ ᱛᱟᱦᱮᱱᱟ ᱚᱱᱟ ᱮᱞᱟᱠᱟᱜᱮ ᱟᱭᱟᱜ ᱠᱟᱹᱢᱤ ᱜᱩᱱᱟᱸᱛᱮ ᱚᱱᱟᱜᱮ ᱧᱩᱛᱩᱢ ᱦᱤᱱᱦᱟᱹ ᱩᱛᱟᱨᱟ᱾ ᱡᱟᱦᱟᱫᱚ ᱰᱟᱝᱜᱽᱨᱟ ᱫᱚᱦᱚ ᱡᱟᱜᱟᱫᱚ "ᱜᱳᱯᱟᱞᱯᱩᱨ", ᱜᱟᱝᱨᱟ ᱠᱚ ᱰᱟᱹᱵᱽᱨᱟᱹ ᱞᱟᱹᱜᱤᱫ ᱡᱟᱦᱟᱸ ᱜᱷᱟᱴ ᱜᱚᱥᱟᱞᱥ ᱚᱱᱟ ᱫᱚ "ᱜᱷᱳᱥᱟᱞ", ᱜᱚᱫᱟᱭᱯᱩᱨ ᱮᱞᱟᱠᱟ ᱡᱟᱦᱟᱸ ᱨᱮ ᱰᱟᱹᱠᱟᱹᱛ ᱨᱤᱨᱩᱫᱨᱮ ᱥᱮᱱᱟᱠᱚ ᱩᱠᱩᱠᱩᱲᱩ ᱠᱚ ᱜᱩᱲᱫᱟᱹᱣ ᱥᱮᱱᱞᱮᱱ ᱚᱱᱟ ᱡᱟᱜᱟᱫᱚ "ᱜᱚᱲᱟᱜᱚᱲᱤ" ᱧᱩᱛᱩᱢ ᱨᱮᱜᱮ ᱦᱤᱱᱦᱟᱹ-ᱟ ᱾ ᱯᱨᱟᱥᱟᱫᱽ ᱨᱮᱱ ᱵᱟᱱᱫᱤᱠᱚᱣᱟᱜ ᱛᱟᱦᱮᱱ ᱡᱟᱜᱟ ᱫᱚ "ᱵᱟᱱᱫᱤᱠᱟᱴᱤ" ᱯᱨᱟᱥᱟᱫᱽ ᱨᱮᱱᱟᱜ ᱵᱟᱛᱤᱠᱚ ᱡᱤᱞ ᱞᱟᱹᱜᱤᱫ ᱛᱮ ᱠᱟᱹᱢᱤ ᱦᱚᱲᱠᱚ ᱡᱟᱦᱟᱸ ᱮᱞᱟᱠᱟ ᱨᱮᱠᱚ ᱛᱟᱦᱮᱠᱟᱱᱟ ᱚᱱᱟᱫᱚ "ᱵᱟᱛᱤᱠᱷᱟᱞᱤ", ᱫᱟᱨᱮᱼᱨᱮ ᱫᱮᱡᱽ ᱠᱟᱛᱮᱜ ᱯᱟᱭᱤᱠᱼᱵᱚᱨᱠᱚᱱᱫᱟᱠᱚ ᱵᱤᱣᱴᱤᱠᱚ ᱮᱢᱮᱫ ᱠᱟᱱ ᱛᱟᱦᱮᱱᱛᱮ ᱱᱤᱭᱟᱹ ᱮᱞᱟᱠᱟ ᱫᱚ "ᱯᱟᱭᱤᱠᱜᱟᱪᱷᱟ" ᱟᱨ ᱚᱝᱛᱮᱜᱮ ᱱᱤᱭᱟᱹ ᱯᱟᱭᱤᱠᱜᱟᱪᱷᱟ ᱧᱩᱛᱩᱢ ᱫᱚ ᱦᱮᱡ ᱟᱠᱟᱱᱟ ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱤᱭᱩᱱᱤᱭᱚᱱᱠᱚ
ᱱᱟᱹᱭ ᱱᱟᱞᱟᱠᱚ
ᱯᱟᱭᱤᱠᱜᱽᱟᱪᱷᱟ ᱩᱯᱚᱡᱮᱞᱟ ᱨᱮ ᱢᱮᱱᱟᱜᱼᱟ ᱧᱩᱛᱩᱢᱟᱱ ᱟᱭᱢᱟᱜᱟᱱ ᱜᱮ ᱾ ᱚᱱᱟ ᱛᱮᱞᱟᱨᱮ ᱦᱩᱭᱩᱜ ᱠᱟᱱᱟ
ᱫᱷᱚᱱ ᱫᱩᱨᱤᱵᱽ ᱠᱚ
ᱯᱟᱭᱤᱠᱜᱽᱟᱪᱷᱟ ᱩᱯᱚᱡᱮᱞᱟ ᱨᱮᱱ ᱦᱚᱲᱠᱚ ᱠᱨᱤᱥᱤ ᱠᱟᱹᱢᱤ ᱨᱮᱜᱮ ᱡᱟᱹᱥᱛᱤᱠᱚ ᱟᱸᱥᱚᱜᱼᱟ ᱾ ᱱᱚᱸᱰᱮᱱᱟᱜ ᱟᱹᱰᱤ ᱜᱟᱱ ᱡᱚᱢᱤᱨᱮᱜᱮ ᱢᱤᱫ ᱫᱷᱟᱣᱜᱟᱱ ᱟᱵᱟᱫ ᱦᱩᱭᱩᱜᱼᱟ ᱾ ᱚᱱᱟ ᱵᱮᱜᱚᱨᱦᱚᱸ ᱤᱪᱟᱹᱜ ᱦᱟᱠᱩ ᱵᱟᱜᱽᱫᱟ ᱤᱪᱟᱹᱜ ᱦᱟᱠᱩ ᱠᱚ ᱟᱵᱟᱫ ᱠᱚᱣᱟ ᱾ ᱯᱨᱚᱫᱷᱟᱱ ᱠᱨᱤᱥᱤ ᱫᱚ ᱦᱩᱭᱩᱜ ᱠᱟᱱᱟ ᱦᱩᱲᱩ, ᱟᱞᱩ ᱟᱨ ᱟᱲᱟᱜ-ᱥᱟᱠᱟᱢ ᱾ ᱟᱨᱦᱚᱸ ᱥᱮᱫᱟᱭ ᱱᱟᱠᱷᱟᱫᱚ ᱛᱤᱞᱢᱤᱧ, ᱛᱩᱲᱤ, ᱟᱹᱠᱷᱠᱚ ᱦᱚᱸᱠᱚ ᱟᱵᱟᱫᱮᱜ ᱠᱟᱱᱛᱥᱦᱮᱱᱟ᱾ ᱟᱨᱦᱚᱸ ᱧᱟᱢᱚᱜᱼᱟ, ᱩᱞ, ᱠᱟᱱᱴᱷᱟᱲ, ᱱᱟᱲᱠᱮᱞ, ᱠᱟᱭᱨᱟ, ᱞᱤᱪᱩ, ᱠᱩᱫᱽ, ᱡᱟᱹᱱᱩᱬ, ᱥᱟᱯᱲᱤ ᱥᱟᱶ ᱟᱨᱦᱚᱸ ᱟᱭᱢᱟ ᱞᱮᱠᱟᱱ ᱡᱚᱠᱚ ᱾
ᱪᱤᱛᱨᱚᱠᱩᱴ ᱦᱚᱱᱚᱛ
ᱪᱤᱛᱨᱚᱠᱩᱴ ᱦᱚᱱᱚᱛ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮᱭᱟ, ᱟᱨ ᱪᱤᱛᱨᱚᱠᱩᱴ ᱫᱷᱟᱢ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱪᱤᱛᱨᱚᱠᱩᱴ ᱦᱚᱱᱚᱛ ᱫᱚ ᱪᱤᱛᱨᱚᱠᱩᱴ ᱰᱤᱵᱤᱡᱚᱱ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱓,᱒᱑᱖ ᱜᱟᱺᱴ ᱠᱤᱞᱤᱢᱤᱴᱟᱨ ᱴᱚᱴᱷᱟ ᱨᱮ ᱟᱴᱮᱫ ᱟᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱙᱙᱑,᱗᱓᱐ (᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ) ᱢᱮᱱᱟᱜ ᱠᱚᱣᱟ ᱾ ᱒᱐᱑᱑ ᱫᱷᱟᱹᱨᱤᱡ ᱱᱚᱣᱟ ᱢᱟᱦᱚᱵᱟ ᱛᱟᱭᱚᱢ ᱩᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱠᱚᱢ ᱦᱚᱲ ᱮᱞ ᱦᱚᱱᱚᱛ (᱗᱑ ᱠᱷᱚᱱ ᱫᱚ) ᱠᱟᱱᱟ ᱾
ᱠᱚᱞᱦᱟᱯᱩᱨ ᱦᱚᱱᱚᱛ
ᱠᱚᱞᱦᱟᱯᱩᱨ ᱦᱚᱱᱚᱛ (ᱤᱝᱨᱟᱹᱡᱤᱺKolhapur district) ᱫᱚ ᱯᱟᱪᱮ ᱥᱤᱧᱚᱛ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱭᱟᱜ ᱯᱮ ᱜᱮᱞ ᱛᱩᱨᱩᱭ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱠᱚᱞᱦᱟᱯᱩᱨ ᱱᱟᱝᱜᱽᱨᱟᱦᱟ ᱜᱮ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱚ ᱵᱷᱟᱹᱴᱤᱭᱟᱹ ᱴᱷᱟᱺᱭ ᱫᱚ ᱠᱟᱱᱟ ᱾ ᱱᱤᱭᱟᱹ ᱠᱚᱞᱦᱟᱯᱩᱨ ᱦᱚᱱᱚᱛ ᱫᱚ ᱯᱷᱚᱱᱰ ᱨᱮᱭᱟᱜ ᱢᱤᱫᱴᱟᱹᱝ ᱦᱤᱸᱥ ᱠᱟᱱᱟ ᱾ ᱚᱛ ᱦᱟᱥᱟ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱦᱤᱥᱟᱹᱵᱽ ᱛᱮ ᱱᱤᱭᱟᱹ ᱦᱚᱱᱚᱛ ᱫᱚ ᱗,᱖᱘᱕ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱤᱭᱟᱹ ᱠᱚᱞᱦᱟ ᱯᱩᱨ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴᱺ ᱓,᱘᱗᱖,᱐᱐᱑ ᱦᱚᱲ ᱠᱚ ᱛᱟᱸᱦᱮᱸ ᱠᱟᱱᱟ, ᱩᱱᱠᱩ ᱢᱩᱫᱽ ᱨᱮ ᱓᱓% ᱦᱤᱸᱥ ᱦᱚᱲ ᱜᱮ ᱱᱟᱝᱜᱽᱨᱟᱦᱟ ᱨᱮ ᱜᱤᱨᱟᱹᱵᱟᱥᱟᱜ ᱦᱚᱲ ᱠᱟᱱᱟ ᱾
ᱪᱤᱛᱨᱚᱠᱩᱴ ᱦᱚᱱᱚᱛ
ᱱᱟᱜᱟᱢ
᱖ ᱢᱮᱭ ᱑᱙᱙᱗ ᱨᱮ, ᱢᱤᱫᱴᱟᱹᱝ ᱱᱟᱣᱟ ᱦᱚᱱᱚᱛ ᱨᱮᱱᱟᱜ ᱴᱷᱟᱯᱚᱱ ᱵᱟᱸᱫᱟ ᱦᱚᱱᱚᱛ ᱠᱷᱚᱱ ᱦᱩᱭ ᱞᱮᱱᱟ ᱛᱟᱦᱮᱸᱫ ᱚᱠᱟᱨᱮ ᱱᱚᱣᱟ ᱠᱟᱨᱣᱤ ᱟᱨ ᱢᱟᱣ ᱛᱟᱦᱥᱤᱞ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱾ ᱦᱚᱱᱚᱛ ᱮᱛᱚᱦᱚᱵ ᱨᱮ ᱪᱤᱛᱨᱚᱠᱩᱴ ᱦᱚᱱᱚᱛ ᱞᱮᱠᱟᱛᱮ ᱱᱟᱢᱮᱛ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾
ᱠᱚᱞᱦᱟᱯᱩᱨ ᱦᱚᱱᱚᱛ
ᱯᱟᱹᱨᱥᱤ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ, ᱜᱚᱴᱟ ᱠᱚᱞᱦᱟᱯᱩᱨ ᱦᱚᱱᱚᱛ ᱨᱮ ᱥᱟᱝᱜᱮ ᱦᱚᱲ ᱜᱮ ᱢᱟᱨᱟᱴᱷᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲᱮᱫ ᱠᱟᱱᱟ᱾ ᱥᱟᱭ ᱠᱟᱲᱟ ᱘᱙.᱑᱖% ᱦᱤᱸᱥ ᱦᱚᱲ ᱜᱮ ᱢᱟᱨᱟᱴᱷᱤ ᱯᱟᱹᱨᱥᱤ ᱠᱚ ᱨᱚᱲ ᱮᱫᱟ, ᱥᱟᱭ ᱠᱟᱲᱟ ᱔.᱖0% ᱦᱤᱸᱥ ᱦᱚᱲ ᱜᱮ ᱦᱤᱱᱫᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱰᱮᱫᱟ ᱾ ᱥᱟᱭ ᱠᱟᱰᱟ ᱒.᱗᱐ ᱦᱤᱸᱥ ᱦᱚᱲ ᱜᱮ ᱩᱲᱫᱩ ᱯᱟᱹᱨᱥᱤ ᱠᱚ ᱞᱟᱲ ᱪᱟᱲ ᱮᱫᱟ, ᱥᱟᱭ ᱠᱟᱲᱟ ᱒.00% ᱦᱤᱸᱥ ᱦᱚᱲ ᱫᱚ ᱠᱟᱱᱱᱟᱲᱟ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ, ᱥᱟᱭ ᱠᱟᱲᱟ 0.᱔᱖% ᱦᱤᱸᱥ ᱦᱚᱲ ᱫᱚ ᱥᱤᱱᱫᱷᱤ ᱯᱟᱹᱨᱥᱤ ᱠᱚ ᱨᱚᱲ ᱮᱝᱟ… ᱟᱨ ᱥᱟᱭ ᱠᱟᱲᱟ 0.᱔᱒% ᱦᱤᱸᱥ ᱦᱚᱲ ᱫᱚ ᱛᱮᱞᱮᱜᱩ ᱯᱟᱹᱨᱥᱤ ᱠᱚ ᱨᱚᱨᱚᱲ ᱠᱟᱱᱟ ᱟᱠᱚᱣᱟᱜ ᱯᱟᱹᱦᱤᱞ ᱜᱚᱜᱚ ᱯᱟᱹᱨᱥᱤ ᱞᱮᱠᱟ ᱛᱮ ᱾
ᱫᱷᱚᱨᱚᱢ
ᱱᱤᱭᱟᱹ ᱠᱚᱦᱞᱟ ᱯᱩᱨ ᱦᱚᱱᱚᱨ ᱨᱮ ᱥᱟᱭ ᱠᱟᱲᱟ ᱘᱗.᱒% ᱦᱤᱸᱥ ᱛᱟᱸᱦᱟᱸ ᱓,᱓᱗᱙,᱙᱐᱖ ᱦᱚᱲ ᱫᱚ ᱦᱤᱱᱫᱩ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ, ᱥᱟᱭ ᱠᱟᱲᱟ ᱗.᱓᱙ᱦᱤᱸᱦ ᱛᱟᱸᱦᱟᱸ ᱒᱘᱔,᱕᱕᱘ ᱦᱚᱲ ᱫᱚ ᱤᱥᱞᱟᱢ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ, ᱥᱟᱭ ᱠᱟᱲᱟ ᱔% ᱦᱤᱸᱥ ᱛᱟᱦᱟᱸ ᱑᱕᱔,᱘᱘᱒ ᱦᱚᱲ ᱫᱚ ᱡᱚᱭᱱ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱣᱮᱝᱫᱟ, ᱥᱟᱭ ᱠᱟᱲᱟ ᱐.᱗᱗ ᱦᱤᱸᱥ ᱛᱟᱸᱦᱟᱸ ᱦᱚᱲ ᱫᱚ ᱒᱙,᱗᱖᱖ ᱦᱚᱲ ᱫᱚ ᱵᱚᱣᱫᱷ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ, ᱥᱟᱭ ᱠᱟᱲᱟ ᱐.᱔% ᱦᱤᱸᱥ ᱛᱟᱦᱮᱸ ᱑᱕,᱕᱗᱓ ᱦᱚᱲ ᱫᱚ ᱠᱨᱤᱥᱴᱟᱱ ᱫᱷᱤᱨᱚᱢ ᱠᱚ ᱯᱟᱧᱡᱟᱭᱮᱫᱟ, ᱥᱟᱭ ᱠᱟᱲᱟ ᱐.᱑᱗% ᱦᱤᱸᱥ ᱛᱟᱸᱦᱸ ᱖, ᱔᱗᱒ ᱦᱚᱲ ᱫᱚ ᱡᱟᱦᱟᱸᱱ ᱫᱷᱚᱨᱚᱢ ᱵᱟᱠᱚ ᱥᱚᱫᱚᱨ ᱟᱠᱟᱫᱟ, ᱥᱟᱭ ᱠᱟᱲᱟ ᱐.᱐᱔% ᱦᱤᱸᱥ ᱛᱟᱦᱮᱸ ᱑,᱕᱗᱐ ᱦᱚᱲ ᱫᱚ ᱥᱤᱠᱷ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ, ᱟᱨ ᱥᱟᱭ ᱠᱟᱲᱟ ᱐.᱐᱓% ᱦᱤᱸᱥ ᱛᱟᱦᱮᱸ ᱑,᱒᱗᱔ ᱦᱚᱲ ᱫᱚ ᱮᱴᱟᱜ ᱮᱴᱟᱜ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ ᱾
ᱦᱚᱲ ᱮᱞ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱠᱚᱞᱦᱟᱯᱩᱨ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱓,᱘᱗᱓,᱐᱑᱕ ᱡᱚᱱᱟ ᱛᱟᱦᱮᱸ ᱠᱟᱱᱟ ᱾ᱱᱤᱭᱟᱹ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱖᱕ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱕᱐᱔ ᱡᱚᱱᱟ ᱦᱚᱲ ᱠᱚ ᱜᱤᱨᱟᱹᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟᱹᱵᱤᱡ ᱱᱚᱣᱟ ᱠᱚᱞᱦᱟ ᱯᱩᱨ ᱦᱚᱱᱚᱛ ᱨᱮᱭᱟᱜ ᱵᱟᱹᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱙.᱙᱖%᱾ ᱠᱚᱞᱦᱟ ᱯᱩᱨ ᱦᱚᱱᱚᱛ ᱨᱮ ᱢᱤᱫ ᱜᱮᱼᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱕᱓ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱗᱒.᱙᱑%᱾
ᱪᱤᱛᱨᱚᱠᱩᱴ ᱦᱚᱱᱚᱛ
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱙.᱘᱗% ᱦᱚᱲ ᱮᱞ ᱫᱚ ᱤᱧᱟᱜ ᱢᱟᱬᱟᱝ ᱞᱮᱠᱟᱛᱮ ᱦᱤᱱᱫᱤ ᱠᱚ ᱨᱚᱲᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱪᱤᱛᱨᱚᱠᱩᱴ ᱦᱚᱱᱚᱛ ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱢᱩᱢᱵᱟᱭ ᱥᱚᱦᱚᱨ ᱦᱚᱱᱚᱛ
ᱢᱩᱢᱵᱟᱭ ᱥᱚᱦᱚᱨ ᱦᱚᱱᱚᱛ ᱫᱚ ᱠᱚᱸᱠᱟᱬ ᱰᱤᱵᱤᱡᱚᱱ ᱨᱮ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱢᱤᱫ ᱥᱚᱦᱚᱨ ᱦᱚᱱᱚᱛ ᱞᱮᱠᱟᱛᱮ, ᱱᱚᱣᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱟᱨ ᱥᱟᱵᱽ-ᱰᱤᱵᱤᱡᱚᱱ ᱵᱟᱱᱩᱜᱼᱟ ᱾ ᱱᱚᱣᱟ ᱢᱩᱢᱵᱟᱭ ᱫᱚ ᱩᱯᱱᱟᱜᱟᱨ ᱦᱚᱱᱚᱛ ᱥᱟᱞᱟᱜ ᱢᱮᱥᱟ ᱠᱟᱛᱮ ᱢᱟᱦᱟᱱᱟᱜᱟᱨ ᱵᱮᱱᱟᱣᱟ ᱾ ᱥᱚᱦᱚᱨ ᱴᱚᱴᱷᱟ ᱫᱚ "ᱫᱤᱯ ᱥᱚᱦᱚᱨ" ᱟᱨ ᱮᱛᱚᱢ ᱢᱩᱢᱵᱟᱭ ᱟᱨᱵᱟᱝᱢᱟ ᱢᱟᱨᱮ ᱢᱩᱢᱵᱟᱭ ᱠᱚ ᱢᱮᱛᱟᱜᱼᱟ ᱾ ᱱᱚᱣᱟ ᱮᱛᱚᱢ ᱨᱮ ᱠᱚᱞᱟᱵᱟ ᱞᱮᱠᱟᱛᱮ ᱠᱚᱭᱮᱸ ᱢᱟᱦᱤᱢ ᱟᱨ ᱥᱟᱭᱚᱱ ᱫᱷᱟᱹᱵᱤᱡ ᱟᱴᱮᱫ ᱟᱠᱟᱱᱟ ᱾ ᱥᱚᱦᱚᱨ ᱨᱮ ᱑᱕᱗ ᱠᱤᱞᱚᱢᱤᱴᱚᱨ² ᱚᱥᱟᱨ ᱵᱤᱥᱟᱹᱨ ᱟᱨ ᱓᱐,᱘᱕,᱔᱑᱑ ᱜᱟᱱ ᱦᱚᱲ ᱮᱞ ᱢᱮᱱᱟᱜ ᱠᱚᱣᱟ ᱾
ᱱᱟᱜᱟᱢ
ᱯᱷᱮᱢᱚᱥ ᱚᱛᱱᱚᱜ, ᱴᱳᱞᱮᱢᱤ ᱨᱮᱱᱟᱜ ᱚᱛᱱᱚᱜ ᱠᱟᱹᱢᱤ ᱨᱮᱱᱟᱜ ᱛᱟᱞᱟ ᱠᱷᱚᱱ ᱵᱚᱢᱵᱮ ᱥᱚᱦᱚᱨ ᱑᱕᱐ ᱤᱱᱟᱜ ᱥᱮᱫ ᱾ ᱨᱮ ᱢᱟᱨᱥᱟᱞ ᱨᱮ ᱦᱮᱡ ᱮᱱᱟ ᱾ ᱥᱚᱦᱚᱨ, ᱡᱟᱦᱟᱸ ᱫᱚ ᱟᱹᱰᱤ ᱜᱟᱱ ᱫᱤᱯ ᱥᱮᱞᱮᱫ ᱛᱟᱦᱮᱸ ᱠᱟᱱᱟ, ᱫᱚᱵᱮ ᱫᱮᱥᱤ ᱮᱜᱨᱤᱥ ᱟᱨ ᱠᱚᱞᱤᱥ ᱟᱜ ᱥᱟᱥᱚᱱ ᱛᱟᱦᱮᱸ ᱠᱟᱱᱟ ᱾
ᱱᱩᱠᱩ ᱢᱟᱲᱟᱝ ᱵᱟᱥᱤ ᱫᱚ ᱑᱓᱔᱕ ᱫᱷᱟᱹᱵᱤᱡ ᱫᱤᱯ ᱨᱮ ᱥᱟᱥᱚᱱ ᱠᱮᱜᱼᱟ ᱠᱚ ᱾ ᱚᱱᱟ ᱛᱟᱭᱚᱢ, ᱢᱩᱢᱵᱟᱭ ᱨᱮᱱᱟᱜ ᱥᱟᱥᱚᱱ ᱫᱚ ᱱᱟᱜᱟᱢ ᱨᱮᱱᱟᱜ ᱛᱟᱞᱟᱢᱟᱞᱟ ᱠᱷᱚᱱ ᱛᱤᱱ ᱫᱷᱟᱹᱵᱤᱡ ᱵᱚᱰᱚᱞ ᱮᱱᱟ ᱩᱱ ᱫᱷᱟᱹᱵᱤᱡ ᱤᱥᱞᱟᱢᱤ ᱥᱟᱥᱚᱱ ᱫᱚ ᱡᱤᱛᱠᱟᱹᱨ ᱵᱟᱝ ᱦᱟᱥᱤᱞ ᱫᱟᱨᱮ ᱟᱫᱟ ᱟ ᱟᱫᱚ ᱱᱤᱛᱚᱜ ᱢᱚᱦᱟᱨᱟᱥᱴᱨᱚ ᱢᱮᱱᱟᱜᱼᱟ ᱟᱨ ᱑᱕᱓᱔ ᱨᱮ ᱟᱨ ᱛᱟᱨᱟ ᱫᱤᱯ ᱨᱮ ᱵᱷᱤᱴᱚᱨᱤᱭᱟ ᱟᱨᱡᱟᱣ ᱦᱩᱭᱮᱱᱟ ᱾ ᱚᱱᱟ ᱛᱟᱭᱚᱢ, ᱜᱩᱡᱽᱨᱟᱴ ᱨᱤᱱᱤᱡ ᱥᱩᱞᱛᱟᱱ ᱫᱚ ᱡᱚᱛᱚ ᱫᱤᱯ ᱨᱮ ᱠᱮᱯᱪᱟᱨ ᱠᱮᱜᱼᱟ, ᱟᱫᱚ ᱛᱚᱵᱮ ᱵᱷᱤᱴᱚᱨᱤᱡ ᱦᱩᱭᱮᱱᱟ ᱯᱩᱨᱛᱜᱟᱞᱤ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱢᱩᱢᱵᱟᱭ ᱥᱚᱦᱚᱨ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱓,᱐᱘᱕,᱔᱑᱑ ᱢᱮᱱᱟᱜᱼᱟ, ᱢᱚᱝᱜᱚᱞᱤᱭᱟ ᱨᱮᱱᱟᱜ ᱫᱤᱥᱚᱢ ᱥᱚᱢᱟᱱ ᱢᱮᱱᱟᱜᱼᱟ ᱟᱨ ᱟᱢᱮᱨᱤᱠᱟ ᱯᱚᱱᱚᱛ ᱟᱭᱚᱣᱟ ᱾ ᱱᱚᱣᱟ ᱥᱤᱧᱚᱛ ᱨᱮ ᱑᱑᱕ ᱟᱱᱟᱜ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱨᱮᱱᱟᱜ ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮ ᱦᱚᱲ ᱮᱞ ᱰᱮᱱᱥᱤᱴᱤ ᱑᱙,᱖᱕᱒ ᱫᱚᱦᱨᱟ ᱠᱤᱞᱚᱢᱤᱴᱚᱨ (᱕᱐,᱙᱐᱐ ᱫᱚᱦᱨᱟ ᱢᱤᱞ) ᱛᱟᱦᱮᱸ ᱠᱟᱱᱟ ᱾ ᱜᱮᱞ ᱥᱮᱨᱢᱟ ᱨᱮᱱᱟᱜ ᱒᱐᱐᱑-᱒᱐᱑᱑ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱵᱟᱲᱦᱟᱣ ᱫᱚᱨ -᱗.᱕᱗ ᱛᱟᱦᱮᱸ ᱠᱟᱱᱟ ᱾ ᱢᱩᱢᱵᱟᱭ ᱥᱚᱦᱚᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱓᱒ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱘᱙.᱒᱑% ᱢᱮᱱᱟᱜᱼᱟ ᱾
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮᱱᱟᱜ ᱚᱠᱛᱚ, ᱦᱚᱱᱚᱛ ᱨᱮ ᱓᱕.᱙᱖% ᱦᱚᱲ ᱮᱞ ᱫᱚ ᱢᱟᱨᱟᱴᱷᱤ, ᱒᱖.᱙᱕% ᱦᱤᱱᱫᱤ, ᱑᱓.᱕᱓% ᱩᱨᱫᱩ, ᱒.᱓᱗% ᱛᱮᱞᱜᱩ,᱑.᱔᱕% ᱥᱤᱱᱫᱷᱤ, ᱑.᱓᱘& ᱠᱚᱸᱠᱬᱤ, ᱑.᱓᱑% ᱵᱟᱸᱜᱟᱞᱤ, ᱐.᱗᱘% ᱯᱚᱧᱡᱟᱵᱤ,᱐.᱔᱕% ᱤᱝᱜᱽᱞᱤᱥ ᱟᱨ ᱐.᱔᱓% ᱢᱟᱞᱟᱭᱟᱞᱚᱢ ᱱᱚᱣᱟ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱢᱮᱱᱟᱜᱼᱟ ᱾
ᱢᱟᱨᱟᱴᱷᱤ ᱦᱚᱱᱚᱛ ᱨᱮᱱᱟᱜ ᱟᱹᱢᱟᱹᱞᱮᱛ ᱟᱨ ᱟᱹᱰᱤ ᱛᱮᱫ ᱨᱚᱨᱚᱲ ᱞᱟᱹᱜᱤᱫ ᱯᱟᱹᱨᱥᱤ ᱠᱟᱱᱟ ᱾ ᱦᱚᱱᱚᱛ ᱨᱮ ᱨᱚᱨᱚᱲ ᱞᱟᱹᱜᱤᱫ ᱮᱴᱟᱜ ᱯᱟᱹᱨᱥᱤ ᱫᱚ ᱦᱤᱱᱫᱤ, ᱩᱨᱫᱩ, ᱜᱩᱡᱟᱨᱟᱛᱤ, ᱠᱚᱸᱠᱬᱤ  ᱮᱢᱟᱱ ᱥᱮᱞᱮᱫ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
Bombay
ᱯᱩᱨᱵᱚᱥᱛᱷᱚᱞᱤ ᱒ ᱵᱚᱱᱚᱛ
ᱯᱩᱨᱵᱚᱥᱛᱷᱚᱞᱤ ᱒ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱠᱟᱞᱱᱟ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱯᱩᱨᱵᱚᱥᱛᱷᱚᱞᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱵᱟᱪᱷᱱᱟᱣ ᱜᱨᱟᱢ ᱯᱟᱸᱪᱟᱭᱟᱛ ᱯᱟᱴᱩᱞᱤ 23.55°N, 88.25°W ᱨᱮ ᱢᱮᱱᱟᱜᱼᱟ ᱾
ᱯᱩᱨᱵᱚᱥᱛᱷᱚᱞᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱵᱷᱟᱜᱤᱨᱛᱷᱤ ᱯᱟᱨᱚᱢ ᱱᱟᱫᱤᱭᱟ ᱦᱚᱱᱚᱛ ᱨᱮ ᱱᱟᱠᱟᱥᱤᱯᱟᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱵᱷᱟᱜᱤᱨᱛᱷᱤ ᱯᱟᱨᱚᱢ ᱱᱟᱫᱤᱭᱟ ᱦᱚᱱᱚᱛ ᱨᱮ ᱠᱨᱤᱥᱱᱟᱱᱚᱜᱚᱨ ᱒ ᱟᱨ ᱱᱚᱵᱽᱫᱤᱯ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱯᱩᱨᱵᱚᱥᱛᱷᱚᱞᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱠᱟᱴᱣᱟ ᱒ ᱟᱨ ᱢᱚᱱᱛᱮᱥᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱯᱩᱨᱵᱚᱥᱛᱷᱚᱞᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱙᱒.᱔᱗ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱑᱐ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱕᱖ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱘᱙ ᱜᱚᱴᱟᱝ ᱢᱚᱣᱡᱟ ᱟᱨ ᱘᱘ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱱᱟᱫᱟᱱᱜᱷᱟᱴ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱮᱟᱴᱩᱞᱤ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱩᱨᱵᱚᱥᱛᱷᱚᱞᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱒᱑᱒,᱓᱕᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱐᱙,᱔᱔᱒ (᱕᱒%) ᱠᱚᱲᱟ ᱟᱨ ᱑᱐᱒,᱙᱑᱓ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱒᱓,᱐᱙᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱕᱕,᱔᱕᱖ (᱒᱖.᱑᱑%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱗,᱙᱒᱐ (᱓.᱗᱓%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱯᱩᱨᱵᱚᱥᱛᱷᱚᱞᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱢᱩᱠᱥᱤᱢᱯᱟᱲᱟ (᱘᱒᱓), ᱢᱮᱨᱴᱟᱞᱟ (᱓,᱐᱔᱖) ᱟᱨ ᱡᱷᱚᱣᱟᱰᱟᱸᱜᱟ (᱒,᱘᱔᱒) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱩᱨᱵᱚᱥᱛᱷᱚᱞᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱓᱓,᱑᱓᱘ ᱜᱚᱴᱟᱝ (᱗᱐.᱓᱕%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱗᱓,᱙᱒᱓ (᱗᱕.᱖᱔%) ᱠᱚᱲᱟ ᱟᱨ ᱕᱙,᱒᱒᱕ (᱖᱔.᱗᱐%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱐.᱙᱔% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱑᱔᱕,᱕᱓᱑ ᱜᱚᱴᱟᱝ ᱦᱤᱱᱫᱩ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱯᱩᱨᱵᱚᱥᱛᱷᱚᱞᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱩᱱᱠᱩᱣᱟᱜ ᱦᱚᱲ ᱮᱞ ᱫᱚ ᱖᱘.᱐᱖% ᱛᱟᱦᱮᱸ ᱠᱟᱱᱟ ᱾ ᱢᱩᱥᱞᱤᱢ ᱫᱚ ᱖᱗,᱑᱑᱐ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱓᱑.᱖᱐% ᱛᱟᱦᱮᱸ ᱠᱟᱱᱟ ᱾ ᱤᱥᱟᱹᱭ ᱫᱚ ᱒᱗᱕ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱐.᱑᱓% ᱛᱟᱦᱮᱸ ᱠᱟᱱᱟ ᱾ ᱮᱴᱟᱜ ᱠᱚᱫᱚ ᱔᱓᱙ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱫᱚ ᱐.᱒᱑% ᱛᱟᱦᱮᱸ ᱠᱟᱱᱟ ᱾
ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ ᱦᱤᱱᱫᱩ ᱦᱚᱲ ᱮᱞ ᱟᱜ ᱥᱟᱭᱠᱚᱲᱟ ᱫᱚ ᱑᱙᱖᱑ ᱥᱟᱞ ᱨᱮ ᱘᱔.᱓% ᱠᱷᱚᱱ ᱜᱷᱟᱴᱟᱣ ᱠᱟᱛᱮ ᱒᱐᱑᱑ ᱥᱟᱞ ᱨᱮ ᱗᱗.᱙% ᱦᱩᱭ ᱮᱱᱟ ᱟᱨ ᱢᱩᱥᱞᱤᱢ ᱦᱚᱲ ᱮᱞ ᱟᱜ ᱥᱟᱭᱠᱚᱲᱟ ᱫᱚ ᱑᱙᱖᱑ ᱥᱟᱞ ᱨᱮ ᱑᱕.᱒% ᱠᱷᱚᱱ ᱵᱟᱲᱦᱟᱣ ᱠᱟᱛᱮ ᱒᱐᱑᱑ ᱥᱟᱞ ᱨᱮ ᱒᱐.᱗% ᱦᱩᱭ ᱮᱱᱟ ᱾
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱙᱘.᱕᱓% ᱫᱚ ᱵᱟᱝᱞᱟ ᱟᱨ ᱐.᱙᱐% ᱫᱚ ᱥᱟᱱᱛᱟᱲᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱵᱮᱸᱠᱤᱝ
᱒᱐᱑᱓-᱑᱔ ᱥᱟᱞ ᱨᱮ, ᱯᱩᱨᱵᱚᱥᱛᱷᱚᱞᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱖ ᱜᱚᱴᱟᱝ ᱵᱮᱯᱟᱨ ᱵᱮᱸᱠ ᱟᱨ ᱵᱟᱨᱭᱟ ᱜᱨᱟᱢᱤᱬ ᱵᱮᱸᱠ ᱨᱮᱱᱟᱜ ᱚᱯᱷᱤᱥ ᱛᱟᱦᱮᱸ ᱠᱟᱱᱟ ᱾
ᱦᱮᱡ ᱥᱮᱱ
ᱵᱚᱸᱫᱮᱞ-ᱠᱟᱴᱣᱟ ᱪᱟᱸᱜᱟ ᱞᱟᱭᱤᱱ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱟᱨ ᱯᱩᱨᱵᱚᱥᱛᱷᱚᱞᱤ ᱨᱮ ᱯᱩᱨᱵᱚᱥᱛᱷᱚᱞᱤ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱨᱟᱡᱽᱱᱚᱜᱚᱨ (ᱵᱤᱨᱵᱷᱩᱢ ᱦᱚᱱᱚᱛ ᱨᱮ) ᱠᱷᱚᱱ ᱟᱞᱚᱢᱯᱩᱨ (ᱦᱟᱵᱽᱲᱟ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱖ (ᱯᱚᱪᱷᱤᱢ ᱵᱟᱝᱞᱟ) ᱫᱚ ᱱᱚᱣᱟ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱩᱨᱵᱚᱥᱛᱷᱚᱞᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱘᱘ ᱜᱚᱴᱟᱝ ᱟᱹᱛᱩ ᱠᱷᱚᱱ ᱡᱚᱛᱚ ᱟᱹᱛᱩ ᱨᱮ ᱟᱥᱲᱟ ᱛᱟᱦᱮᱸ ᱠᱟᱱᱟ, ᱒᱕ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱒᱑ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱑᱕ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱯᱩᱨᱵᱚᱥᱛᱷᱚᱞᱤ ᱠᱚᱞᱮᱡᱽ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒᱐᱐᱙ ᱥᱟᱞ ᱨᱮ ᱯᱟᱨᱩᱞᱤᱭᱟᱹ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱯᱩᱨᱵᱚᱥᱛᱷᱚᱞᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱵᱚᱱᱚᱛ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱟᱨ ᱯᱩᱱᱭᱟᱹ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱜᱩᱴ ᱓᱗ ᱵᱮᱰ ᱟᱨ ᱕ ᱜᱚᱴᱟᱝ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱖ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱯᱩᱨᱵᱚᱥᱛᱷᱚᱞᱤ ᱨᱮ ᱯᱩᱨᱵᱚᱥᱛᱷᱚᱞᱤ ᱜᱨᱟᱢᱤᱬ ᱟᱥᱯᱟᱛᱟᱞ (᱓᱐ ᱵᱮᱰ ᱟᱜ) ᱫᱚ ᱯᱩᱨᱵᱚᱥᱛᱷᱚᱞᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱠᱩᱵᱟᱡᱽᱯᱩᱨ, ᱯᱤ ᱳ ᱨᱟᱭ ᱫᱳᱜᱚᱪᱷᱤᱭᱟᱹ (᱔ ᱵᱮᱰ ᱟᱜ), ᱱᱤᱢᱫᱟᱜ, ᱯᱤ ᱳ ᱵᱮᱞᱮᱨᱦᱟᱴ (᱑᱐ ᱵᱮᱰ ᱟᱜ) ᱟᱨ ᱥᱤᱸᱜᱟᱨᱤ, ᱯᱤ ᱳ ᱞᱚᱠᱷᱢᱤᱯᱩᱨ (᱑᱐ ᱵᱮᱰ ᱟᱜ) ᱨᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱫᱷᱩᱞᱮ ᱦᱚᱱᱚᱛ
ᱫᱷᱩᱞᱮ ᱦᱚᱱᱚᱛ ᱫᱚ ᱯᱟᱪᱮ ᱥᱤᱧᱚᱛ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱭᱟᱜ ᱯᱮ ᱜᱮ ᱛᱩᱨᱩᱭ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ । ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱫᱚ ᱫᱷᱩᱞᱮ ᱠᱟᱱ ᱜᱮᱭᱟ । ᱱᱤᱭᱟᱹ ᱦᱚᱱᱚᱛ ᱫᱚ ᱱᱟᱥᱤᱠ ᱨᱮᱭᱟᱜ ᱢᱤᱫ ᱦᱤᱸᱥ ᱠᱟᱱᱟ ᱜᱮᱭᱟ । ᱱᱚᱣᱟ ᱦᱚᱱᱚᱛ ᱫᱚ ᱚᱛ ᱦᱟᱥᱟ ᱨᱮᱭᱟᱜ ᱞᱮᱠᱦᱟ ᱡᱚᱠᱷᱟ ᱞᱮᱠᱟ ᱛᱮ ᱘᱐.᱖᱓ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ । ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱒᱐,᱕᱐,᱘᱖᱒ ᱡᱚᱱᱟ ᱛᱟᱦᱮᱸ ᱠᱟᱱᱟ ।
ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱥᱮᱨᱢᱟ ᱨᱮ ᱥᱤᱧᱚᱛ ᱥᱚᱨᱠᱟᱨ ᱟᱜ ᱯᱚᱧᱪᱟᱪᱚᱛ ᱢᱚᱱᱛᱨᱟᱱᱟᱞᱚᱭ ᱫᱚ ᱒᱕0 ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱜᱚᱰᱪᱤᱨᱚᱞᱤ ᱦᱚᱱᱚᱛ ᱦᱚᱸ ᱛᱟᱭᱚᱱ ᱦᱚᱱᱚᱛ ᱢᱮᱱ ᱛᱮ ᱠᱚ ᱞᱮᱠᱷᱟ ᱢᱤᱞᱟᱹᱣ ᱥᱮᱞᱮᱫ ᱞᱮᱫᱟ, ᱢᱩᱴ ᱖᱔᱐ ᱦᱚᱱᱚᱛ ᱢᱩᱫᱽ ᱨᱮ । ᱱᱚᱣᱟ ᱫᱷᱩᱞᱮ ᱦᱚᱱᱚᱛ ᱫᱚ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱭᱟᱜ ᱜᱮᱞ ᱵᱟᱨ ᱜᱚᱴᱟᱝ ᱦᱚᱱᱚᱛ ᱠᱚ ᱨᱮ ᱱᱟᱦᱟᱜ Backward Region Grant Fund Programme (BRGF) ᱠᱷᱚᱱ ᱠᱟᱹᱣᱰᱤ ᱜᱚᱲᱚᱭ ᱦᱟᱛᱟᱣ ᱮᱫᱟ ।
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱫᱷᱩᱞᱮ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱒,᱐᱕᱐,᱘᱖᱒ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟᱹᱵᱽ ᱛᱮ ᱱᱚᱣᱟ ᱦᱚᱱᱚᱛ ᱫᱚ ᱟᱢᱫᱟᱡᱽ ᱵᱚᱴᱥᱣᱟᱱᱟ ᱫᱤᱥᱚᱢ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜᱼᱟ ᱟᱨ ᱵᱟᱝ ᱱᱤᱣ ᱢᱮᱠᱥᱤᱠᱚ ᱯᱚᱱᱚᱛ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜᱼᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱒᱒᱓ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱒᱘᱕ ᱡᱚᱱᱟ ᱦᱚᱲ ᱠᱚ ᱜᱤᱨᱟᱹᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ ᱾ ᱯᱟᱨᱚᱢᱮᱱ ᱜᱮᱼᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟᱹᱵᱤᱡ ᱫᱷᱩᱞᱮ ᱦᱚᱱᱚᱛ ᱨᱮᱭᱟᱜ ᱵᱟᱹᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱑᱙ᱹ᱙᱖% ᱾ ᱫᱷᱩᱞᱮ ᱦᱚᱱᱚᱛ ᱨᱮ ᱢᱤᱫ ᱜᱮᱼ ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱔᱑ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱ ᱗᱔ᱹ᱖᱑% ᱾
ᱯᱟᱹᱨᱥᱤ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱫᱷᱚᱞᱮ ᱦᱚᱱᱚᱛ ᱨᱮ ᱓᱓ᱹ᱗᱘% ᱦᱤᱸᱥ ᱦᱚᱲ ᱜᱮ ᱢᱟᱨᱟᱴᱷᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲᱼᱮᱫᱟ, ᱥᱟᱭ ᱠᱟᱲᱟ ᱒᱘ᱹ᱗᱐% ᱦᱤᱸᱥ ᱦᱚᱲ ᱫᱚ ᱠᱷᱟᱱᱫᱮᱥᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲᱼᱮᱫᱟ, ᱥᱟᱭ ᱠᱟᱲᱟ ᱒᱐ᱹ᱘᱑% ᱦᱤᱸᱥ ᱦᱚᱲ ᱫᱚ ᱵᱷᱤᱞᱤ ᱯᱟᱹᱨᱥᱤ ᱠᱚ ᱠᱟᱲᱪᱟᱲᱼᱮᱫᱟ, ᱥᱟᱭ ᱠᱟᱲᱟ ᱖ᱹ᱗᱔% ᱦᱤᱸᱥ ᱦᱚᱲ ᱫᱚ ᱩᱲᱫᱩ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ, ᱥᱟᱭ ᱠᱟᱲᱟ ᱖ᱹ᱐᱘% ᱦᱤᱸᱥ ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ, ᱥᱟᱭ ᱠᱟᱲᱟ ᱑ᱹ᱖᱙% ᱦᱤᱸᱥ ᱦᱚᱲ ᱫᱚ ᱠᱚᱱᱠᱟᱱᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ,ᱥᱟᱭ ᱠᱟᱲᱟ ᱐ᱹ᱗᱓% ᱦᱤᱸᱥ ᱦᱚᱲ ᱫᱚ ᱜᱩᱡᱨᱟᱛᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ ᱟᱨ ᱥᱟᱨᱮᱡ ᱥᱟᱭ ᱠᱟᱲᱟ ᱐ᱹ᱔᱑% ᱦᱤᱸᱥ ᱦᱚᱲ ᱫᱚ ᱥᱤᱱᱫᱷᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲᱼᱮᱫ ᱠᱟᱱᱟ, ᱟᱠᱚᱣᱟᱜ ᱯᱟᱹᱦᱤᱞ ᱜᱚᱜᱚ ᱯᱟᱹᱨᱥᱤ ᱢᱮᱱᱛᱮ ᱾
ᱯᱨᱟᱬᱚ ᱠᱨᱩᱥᱱᱚ ᱯᱚᱨᱤᱡᱟ
ᱯᱨᱟᱬᱚ ᱠᱨᱩᱥᱱᱚ ᱯᱚᱨᱤᱡᱟ ᱫᱚ (᱑ ᱮᱯᱨᱤᱞ ᱑᱘᱙᱑ ᱼ ᱒ ᱡᱩᱱ ᱑᱙᱗᱘) ᱵᱚᱱᱚᱥᱯᱚᱛᱤ ᱣᱤᱜᱭᱟᱱ ᱨᱤᱱᱤᱡ ᱡᱚᱱᱚᱠ ᱮ ᱛᱟᱦᱮᱸᱟᱭ ᱾ ᱩᱱᱤᱭᱟᱜ ᱡᱟᱱᱟᱢ ᱫᱚ ᱵᱟᱞᱤᱠᱩᱰᱟ, ᱡᱚᱜᱚᱛᱥᱤᱝᱯᱩᱨ (ᱥᱤᱧᱚᱛ) ᱨᱮ ᱦᱩᱭ ᱞᱮᱱᱟᱭ ᱾ ᱩᱱᱤ ᱫᱚ ᱵᱚᱱᱟᱥᱯᱚᱛᱤ ᱣᱤᱜᱭᱟᱱ ᱨᱤᱱᱤᱡ ᱯᱨᱚᱯᱷᱮᱥᱚᱨ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱩᱛᱠᱟᱹᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱤᱱᱤᱡ ᱵᱷᱟᱭᱤᱥ ᱪᱟᱱᱥᱮᱞᱚᱨ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱨᱮᱵᱷᱮᱱᱥᱟ ᱵᱤᱨᱫᱟᱹᱜᱟᱲ ᱨᱤᱱᱤᱡ ᱦᱮᱰᱢᱟᱥᱴᱚᱨ ᱦᱚᱸᱭ ᱛᱟᱦᱮᱸ ᱦᱩᱭ ᱞᱮᱱᱟᱭ ᱾ ᱚᱱᱠᱟ ᱜᱮ ᱟᱨᱦᱚᱸ ᱩᱱᱤ ᱫᱚ ᱟᱨᱠᱚ ᱵᱤᱨᱫᱟᱹᱜᱟᱲ ᱠᱚᱨᱮ ᱵᱷᱟᱭᱤᱥ ᱪᱟᱱᱥᱮᱞᱚᱨ ᱨᱮᱭᱟᱜ ᱯᱚᱫᱽ ᱨᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱑᱙᱖᱐ ᱥᱮᱨᱢᱟ ᱡᱷᱚᱜ ᱥᱤᱧᱚᱛ ᱥᱟᱬᱮᱥ ᱠᱚᱝᱜᱨᱮᱥ ᱨᱤᱱᱤᱡ ᱯᱨᱮᱥᱤᱰᱮᱸᱴ ᱮ ᱛᱟᱦᱮᱸ ᱞᱮᱱᱟᱭ ᱾
ᱡᱤᱣᱚᱱ
ᱯᱨᱟᱬᱚ ᱠᱨᱩᱥᱱᱚ ᱯᱚᱨᱤᱡᱟ ᱨᱮᱭᱟᱜ ᱡᱤᱣᱚᱱ ᱫᱚ ᱟᱹᱰᱤ ᱟᱣᱠᱟᱹᱩ ᱛᱮ ᱪᱟᱞᱟᱣ ᱞᱮᱱᱟ ᱾ ᱩᱱᱤ ᱫᱚ ᱥᱟᱬᱮᱥ ᱨᱮᱭᱟᱜ ᱱᱚᱝᱠᱟᱱ ᱥᱟᱠᱷᱟ ᱨᱮ ᱠᱚᱨᱤᱭᱚᱨ ᱮ ᱛᱮᱭᱟᱨ ᱞᱮᱫᱟᱭ ᱡᱟᱦᱟᱸ ᱨᱮ ᱯᱷᱤᱡᱤᱠᱥ, ᱠᱮᱢᱤᱥᱴᱨᱭ ᱠᱚᱨᱮ ᱟᱹᱰᱤ ᱡᱩᱨ ᱦᱮᱯᱨᱟᱣ ᱪᱟᱞᱩᱞᱟᱱᱟ, ᱚᱱᱟ ᱚᱠᱛᱚ ᱨᱮ ᱵᱚᱱᱚᱥᱯᱚᱛᱤ ᱭᱤᱜᱭᱟᱱ ᱠᱚᱨᱮ ᱦᱟᱲ ᱠᱚᱣᱟᱜ ᱯᱨᱩᱛᱷᱩᱢ ᱯᱚᱥᱚᱸᱫ ᱵᱟᱝ ᱛᱟᱦᱮᱱ ᱠᱟᱱ ᱛᱟᱦᱮᱸᱡ ᱾ ᱩᱱ ᱡᱚᱠᱷᱟᱜ ᱵᱚᱱᱚᱥᱯᱚᱛᱤ ᱣᱤᱜᱭᱟᱱ ᱨᱮ ᱦᱚᱲ ᱠᱚᱣᱟᱜ ᱡᱟᱹᱥᱛᱤ ᱜᱚᱨᱚᱡᱽ ᱵᱟᱭ ᱛᱟᱦᱮᱸᱭᱟ ᱾ ᱚᱱᱟ ᱠᱚ ᱵᱟᱭ ᱠᱦᱟᱹᱛᱤᱨ ᱠᱟᱛᱮ, ᱯᱨᱟᱬᱚ ᱠᱨᱩᱥᱱᱚ ᱯᱚᱨᱤᱡᱟ ᱩᱫᱣᱤᱫ ᱣᱤᱜᱭᱟᱱ ᱨᱮ ᱡᱤᱣᱚᱱ ᱥᱚᱢᱚᱨᱯᱤᱛ ᱠᱮᱜᱼᱟᱭ ᱾ ᱩᱱᱤᱭᱟᱜ ᱜᱚᱵᱮᱥᱚᱬᱟ ᱢᱟᱨᱟᱝᱼᱢᱟᱨᱟᱝ ᱵᱩᱫᱷᱤᱡᱤᱣᱤ ᱠᱚ ᱟᱥᱪᱚᱨᱭᱚ ᱠᱮᱫ ᱠᱚᱣᱟᱭ ᱾ ᱩᱱᱤᱭᱟᱜ ᱭᱩᱜᱫᱟᱱ ᱠᱷᱟᱹᱛᱤᱨ ᱛᱮ ᱱᱮᱛᱟᱨ ᱠᱚ ᱵᱚᱱᱟᱥᱯᱚᱛᱤᱭᱚ ᱜᱭᱟᱱ ᱢᱟᱬᱟᱝ ᱥᱮᱱ ᱞᱟᱦᱟᱜ ᱠᱟᱱᱟ, ᱩᱱᱤ ᱠᱷᱟᱛᱤᱨ ᱛᱮ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱵᱚᱱᱟᱥᱯᱚᱛᱤ ᱣᱤᱜᱭᱟᱱ ᱥᱟᱠᱷᱟ ᱨᱮᱭᱟᱜ ᱭᱩᱜᱫᱟᱱ ᱡᱟᱜᱟᱛ ᱥᱟᱨᱟ ᱨᱮ ᱪᱚᱨᱪᱟ ᱢᱮᱱᱟᱼᱜᱟ ᱾ ᱥᱤᱧᱚᱛ ᱫᱤᱥᱚᱢ ᱨᱮ ᱛᱟᱦᱸᱮᱱ ᱠᱟᱱ ᱩᱱ ᱡᱷᱚᱜ ᱨᱤᱱ ᱦᱚᱲ ᱠᱚ ᱡᱟᱹᱥᱛᱤ ᱵᱤᱫᱮᱥ ᱠᱚᱨᱮ ᱵᱟᱠᱚ ᱵᱟᱰᱟᱭ ᱠᱚ ᱠᱟᱱ ᱛᱟᱦᱮᱸᱡ ᱠᱚ, ᱟᱡᱟᱜ ᱠᱟᱹᱢᱤ ᱟᱨ ᱠᱮᱴᱮᱡ ᱢᱚᱱᱮ ᱛᱮ ᱟᱡ ᱱᱚᱝᱠᱟᱱ ᱡᱟᱹᱥᱛᱤ ᱵᱟᱭ ᱵᱟᱰᱟᱭᱟᱠᱟᱱ ᱵᱚᱱᱚᱥᱯᱚᱛᱤ ᱥᱟᱠᱷᱟ ᱨᱮ ᱟᱡᱟᱜ ᱡᱤᱣᱤ ᱯᱷᱮᱫᱟ ᱠᱮᱜᱼᱟᱭ ᱾ ᱩᱛᱠᱟᱹᱞ ᱡᱮᱜᱮᱛ ᱵᱨᱫᱟᱜᱟᱲ ᱛᱮ ᱢᱮᱱᱟᱜᱼᱟᱠᱟᱱ ᱯᱟᱲᱦᱟᱣ ᱚᱲᱟᱜ ᱨᱮᱭᱟᱜ ᱧᱩᱛᱩᱢ ᱫᱚ ᱟᱡᱟᱜ ᱧᱩᱛᱩᱢ ᱪᱚᱴ ᱨᱮ ᱠᱚ ᱫᱚᱦᱚ ᱠᱟᱜᱼᱟ ᱾ ᱚᱱᱟ ᱯᱟᱲᱦᱟᱣ ᱚᱲᱟᱜ ᱫᱚ "ᱯᱚᱨᱤᱡᱟ ᱞᱟᱭᱵᱨᱮᱨᱤ" ᱢᱮᱱᱛᱮ ᱠᱚ ᱢᱮᱛᱟᱜᱼᱟ ᱾ ᱯᱚᱨᱤᱡᱟ ᱫᱚ ᱟᱹᱰᱤ ᱵᱮᱥ ᱣᱚᱭᱜᱭᱟᱱᱤᱠ ᱮ ᱛᱟᱦᱮᱸ ᱠᱟᱱᱟᱭ ᱾ ᱚᱡᱟᱜ ᱵᱮᱵᱦᱟᱨ ᱫᱚ ᱡᱷᱚᱛᱚ ᱦᱚᱲ ᱠᱚ ᱥᱟᱞᱟᱜ ᱟᱹᱰᱤ ᱵᱮᱥ ᱛᱟᱦᱮᱸ ᱠᱟᱱ ᱛᱟᱭᱟ, ᱩᱱᱤ ᱦᱚᱲ ᱠᱚ ᱥᱟᱞᱟᱜ ᱟᱹᱰᱤᱜᱚᱱ ᱢᱮᱥᱟᱜᱼᱟᱭ ᱾ ᱩᱱᱤ ᱳᱰᱤᱥᱟ ᱵᱤᱫᱷᱟᱱ ᱥᱚᱵᱷᱟ ᱠᱷᱚᱱ ᱯᱨᱩᱛᱷᱩᱢ ᱱᱤᱨᱣᱟᱪᱤᱛ ᱦᱚᱲ ᱮ ᱛᱟᱦᱮᱸᱼᱟᱭ ᱾
ᱵᱟᱦᱨᱮ ᱡᱟᱱᱟᱰ
ᱛᱷᱚᱠ:ᱫᱟᱨᱮ ᱡᱟᱱ ᱛᱷᱚᱠ:ᱥᱤᱧᱚᱛ ᱨᱮᱱ ᱦᱚᱲ
ᱢᱟᱶᱴ ᱠᱚᱨᱵᱩ
ᱢᱟᱶᱴ ᱠᱚᱨᱵᱩ ᱵᱟᱝᱢᱟ ᱠᱚᱨᱵᱩ ᱵᱩᱨᱩ (ᱢᱟᱞᱚᱭ: Gunung Korbu) ᱫᱚ ᱦᱩᱞᱩ ᱠᱤᱱᱴᱟ ᱨᱮᱱᱟᱜ ᱢᱤᱫ ᱵᱩᱨᱩ ᱠᱟᱱᱟ ᱾ ᱡᱟᱦᱟᱸ ᱫᱚ ᱢᱟᱞᱮᱥᱤᱭᱟ ᱨᱮᱱᱟᱜ ᱯᱮᱨᱟᱠ ᱯᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱤᱯᱚᱦ ᱠᱷᱚᱱᱟᱜ ᱒᱕ ᱠᱤᱞᱚᱢᱤᱴᱚᱨ ᱜᱟᱱ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱛᱤᱛᱤᱝᱣᱟᱥ ᱵᱩᱨᱩ ᱨᱮᱱᱟᱜ ᱡᱚᱛᱚ ᱠᱷᱚᱱ ᱩᱥᱩᱞ ᱴᱩᱭ ᱠᱟᱱᱟ, ᱡᱟᱦᱟᱸ ᱫᱚ ᱛᱮᱥᱟᱨᱤᱱ ᱵᱩᱨᱩ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾
ᱢᱟᱶᱴ ᱠᱚᱨᱵᱩ ᱫᱚ ᱯᱮᱱᱤᱥᱩᱞᱟᱨ ᱢᱟᱞᱮᱥᱤᱭᱟ ᱨᱮᱱᱟᱜ ᱫᱚᱥᱟᱨ ᱩᱥᱩᱞ ᱵᱩᱨᱩ ᱦᱚᱸ ᱠᱟᱱᱟ, ᱡᱟᱦᱟᱸ ᱫᱚ ᱒,᱑᱘᱓ ᱢᱤᱴᱚᱨ ᱩᱥᱩᱞ ᱟᱱᱟ (ᱱᱚᱶᱟ ᱠᱷᱚᱱ ᱱᱟᱥᱮ ᱩᱥᱩᱞᱟ ᱯᱚᱦᱟᱝ ᱒,᱑᱘᱗ ᱢᱤᱴᱚᱨ ) ᱾ ᱱᱚᱶᱟ ᱵᱩᱨᱩ ᱫᱮᱡᱚᱜ ᱞᱟᱹᱜᱤᱫ ᱠᱮᱴᱮᱡ ᱟᱨ ᱰᱟᱸᱴᱢᱚᱬ ᱦᱚᱲᱢᱚ ᱞᱟᱹᱠᱛᱤ ᱾ ᱪᱮᱛᱟᱱ ᱫᱮᱡᱚᱜ ᱟᱨ ᱟᱬᱜᱚᱱ ᱞᱟᱹᱜᱤᱫ ᱯᱩᱱ ᱥᱤᱧ ᱟᱨ ᱯᱮ ᱧᱤᱫᱟᱹ ᱞᱟᱜᱟᱣᱜᱼᱟ ᱾ ᱢᱮᱱᱠᱷᱱ ᱱᱮᱛᱟᱨ ᱫᱚ ᱠᱚᱢ ᱚᱠᱛᱚ ᱛᱮᱦᱚᱸ ᱠᱚ ᱫᱮᱡ ᱫᱟᱲᱮᱭᱟᱜ ᱠᱟᱱ ᱜᱮᱭᱟ ᱾ ᱱᱮᱛᱟᱨ ᱛᱤᱢᱤᱱ ᱜᱟᱱ ᱵᱤᱱᱟᱹ ᱥᱮᱪᱮᱫ ᱛᱮ ᱫᱮᱡ ᱵᱤᱰᱟᱹᱣ ᱠᱚ ᱨᱤᱠᱟᱹᱭᱮᱫ ᱜᱮᱭᱟ, ᱡᱟᱦᱸ ᱫᱚ ᱟᱹᱰᱤ ᱵᱤᱯᱚᱫᱽ ᱟᱱᱟᱜ ᱠᱟᱱᱟ ᱾ ᱱᱚᱶᱟ ᱥᱩᱯᱩᱨ ᱨᱤᱱ ᱢᱟᱶᱴᱮᱱᱟᱨ ᱠᱚᱣᱟᱜ ᱞᱟᱹᱭ ᱞᱮᱠᱟᱛᱮ ᱟᱭᱢᱟ ᱦᱚᱲ ᱠᱚ ᱜᱩᱡᱩᱜ ᱠᱟᱱᱟ ᱵᱟᱝ ᱫᱮᱡ ᱥᱮᱴᱮᱨ ᱫᱟᱲᱮ ᱛᱮ ᱾ ᱢᱟᱶᱴ ᱜᱟᱭᱚᱝ (᱒,᱑᱗᱓) ᱫᱚ ᱢᱟᱞᱮᱥᱤᱭᱟ ᱯᱮᱱᱤᱥᱩᱞᱟ ᱨᱮᱱᱟᱜ ᱯᱩᱱ ᱟᱱᱟᱜ ᱩᱥᱩᱞ ᱵᱩᱨᱩ ᱠᱟᱱᱟ ᱡᱟᱦᱟᱸ ᱢᱟᱶᱴ ᱵᱩᱨᱩ ᱠᱷᱚᱱ ᱙᱐ ᱢᱤᱱᱤᱴ ᱞᱟᱦᱟ ᱨᱮ ᱴᱩᱭ ᱥᱮᱴᱮᱨ ᱜᱟᱱᱚᱜᱼᱟ ᱾
ᱫᱟᱣ
ᱱᱚᱶᱟ ᱵᱩᱨᱩ ᱫᱮᱡᱚᱜ ᱨᱮᱱᱟᱜ ᱫᱟᱣ ᱧᱟᱢ ᱞᱟᱹᱜᱤᱫ ᱠᱷᱟᱱ ᱯᱩᱭᱞᱩ ᱟᱹᱨᱡᱤ ᱥᱟᱠᱟᱢ ᱮᱢ ᱦᱩᱭᱩᱜᱼᱟ ᱱᱚᱶᱟ ᱦᱚᱨᱟ ᱛᱮ ᱺ-
ᱫᱟᱣ ᱧᱟᱢ ᱞᱟᱹᱜᱤᱫ ᱟᱹᱨᱡᱤ ᱮᱢ ᱱᱟᱥᱮ ᱡᱷᱮᱸᱜᱟ ᱜᱮ ᱨᱮᱦᱚᱸ, ᱫᱮᱡᱚᱜ ᱠᱚ ᱞᱟᱹᱜᱤᱫ ᱟᱱᱟᱴ ᱮᱴᱠᱮᱴᱚᱬᱮ ᱱᱚᱶᱟ ᱛᱮ ᱥᱟᱦᱟ ᱦᱩᱭ ᱫᱟᱲᱮᱭᱟᱜᱼᱟ ᱾
ᱚᱠᱟᱞᱮᱠᱟᱢ ᱫᱮᱡᱚᱜᱼᱟ
ᱯᱩᱞᱩ ᱤᱯᱚᱦ ᱠᱷᱚᱱ ᱛᱟᱱᱡᱩᱝ ᱨᱟᱢᱵᱩᱴᱟᱱ ᱥᱮᱱᱚᱜ ᱦᱩᱭᱩᱜᱼᱟ ᱾ ᱚᱸᱰᱮ ᱥᱮᱢᱤᱴᱤᱥ ᱟᱹᱛᱩ ᱢᱮᱱᱟᱜᱼᱟ, ᱚᱸᱰᱮ ᱠᱷᱚᱱ ᱠᱤᱱᱴᱟ ᱜᱟᱰᱟ ᱥᱮᱫ ᱛᱮ ᱨᱟᱠᱟᱵ ᱦᱩᱭᱩᱜᱼᱟ ᱾ ᱛᱟᱱᱡᱩᱝ ᱨᱟᱢᱵᱩᱱᱴ ᱠᱷᱚᱱ ᱠᱚᱨᱵᱩ ᱵᱩᱨᱩ ᱫᱚ ᱑᱖ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱵᱮᱜᱷᱚᱴᱚᱱ
᱑᱙᱙᱙ ᱥᱟᱞᱮ ᱨᱮ ᱑᱔ ᱜᱚᱴᱟᱝ ᱜᱤᱫᱽᱨᱟᱹ ᱵᱟᱨᱭᱟ ᱛᱤᱨᱞᱟᱹ ᱫᱮᱡᱚᱜᱠᱤᱱ ᱥᱟᱶ ᱠᱚ ᱫᱮᱡᱚᱜ ᱠᱟᱱ ᱛᱟᱦᱮᱸᱫ ᱾ ᱩᱱᱠᱩ ᱫᱚ ᱠᱚ ᱦᱩᱭᱩᱜ ᱠᱟᱱᱟ ᱥᱟᱣᱟ, ᱟᱫᱟᱱ, ᱞᱟᱱ, ᱢᱚᱱᱚ, ᱣᱟᱠ, ᱡᱟᱵᱤᱨ, ᱥᱟᱨᱠ, ᱯᱚᱱ, ᱢᱟᱭ, ᱥᱮᱭᱞᱟ, ᱡᱟᱭᱱᱟᱞ, ᱥᱮᱯᱚᱭ (ᱜᱩᱨ ᱮᱱᱟᱭ ) ᱟᱨ ᱨᱚᱦᱟᱱ (ᱜᱩᱨ ᱮᱱᱟᱭ)  ᱫᱚᱥᱟᱨ ᱦᱤᱞᱚᱜ ᱥᱮᱛᱟᱜ ᱦᱟᱨᱩᱱ ᱟᱨ ᱨᱚᱦᱟ ᱟᱜ ᱡᱤᱣᱤ ᱵᱟᱹᱛᱤ ᱤᱬᱤᱡ ᱞᱮᱱ ᱛᱟᱦᱮᱸᱫ, ᱵᱩᱨᱩ ᱪᱮᱛᱟᱱ ᱨᱮ ᱠᱚ ᱵᱟᱥᱟ ᱞᱮᱱ ᱴᱷᱮᱫ ᱜᱮ ᱾ ᱚᱯᱷᱤᱥᱤᱭᱟᱞ ᱰᱚᱜᱚᱨ ᱞᱮᱠᱟᱛᱮ ᱵᱟᱰᱟᱭ ᱟᱠᱟᱱᱟ ᱵᱟᱝ ᱢᱟ ᱠᱟᱞᱥᱤᱭᱚᱢ ᱠᱟᱨᱵᱟᱭᱤᱰ ᱜᱮᱥ ᱞᱮᱢᱯ (ᱰᱷᱤᱵᱽᱨᱤ) ᱡᱩᱞ ᱞᱮᱱ ᱛᱟᱦᱮᱸᱫ ᱛᱟᱺᱵᱩ ᱵᱷᱤᱛᱨᱤ ᱨᱮ ᱚᱱᱟ ᱜᱮ ᱠᱟᱨᱵᱚᱱ ᱢᱚᱱᱚᱠᱥᱟᱭᱤᱰ ᱛᱮᱭᱟᱨ ᱠᱟᱛᱮ ᱦᱚᱭ ᱨᱮ ᱢᱮᱥᱟ ᱞᱮᱱᱛᱟᱦᱮᱸᱫ, ᱚᱱᱟ ᱦᱚᱭ ᱠᱤᱱ ᱥᱟᱦᱮᱰ ᱵᱚᱞᱚ ᱞᱮᱫ ᱛᱟᱦᱮᱸᱫ ᱛᱮ ᱩᱱᱠᱤᱱ ᱫᱚ ᱠᱤᱱ ᱜᱚᱡ ᱮᱱᱟ ᱾ ᱚᱛᱷᱚᱨᱤᱴᱤ ᱠᱚᱣᱟᱜ ᱞᱟᱹᱭ ᱞᱮᱠᱟᱛᱮ ᱱᱚᱶᱟ ᱰᱚ ᱢᱤᱫ ᱥᱟᱫᱷᱟᱨᱚᱱ ᱵᱮᱜᱷᱚᱴᱚᱱ ᱛᱟᱦᱮᱸ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘ ᱛᱷᱚᱠ:ᱢᱟᱞᱮᱥᱤᱭᱟ ᱨᱮᱱᱟᱜ ᱵᱩᱨᱩ
ᱥᱳᱝᱜᱟ ᱯᱟᱹᱨᱥᱤ
ᱛᱥᱳᱝᱜᱟ ᱥᱮ ᱥᱤᱛᱥᱳᱝᱜᱟ (ᱥᱳᱝᱜᱟ: Xitsonga) ᱫᱚ ᱵᱟᱱᱴᱩ ᱯᱟᱹᱨᱥᱤ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱟᱯᱷᱨᱤᱠᱟ ᱨᱮᱭᱟᱜ ᱮᱛᱚᱢ ᱴᱚᱴᱷᱟ ᱨᱮᱱ ᱥᱳᱝᱜᱟ ᱦᱚᱲ ᱠᱚᱠᱚ ᱨᱚᱲᱼᱟ ᱾ ᱥᱳᱝᱜᱟ ᱯᱟᱹᱨᱥᱤ ᱫᱚ ᱮᱛᱚᱢ ᱟᱯᱷᱨᱤᱠᱟ ᱨᱮᱭᱟᱜ ᱢᱤᱫ ᱥᱚᱨᱠᱟᱨᱤ ᱯᱟᱹᱨᱥᱤ, ᱟᱨ "ᱥᱟᱝᱜᱟᱱᱤ" ᱧᱩᱛᱩᱢ ᱛᱮ ᱡᱤᱢᱵᱟᱵᱩᱭᱮ ᱨᱮᱭᱟᱜ ᱟᱹᱱᱟᱹᱨᱤ ᱨᱮ ᱢᱤᱫ ᱢᱟᱹᱱᱟᱱ ᱯᱟᱹᱨᱥᱤ ᱠᱟᱱᱟ ᱾
Software and localisation
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱱᱟᱭᱡᱟᱨᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱟᱴᱞᱟᱱᱴᱤᱠᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱵᱷᱳᱞᱴᱟᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱵᱮᱱᱩᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱵᱟᱱᱴᱳᱭᱮᱰ ᱯᱟᱹᱨᱥᱤ ᱛᱷᱚᱠ: ᱵᱟᱱᱴᱩ ᱯᱟᱹᱨᱥᱤ ᱛᱷᱚᱠ: ᱮᱛᱚᱢ ᱟᱯᱷᱨᱤᱠᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱡᱤᱢᱵᱟᱵᱩᱭᱮ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱢᱳᱡᱟᱢᱵᱤᱠ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱟᱯᱷᱨᱤᱠᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱟᱯᱷᱨᱤᱠᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱞᱟᱛᱤᱱ ᱦᱚᱨᱚᱯ
ᱥᱤᱞᱵᱷᱳᱨᱤᱱ ᱥᱣᱮᱨ
ᱥᱤᱞᱵᱷᱚᱨᱤᱱ ᱥᱣᱮᱨ (᱑᱙᱑᱐–᱒᱐᱑᱔), ᱠᱚᱝᱜ ᱥᱤᱞ (ᱠᱷᱟᱥᱤ ᱯᱟᱹᱨᱥᱤ ᱛᱮ ᱠᱚᱝ ᱨᱮᱱᱟᱜ ᱱᱮᱵᱮᱛ ᱫᱚ ᱫᱟᱹᱭ) ᱢᱮᱱᱛᱮᱫ ᱦᱚᱸ ᱵᱟᱹᱲᱛᱤ ᱦᱚᱲ ᱠᱚ ᱵᱟᱰᱟᱭ ᱦᱟᱠᱟᱫᱮᱭᱟ ᱾ ᱞᱟᱭᱚᱝᱟᱱ/ᱥᱟᱪᱟᱨᱮᱦ,ᱥᱮᱪᱮᱫ ᱟᱨ ᱫᱤᱥᱩᱣᱟᱠᱚ ᱞᱟᱹᱜᱤᱫ  ᱦᱩᱞᱟᱜᱟᱨᱤᱭᱟᱭ ᱛᱟᱦᱮᱸ ᱠᱟᱱᱟᱭ ᱾ ᱢᱮᱜᱷᱟᱞᱚᱭ, ᱥᱚᱨᱠᱟᱨᱼᱟ ᱞᱟᱹᱴᱩ ᱢᱟᱪᱤ ᱨᱮ ᱫᱩᱲᱩᱵ ᱦᱟᱠᱟᱱ ᱯᱩᱭᱞᱩ  ᱟᱹᱫᱤᱵᱟᱥᱤ ᱠᱟᱱᱟ ᱠᱤᱱ  ᱵᱷᱟᱨᱚᱛ ᱥᱠᱟᱩᱴ ᱟᱨ ᱜᱟᱭᱤᱰᱥ ᱨᱮᱱᱟᱜ ᱥᱤᱞᱵᱷᱚᱨ ᱮᱞᱮᱯᱷᱟᱱᱴ ᱢᱮᱰᱟᱞ ᱟᱨ ᱠᱟᱭᱥᱟᱨ ᱼᱤᱼᱦᱤᱱᱫ ᱢᱮᱰᱟᱞ ᱟᱢᱮᱴᱤᱭᱟ ᱠᱟᱱᱟᱭ ᱾ ᱑᱙᱙᱐ ᱥᱟᱞ ᱨᱮ ᱥᱤᱧᱚᱛ ᱨᱤᱱᱤᱡ ᱥᱚᱨᱠᱟᱨ ᱯᱚᱫᱬᱚᱥ ᱯᱚᱫᱽᱢᱚᱥᱷᱨᱤ ᱢᱟᱱ ᱥᱟᱨᱦᱟᱣ ᱠᱤᱱ ᱪᱟᱞ ᱦᱟᱫᱮ ᱛᱟᱦᱮᱸᱫ ᱾ ᱢᱮᱜᱷᱟᱞᱚᱭ. ᱜᱷᱚᱱ ᱱᱚᱣᱟ ᱢᱟᱱ ᱟᱡ ᱜᱮ ᱯᱩᱭᱞᱩᱛᱮ ᱧᱟᱢ ᱦᱟᱠᱟᱫ ᱟᱭ ᱾
ᱡᱤᱭᱚᱱ
ᱥᱤᱞᱵᱷᱚᱨᱤᱱ ᱥᱣᱮᱨ ᱥᱤᱞᱚ ᱑᱙᱑᱐ ᱥᱟᱞ ᱱᱚᱵᱷᱮᱢᱵᱚᱨ ᱮᱛᱚᱢ ᱥᱤᱧᱚᱛ ᱯᱚᱱᱚᱛ ᱢᱮᱜᱷᱟᱞᱚᱭ.ᱨᱮᱱᱟᱜ ᱨᱟᱡᱜᱟᱲ  ᱥᱤᱞᱚᱝ   ᱨᱮᱱᱟᱜ ᱢᱤᱫ ᱠᱤᱨᱤᱚᱥᱛᱟᱱ ᱠᱷᱟᱥᱤ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ ᱾  ᱣᱮᱞᱥ ᱢᱤᱥᱚᱱ ᱜᱟᱨᱞᱥ ᱥᱠᱩᱞ ,ᱥᱤᱞᱚᱝ ᱜᱷᱚᱱ ᱢᱮᱴᱤᱨᱠᱼᱮ ᱯᱟᱥ ᱠᱮᱫ ᱛᱟᱭᱚᱢ ᱑᱙᱓᱒ ᱥᱟᱞ ᱨᱮ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱟᱹᱨᱤ ᱨᱮ ᱢᱮᱱᱟᱜ ᱥᱠᱳᱛᱤᱥ ᱪᱚᱨᱪ ᱠᱚᱞᱮᱡᱽ ᱜᱷᱚᱱ ᱜᱨᱟᱡᱩᱭᱮᱥᱚᱱ ᱮ ᱯᱟᱥ ᱠᱮᱫᱼᱟ,  ᱟᱨ ᱚᱱᱰᱮ  ᱠᱷᱚᱱᱜᱮ  ᱑᱙᱓᱖ ᱥᱟᱞ ᱨᱮ ᱥᱮᱪᱮᱫ (BT) ᱨᱮ ᱰᱤᱜᱨᱤ ᱞᱟᱹᱜᱤᱫ ᱮ ᱛᱟᱦᱮᱸ ᱮᱱᱟᱭ. ᱡᱟᱦᱟᱸ ᱠᱷᱚᱱ ᱟᱡᱟᱜ ᱯᱚᱲᱟᱦᱟᱣ ᱡᱤᱭᱤᱱ ᱮᱛᱚᱦᱚᱵ ᱞᱮᱱ ᱛᱟᱦᱮᱸᱫ ᱚᱱᱟ ᱣᱮᱞᱥ ᱢᱤᱥᱚᱱ ᱜᱟᱨᱞᱥ ᱦᱟᱭᱤᱥᱠᱩᱞ ᱠᱷᱚᱱ ᱜᱮ ᱟᱡᱽ ᱑᱙᱓᱗ ᱥᱟᱞᱨᱮ ᱟᱡᱟᱜ ᱪᱟᱹᱠᱨᱤ ᱡᱤᱭᱚᱱ ᱮ ᱮᱛᱳᱦᱚᱵ ᱠᱮᱫᱼᱟ ᱾ ᱢᱤᱫ ᱥᱮᱨᱢᱟ ᱛᱟᱭᱚᱢ  ᱟᱡ ᱑᱙᱓᱘ ᱨᱮ ᱜᱟᱨᱞᱥ ᱜᱟᱭᱤᱰᱥ ᱢᱩᱵᱷᱢᱮᱱᱴ ᱨᱤᱱᱤᱡ ᱪᱮᱪᱮᱫᱤᱭᱟ/ᱫᱤᱥᱟᱹ ᱮᱢᱚᱜᱤᱡ ᱞᱮᱠᱟ ᱛᱮᱠᱚ ᱵᱟᱦᱟᱞ ᱠᱮᱫᱮᱭᱟ, ᱟᱡᱟᱜ ᱛᱟᱹᱨᱤ ᱨᱮ ᱵᱨᱤᱴᱤᱥ ᱥᱤᱧᱚᱛ ᱨᱮᱱᱟᱜ ᱟᱥᱟᱢ, ᱢᱤᱡᱳᱨᱚᱢ, ᱥᱟᱢᱟᱝ ᱯᱟᱠᱤᱥᱛᱟᱱ (ᱱᱤᱛᱚᱜᱼᱟ ᱵᱟᱝᱞᱟᱫᱮᱥ) ᱛᱟᱦᱮᱸᱠᱟᱱᱟ.
ᱥᱟᱹᱠᱷᱭᱟᱹᱛ
ᱛᱷᱚᱠ:ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙
ᱪᱮᱛᱟᱱ ᱥᱤᱭᱟᱝ ᱦᱚᱱᱚᱛ
ᱪᱮᱛᱟᱱ ᱥᱤᱭᱟᱝ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱟᱥᱚᱱᱤᱭᱟᱹ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱫᱚ ᱫᱤᱥᱟᱢ ᱨᱮᱱᱟᱜ ᱯᱩᱱᱟᱜ ᱟᱹᱰᱤ ᱠᱟᱹᱡ ᱦᱚᱲ ᱮᱞ ᱟᱜ ᱦᱚᱱᱚᱛ ᱠᱟᱱᱟ (᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱾
ᱱᱟᱜᱟᱢ
ᱦᱚᱱᱚᱛ ᱨᱮᱱᱟᱜ ᱛᱷᱟᱯᱚᱱ ᱑᱙᱙᱙ ᱥᱟᱞ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱛᱤᱥ ᱱᱚᱣᱟ ᱥᱟᱢᱟᱝ ᱥᱤᱭᱟᱝ ᱦᱚᱱᱚᱛ ᱠᱷᱚᱱ ᱦᱟᱹᱴᱤᱧ ᱞᱮᱱ ᱛᱟᱦᱮᱸᱫ ᱾
ᱥᱟᱜᱟᱲᱚᱢ
᱒,᱐᱐᱐ ᱠᱤᱞᱚᱢᱤᱴᱚᱨ ᱡᱤᱞᱤᱧ (᱑,᱒᱐᱐ ᱢᱤᱞ) ᱢᱟᱜᱳᱼᱛᱷᱤᱝᱵᱩ ᱠᱷᱚᱱ ᱵᱤᱡᱚᱭᱱᱚᱜᱚᱨ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱯᱷᱨᱚᱱᱴᱤᱭᱟᱨ ᱨᱟᱡᱽᱰᱟᱦᱟᱨ ᱥᱟᱶ ᱢᱮᱠᱢᱚᱦᱚᱱ ᱞᱟᱭᱤᱱ,   (ᱥᱟᱢᱟᱝᱼᱯᱟᱪᱮ ᱤᱱᱰᱟᱹᱥᱴᱨᱤᱭᱟᱞ ᱠᱚᱨᱤᱰᱚᱨ ᱨᱟᱡᱽᱰᱟᱦᱟᱨ ᱥᱟᱶ ᱦᱟᱹᱴᱤᱧᱟ) ᱟᱨ ᱱᱚᱣ ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ, ᱚᱠᱚᱭᱟᱜ ᱰᱟᱦᱟᱨ ᱜᱟᱨ ᱱᱚᱠᱥᱟ ᱱᱚᱸᱰᱮ ᱟᱨ ᱱᱚᱸᱰᱮ ᱧᱮᱞ ᱫᱟᱲᱮᱭᱟᱜᱼᱟ ᱾
ᱠᱷᱚᱸᱰ
ᱱᱚᱣᱟ ᱦᱚᱱᱚᱛ ᱨᱮ ᱫᱚ ᱵᱟᱨᱭᱟ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱢᱮᱱᱟᱜᱼᱟ : ᱛᱩᱛᱤᱝᱼᱭᱤᱰᱠᱤᱭᱚᱝ ᱟᱨ ᱢᱚᱨᱤᱭᱟᱝᱼᱜᱮᱠᱩ ᱾ ᱵᱟᱱᱟᱨ ᱚᱨᱩᱬᱟᱪᱚᱞ ᱥᱟᱢᱟᱝ ᱞᱳᱠ ᱥᱚᱵᱷᱟ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱪᱮᱛᱟᱱ ᱥᱤᱭᱟᱝ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱓᱕,᱓᱒᱐ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱖᱓᱗ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱕ ᱛᱟᱦᱮᱸᱱ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱑᱓/ ᱜᱟᱺᱴ ᱢᱤᱞ) ᱨᱮ ᱢᱮᱱᱟᱜ ᱠᱚᱣᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱕.᱗% ᱛᱟᱦᱮᱸ ᱠᱟᱱᱟ ᱾ ᱪᱮᱛᱟᱱ ᱥᱤᱭᱟᱝ ᱦᱚᱱᱚᱛ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱙᱑ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱕᱙.᱙᱔% ᱢᱮᱱᱟᱜᱼᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱦᱚᱲ ᱮᱞ ᱟᱜ ᱘᱐.᱖᱐% ᱢᱮᱱᱟᱜᱼᱟ ᱾
ᱯᱟᱹᱨᱥᱤ
ᱨᱚᱲ ᱟᱜ ᱯᱟᱹᱨᱥᱤ ᱨᱮ ᱟᱫᱤ, ᱢᱤᱫ ᱪᱤᱱᱼᱛᱤᱵᱽᱵᱚᱛᱤ ᱯᱟᱹᱨᱥᱤ ᱠᱟᱱᱟ ᱡᱟᱦᱟᱸ ᱨᱮ ᱑᱔᱐,᱐᱐᱐ ᱟᱹᱲᱟᱹ ᱢᱮᱱᱟᱜᱼᱟ, ᱟᱨ ᱛᱚᱥᱟᱝᱞᱟ ᱟᱨ ᱠᱷᱚᱢᱯᱟ ᱛᱤᱵᱽᱵᱚᱛᱤ ᱯᱟᱹᱨᱥᱤ ᱵᱟᱱᱟᱨ ᱵᱚᱫᱷᱤᱥ ᱜᱩᱴ ᱥᱟᱞᱟᱜ ᱡᱚᱯᱚᱲᱟᱣ ᱢᱮᱱᱟᱜᱼᱟ, ᱱᱚᱣᱟ ᱯᱟᱹᱨᱥᱤ ᱫᱚ ᱛᱤᱵᱽᱵᱚᱛᱤ ᱟᱨ ᱞᱮᱴᱤᱱ ᱵᱟᱱᱟᱨ ᱦᱚᱨᱚᱯ ᱛᱮ ᱚᱞ ᱟᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱗᱒.᱐᱑% ᱦᱚᱲ ᱮᱞ ᱫᱚ ᱟᱫᱤ, ᱖.᱕᱔% ᱫᱚ ᱵᱷᱚᱴᱤᱭᱟ, ᱔.᱔᱔% ᱫᱚ ᱱᱮᱯᱟᱞᱤ, ᱓.᱙᱓% ᱫᱚ ᱦᱤᱱᱫᱤ, ᱑.᱙᱑% ᱫᱚ ᱩᱰᱤᱭᱟᱹ, ᱑.᱗᱘% ᱫᱚ ᱟᱥᱚᱢᱤᱭᱟ, ᱑.᱔᱒% ᱫᱚ ᱵᱟᱝᱞᱟ ᱟᱨ ᱑.᱒᱕% ᱫᱚ ᱵᱷᱳᱡᱽᱯᱩᱨᱤ ᱫᱚ ᱟᱡᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱮᱫ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱢ:ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ
ᱥᱨᱤᱞᱚᱝᱠᱟ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ
ᱥᱨᱤᱞᱚᱝᱠᱟ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ ᱫᱚ ᱡᱮᱜᱮᱛᱟᱹᱨᱤ ᱠᱨᱤᱠᱮᱴ ᱜᱟᱛᱮ ᱨᱮ ᱥᱨᱤᱞᱚᱝᱠᱟ ᱫᱤᱥᱟᱹᱢ ᱛᱚᱨᱚᱯᱷ ᱠᱷᱚᱱᱮ ᱠᱩ ᱮᱱᱮᱡᱚᱜᱼᱟ᱾ ᱑᱙᱒᱖-᱒᱗ ᱥᱮᱨᱢᱟᱨᱮ ᱥᱨᱤᱞᱚᱝᱠᱟ ᱡᱮᱜᱮᱛᱟᱹᱨᱤ ᱠᱨᱤᱠᱮᱴ ᱮ ᱜᱟᱛᱮᱣᱠᱟᱱᱟ᱾ ᱤᱱᱟᱹ ᱛᱟᱭᱚᱢ ᱴᱮᱥᱴ ᱜᱟᱴᱮ ᱞᱟᱹᱜᱤᱛ ᱑᱙᱘᱑ ᱥᱮᱨᱢᱟ ᱨᱮ ᱟᱹᱭᱫᱟᱹᱨᱤᱭ ᱧᱟᱢ ᱠᱮᱫᱟ᱾
ᱥᱨᱤᱞᱚᱝᱠᱟ ᱠᱨᱤᱠᱮᱴ ᱫᱚᱞ ᱑᱙᱙᱐ ᱥᱮᱨᱢᱟ ᱛᱟᱭᱚᱢ ᱠᱷᱚᱱ ᱧᱩᱛᱩᱢ ᱯᱟᱥᱱᱟᱣ ᱫᱷᱩᱨᱟᱹᱣᱮᱱ ᱛᱟᱹᱠᱩᱣᱟ᱾ ᱑᱙᱙᱖ ᱥᱮᱨᱢᱟ ᱨᱮ ᱠᱨᱤᱠᱮᱴ ᱡᱮᱜᱮᱛ ᱠᱟᱯ ᱦᱚᱸ ᱠᱩ ᱡᱤᱛᱟᱹᱣᱱᱟ᱾ ᱤᱱᱟᱹ ᱛᱟᱭᱚᱢ ᱒᱐᱐᱗ ᱟᱨ ᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱡᱮᱜᱮᱛ ᱠᱟᱯ ᱠᱨᱤᱠᱮᱴ ᱨᱮᱦᱚᱸ ᱢᱩᱪᱟᱹᱫ ᱜᱟᱛᱮ ᱫᱷᱟᱹᱵᱤᱡ ᱠᱩ ᱪᱟᱞᱟᱣ ᱞᱮᱱᱟ᱾
ᱱᱟᱜᱟᱢ
᱑᱙᱗᱒ ᱥᱮᱨᱢᱟ ᱞᱟᱦᱟᱨᱮ ᱥᱨᱤᱞᱚᱝᱠᱟ ᱫᱚ ᱥᱤᱞᱚᱱ ᱠᱩ ᱢᱮᱛᱟᱜᱠᱟᱱ ᱛᱟᱸᱦᱮᱸᱱᱟ᱾ ᱥᱨᱤᱞᱚᱝᱠᱟ ᱧᱩᱛᱩᱢ ᱛᱟᱭᱚᱢᱜᱮ ᱑᱙᱗᱕ ᱥᱮᱨᱢᱟ ᱠᱷᱚᱱ ᱡᱮᱜᱮᱛ ᱠᱟᱯ ᱠᱨᱤᱠᱮᱴ ᱜᱟᱛᱮᱨᱮ᱾ ᱯᱩᱭᱞᱩ ᱜᱟᱛᱮ ᱨᱮᱜᱮ ᱥᱤᱧᱚᱛ ᱫᱚᱞ ᱠᱩ ᱦᱟᱨᱟᱣ ᱞᱮᱛ ᱠᱳᱣᱟ᱾ ᱤᱱᱟᱹ ᱛᱟᱭᱚᱢ ᱡᱮᱜᱮᱛᱟᱹᱨᱤ ᱠᱨᱤᱠᱮᱴ ᱠᱟᱣᱱᱪᱤᱞ ᱠᱷᱚᱱ ᱑᱙᱘᱒ ᱥᱮᱨᱢᱟ ᱨᱮ ᱴᱮᱥᱴ ᱜᱟᱛᱮ ᱨᱮᱱᱟᱜ ᱟᱹᱭᱫᱟᱹᱨᱤ ᱠᱩ ᱧᱟᱢ ᱠᱮᱫᱟ᱾
ᱯᱷᱮᱰᱟᱛ
ᱛᱷᱚᱠ:ᱠᱨᱤᱠᱮᱴ
ᱢᱩᱝᱜᱮᱨ ᱠᱷᱚᱸᱰ
ᱢᱩᱝᱜᱮᱨ ᱠᱷᱚᱸᱰ ᱫᱚ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱢᱤᱫ ᱪᱟᱪᱞᱟᱣ ᱚᱛᱱᱚᱜ ᱠᱟᱱᱟ ᱾ ᱢᱩᱝᱜᱮᱨ ᱫᱚ ᱠᱷᱚᱸᱰ ᱨᱮᱱᱟᱜ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱠᱷᱚᱸᱰ ᱨᱮ ᱢᱩᱝᱜᱮᱨ ᱦᱚᱱᱚᱛ, ᱡᱚᱢᱩᱭ ᱦᱚᱱᱚᱛ, ᱠᱷᱟᱜᱟᱨᱤᱭᱟ ᱦᱚᱱᱚᱛ, ᱞᱚᱠᱷᱤᱥᱚᱨᱟᱭ ᱦᱚᱱᱚᱛ, ᱵᱮᱜᱩᱥᱚᱨᱟᱭ ᱦᱚᱱᱚᱛ ᱟᱨ ᱥᱮᱠᱷᱯᱩᱨᱟ ᱦᱚᱱᱚᱛ ᱥᱮᱞᱮᱫ ᱟᱠᱟᱱᱟ ᱾ ᱢᱟᱬᱟᱝ ᱫᱚ ᱱᱚᱣᱟ ᱡᱚᱛᱚ ᱦᱚᱱᱚᱛ ᱢᱩᱝᱜᱮᱨ (ᱡᱟᱦᱟᱸ ᱢᱟᱬᱟᱝ ᱢᱚᱱᱜᱷᱤᱨ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ) ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱵᱤᱦᱟᱨ ᱨᱮᱱᱟᱜ ᱠᱷᱚᱸᱰ ᱠᱚ
ᱠᱩᱡᱩ, ᱨᱟᱢᱜᱚᱲ
ᱠᱩᱡᱩ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱨᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱢᱟᱱᱰᱩ (ᱥᱟᱶᱛᱟ ᱩᱴᱷᱱᱟᱹᱣ ᱵᱚᱱᱚᱛ) ᱨᱮ ᱢᱤᱫ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱟᱱᱟ ᱾
ᱚᱛᱱᱚᱜ
ᱠᱩᱡᱩ ᱨᱮ 23.72°N, 85.5°W ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱔᱒᱖ ᱢᱤᱴᱚᱨ (᱑᱓᱙᱗  ᱯᱷᱤᱴ) ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱠᱩᱡᱩ ᱨᱤᱱ ᱦᱚᱲ ᱮᱞ ᱫᱚ ᱒᱑,᱓᱕᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱚᱸᱰᱮ ᱠᱷᱚᱱ ᱑᱓,᱒᱔᱖ ᱠᱚᱲᱟ ᱟᱨ ᱑᱐,᱑᱑᱐ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ SC ᱠᱚᱣᱟᱜ ᱮᱞ ᱒,᱖᱘᱘ ᱟᱨ ᱟᱹᱫᱤᱵᱟᱹᱥᱤ ᱟᱜ ᱮᱞ ᱒,᱖᱙᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱐᱑ ᱥᱟᱞ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱩᱡᱩ ᱨᱤᱱ ᱦᱚᱲ ᱮᱞ ᱑᱘,᱐᱔᱙ ᱜᱟᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱮᱞ ᱕᱔% ᱟᱨ ᱛᱤᱨᱞᱟᱹ ᱟᱜ ᱮᱞ ᱔᱖% ᱢᱮᱱᱟᱜᱼᱟ ᱾ ᱠᱩᱡᱩ ᱨᱮᱱᱟᱜ ᱥᱮᱪᱮᱫ ᱫᱚᱨ ᱖᱐% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱫᱚ ᱰᱮᱦᱮᱨ ᱜᱮᱭᱟ: ᱠᱚᱲᱟ ᱟᱜ ᱥᱮᱪᱮᱫ ᱖᱙% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱕᱐% ᱢᱮᱱᱟᱜᱼᱟ ᱾ ᱠᱩᱡᱩ ᱨᱮ, ᱑᱕% ᱦᱚᱲ ᱮᱞ ᱖ ᱥᱟᱞ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱥᱮᱪᱮᱫ
᱒᱐᱑᱘ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱠᱩᱡᱩ ᱨᱮ ᱜᱩᱴ ᱥᱮᱪᱮᱫ ᱑᱔,᱓᱖᱕ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱠᱷᱚᱱ ᱘,᱒᱗᱔ ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱖,᱐᱙᱑ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱠᱟᱹᱣᱰᱤ ᱟᱹᱨᱤ
ᱥᱮᱱᱴᱨᱟᱞ ᱠᱚᱞᱯᱷᱤᱞᱰᱥ ᱞᱤᱢᱤᱴᱮᱰ (᱒᱐᱑᱕ ᱨᱮ) ᱨᱮᱱᱟᱜ ᱠᱩᱡᱩ ᱛᱚᱴᱷᱟ ᱨᱮ ᱯᱨᱚᱡᱮᱠᱴ ᱛᱟᱦᱮᱸ ᱠᱟᱱᱟ: ᱥᱩᱨᱩᱵᱮᱲᱟ ᱟᱸᱰᱟᱨᱜᱽᱨᱟᱩᱸᱰ ᱟᱨ ᱚᱸᱰᱚᱠ ᱠᱟᱥᱴ, ᱟᱨᱟ ᱳᱥᱤ, ᱠᱩᱡᱩ ᱭᱩᱡᱤ, ᱴᱚᱯᱟ ᱭᱩᱡᱤ ᱟᱨ ᱳᱥᱤ, ᱯᱤᱸᱰᱨᱟ ᱭᱩᱡᱤ ᱟᱨ ᱳᱥᱤ, ᱯᱩᱸᱰᱤ ᱳᱥᱤ ᱟᱨ ᱠᱟᱨᱢᱟ ᱳᱥᱤ ᱾